
Prezenta lucrare, printre puţinele de acest gen în literatura 
universală de specialitate şi pentru prima dată la noi în ţară, 
tratează aspectele teoretice şi practice ale fotografiei în relief. 

Incepînd cu o prezentare istorică a acestei ramuri a foto- 
grafiei, care cu mulţi ani în urmă constituia delectarea iubitorilor 
de frumos, fotografia în relief — pentru o bună perioadă de timp 
dată uitării — datorită avîntului fotografiei de format mic, este 
acum trezită în actualitate de noua realizare a tehnicii moderne, 
fotografierea în lumină coerentă, — holografia — şi aplicaţiile ei 
în lumea imaginii. 

Lucrarea examinează principalele procedee ale obţinerii ima- 
ginii plastice — în relief — de la clasicul sistem al stereoscopiei 
şi pînă la procedeele moderne de multiplicare în milioane de 
exemplare ale imaginilor în relief — xografia. 

Pentru cei interesaţi să realizeze efectiv fotografii în relief 
se prezintă aparatajul specific de fotografiere şi vizionare ca şi 
condiţiile necesare unei bune reuşite. 

Lucrarea cuprinde un bogat material ilustrativ şi constituie o 
documentare completă de iniţiere în domeniul fotografiei în relief. 

Lucrarea a fost elaborată astfel : 

Capitolul 


I 


Introducere 


Consideri nd clasica definiţie a spaţiului, că este o 
întindere infinită care conţine şi înconjură toate obiec- 
tele — admiţînd trei dimensiuni, fotografia „în relief 11 ne 
apare ca un paradox. Intr-adevăr, prin fotografiere se 
realizează cu ajutorul luminii, după regulile perspec- 
tivei 11 geometrice, imagini bidimensionale ale unor su- 
biecte tridimensionale, deci imagini plane fără relief. 

Fotografia în relief este însă rezultatul impresiei 
noastre vizuale, bazîndu-se pe imagini plane. Cînd se 
reprezintă un obiect din spaţiu, printr-o figură plană, 
se caută să se obţină forma sa cit mai asemănătoare, 
avînd dimensiunile într-o anumită corelaţie. 

Pentru aceste desene, vechii egipteni foloseau unele 
reguli care conduceau la reprezentări cu totul conven- 
ţionale. Tot astfel se practica desenul şi la caldeeni, 
persani etc. şi chiar în Extremul Orient. Din unele scrieri 
ale lui Vitruvius 2 >, reiese că grecii sînt cei care ar fi 
descoperit principiile „perspectivei 11 , în ciuda faptului că 
picturile bizantine şi frescele de la Pompei şi Hercu- 
lanum 3) de mai tîrziu sînt cu totul greşite. Mult mai 
tîrziu, către anul 1400, regulile perspectivei îşi fac apa- 
riţia. Leon Battista Alberti 4) este autorul celui mai vechi 

4 ) Derivat din cuvîntul latin „perspectus" care înseamnă a 
arunca înainte. 

2 ) Arhitect roman din sec. I. î.e.n. născut la Formies (Campanie). 

3 ) Oraşe antice lîngă Neapole, acoperite de cenuşă şi lavă în 
anul 79 datorită erupţiei Vezuviului. 

4 ) Arhitect, pictor, sculptor şi muzician florentin, născut la 
Genova (1404 — 1472). 

tratat de perspectivă care se cunoaşte (De Pictura), ca 
să se atingă apogeul în sec. XV (Leonardo da Vinci 1) , 
Albreht Diirer 2) şi Rafael 3 ). Insă adevăratul întemeitor 
al perspectivei teoretice este Ubaldo del Monte 
(1545-1607), autorul lucrării „Perspectivae libri sex“ (1600). 

Pentru a desena după legile perspectivei, Leonardo 
da Vinci recomanda utilizarea „vitroului cadrilat" (fig. 1), 



Fig. 1. Metoda vitroului cadrilat după desenele făcute de 
A. Diirer. Un geam dreptunghiular, avînd trasate linii care 
împart suprafaţa în pătrate, se aşază vertical între subiect 
şi privitor. Punctul de vedere îl constituie un mic orificiu 
ocular, prin care se „vizează" fiecare punct al subiectului 
în raport cu pătratul. In raport cu această poziţie pe o 
hîrtie la fel împărţită în pătrate, se desenează poziţia 
punctului ales. Prin unirea convenabilă a punctelor se 
desenează perspectiva subiectului. 

considerat ca unul din primele instrumente perspec- 
toare. Camera întunecată (fig. 2), inventată în sec. al 
XVI-lea de către G.B. della Porta 41 , avînd la bază prin- 
cipiul camerei obscure, utilizează şi o lentilă, care a îm- 
bunătăţit mult imaginea. Principiul camerei întunecate, 
preluat de generaţiile următoare, a fost realizat în diferite 


*) Pictor, sculptor, inginer, arhitect şi savant italian, născut la 
Vinci, lîngă Florenţa (1452 — 1519). 

2 ) Pictor şi gravor german (1471 — 1528), născut la Niiremberg. 
■ 1 ) Pictor italian, născut la Urbino (1483 — 1520). 

'■) Om de ştiinţă italian, născut la Neapole (1538 — 1615). 

alte forme (fig. 3), prezentînd în fond tot atîtea îm- 
bunătăţiri. In anul 1804 W. H. Wollaston O, realizează 
un instrument mai lesnicios, camera luminoasă (fig. 4), 



Fig. 2. Principiul camerei întunecoase, desco- 
perite de G.B. della Porta. Prin folosirea 
oglinzii înclinate la 45° se obţine pe o plan- 
şetă orizontală, imaginea perspectivă a su- 
biectului nerăsturnată, aşa cum se formează 
în camera obscură obişnuită. Prin simpla 
conturare a ei se obţine perspectiva desenată. 

la oare principalul avantaj era că se putea desena în 
plină lumină. Principiul acesta este utilizat şi astăzi la 
perspectoarele optice universale. 

Panorama 2) — o pictură pe suprafaţă circulară con- 
tinuă. la scara de vedere a ochiului — a fost inventată la 
Edinburg, de către un pictor al cărui nume a rămas 
necunoscut. In anul 1783, Robert Barker, tot la Edinburg, 
face primele aplicaţii ale acestui nou sistem de pre- 
zentare a imaginii. Robert Fulton 3) introduce panorama 
în Franţa, prin vinderea brevetului lui James Tayer, 
care cumpără două rotonde la Paris, unde realizează 
două panorame rămase celebre în anii 1802 şi 1814, 
reprezentînd Neapole, Atena şi toate cîmpiile de luptă ale 

*) Fizician englez (1766 — 1828). 

2 ) Cuvînt englez, derivat din cuvintele din greaca veche „pan" 
care înseamnă tot şi „orama" care înseamnă vedere. 

3 ) Mecanic american, născut la Little Britain (1765 — 1815). 

imperiului. Prevost a făcut o rotondă de 32 m diametru, 
iar colonelul Langlois una de 40 m diametru tot la 
Paris, unde a reprezentat asediul Sevastopolului. Buhl- 
mann şi Alex. Wagner din Miinchen, au reprezentat ad- 
mirabil intrarea triumfală a împăratului Constantin în 
Roma şi apoi Bătălia de la Waterloo, prezentată la 
Bruxel. 



Fig. 3. a. Diferite realizări ale principiului camerei 
întunecoase (v. şi p. 7.). 

a — cu sistemul optic realizat printr-o oglindă plană pliabilă, oblică: 


Ca o amplificare a panoramei, cînd pictura se făcea 
pe o suprafaţă sferică concavă, prin punerea în pers- 
pectivă integrală a imaginii, se obţinea Olorama 1) . 

Un alt procedeu al perspectivei — Diorama 2) — a fost 
inventat în 1822 de către Bonton şi Daguerre 3 > la Paris. 
Această pictură la mărimea naturală a vederii, s^a bucurat 

’) Cuvînt derivat din două cuvinte din greaca veche „holos“ 
care înseamnă întreg şi „orama" care înseamnă vedere. 

2 ) Derivat prin modificarea cuvîntului englez „panorama" care 
înseamnă privelişte generală, cu cuvîntul din greaca veche, „dia“, 
care înseamnă printre. 

3 ) Inventator francez, născut la Cormeilles-en-Parisis 
(1787—1851). 


6 



Fig. 3. b. c. Diferite realizări ale principiului 
camerei întunecoase : 

b — cu sislcmul oplic fixat în vîrful cortului care ser- 
veşte de cameră întunecoasă : c — cu sistemul optic in- 
versat desenarea sc face prin transparenţă. 




de mare succes. Prima lor dioramă (fig. 5) era un şir de 
tablouri uşor curbate — fracţiuni de panoramă — şi 
ingenios luminate. Imaginile erau fixate într-o rotondă, 



Fig. 4. Camera luminoasă a lui Wollaston, folo- 
sind o prismă, servea ca auxiliar desenatorilor. 



Fig. 5. Diorama realizată de Daguerre (cam în anul 1822) 
văzută din interior, reprezentînd golful Neapole cuVe- 
zuviul, care prin simpla schimbare a luminii apărea în ac- 
tivitate. Pînza pe care se afla imaginea se putea schimba. 

în care spectatorii ocupau o platformă oare se învîrtea 
şi care îi aduceau în faţa diferitelor vederi. în anul 1830 
Bonton a inaugurat diorama cu dublu efect, la care prin 
jocuri de iluminări succesive şi picturi pe ambele feţe 
ale pînzei transparente, se produceau „văzînd cu ochii 11 
schimbări de privelişti, vederi succesive de zi şi de 
noapte, apariţii de personaje etc. 

Cei doi ochi ai omului, prin poziţia lor diferită în 
spaţiu „văd“ două imagini diferite ale aceluiaşi subiect. 
Acest principiu cunoscut încă din sec. al III-lea înaintea 
erei noastre de Euclid *>, reafirmat de mai multe ori în 
decursul timpului şi în special de Leonardo da Vinci 
şi Giovanni Battista della Porta, a rămas oa atare pînă 
în sec. XIX. 

în anul 1838 Sir Charles Wheatstone 2 > a construit un 
aparat optic cu oglinzi (fig. 6), cu care se permitea fie- 
cărui ochi să vadă numai una din cele două imagini 
diferite ale aceluiaşi subiect, creînd astfel impresia de 
relief : era stereoscopul 3 >. Un an mai tîrziu, James Elliot 
realizează un alt tip de stereosoop cu privire directă 
prin intermediul unei cutii cu 3 orificii (fig. 7), care 
limitau privirea fiecărui ochi, astfel încît fiecare ochi să 
vadă numai imaginea respectivă din dreapta sau din 
stînga. Este probabil că fără descoperirea fotografiei, un 
an mai tîrziu, acest aparat ar fi rămas ca o simplă cu- 
riozitate, în laboratorul de optică. După unsprezece ani, 
Sir David Brewster 4 > prieten cu W. H. Talbot 5 > şi cu 
David Octavius Hill 6) , pionieri ai fotografiei, perfecţio- 
nează stereoscopul, permiţînd vederea imaginilor şi prin 
transparenţă (fig. 8). O mică cutie cu doi vizori pre- 
văzuţi cu prisme, refractă cele două imagini care sînt 
luminate cu ajutorul luminii reflectate. în Anglia acest 
aparat nu s-a bucurat de atenţia cuvenită, astfel că Sir 
Brewster, vine la Paris, unde, întîlnindu-1 pe abatele 


*) Matematician grec din Alexandria. 

2 ) Fizician englez, născut la Glocester (1802 — 1875). 

3 ) Derivat din două cuvinte din greaca veche : „stereos“, care 
înseamnă solid şi „skopein", care înseamnă a examina. 

'O Fizician scoţian, născut la Jedburgh (1781 — 1868). 

5 ) Fizician englez, născut la Lacock Abbey (1800 — 1877). 

6 ) Pictor şi fotograf scoţian (1802 — 1870). 

Moigno, îi cîştigă interesul pentru stereoseop, astfel că 
acesta îl îndeamnă pe L. J. Dubosq să construiască acest 
aparat simplu şi uşor de folosit. In anul 1851, la expo- 
ziţia universală din Londra, regina Angliei este entu- 



Fig. 6. Stereoscopul Wheatstone. Principiul acestui 
stereoseop se utilizează şi astăzi la studierea 
fotografiilor stereoscopice. 

a — schema ele principiu ; b — realizarea practică, a stcrcoscopului. 


ziasmată de modelul de lux care i s-a oferit. în urma 
acestei expoziţii, stereoscopul era acum lansat. 

In anul 1852 C. Wheatstone folosindu-se tot de prin- 
cipiul stereoscopului, realizează un dispozitiv cu prisme 

b Optician francez (1817 — 1886). 

cu reflexie totală numit Pseudo- 
scop (fig. 9, a), prin care obţine 
iluzia inversării reliefului. O solu- 
ţie mai simplă a pseudoscopului \ \ / 

este realizată un an mai tîrziu de 
către Hardie, care foloseşte patru 
oglinzi plane (fig. 9, b). 

In scopul perceperii reliefului şi 
în cazul unor imagini cu detalii la 
distanţe mai mari în adîncime, 

Hardie în anul 1853 şi Helmholtz 21 
în 1857, realizează Telestereosco- 
pul 3 > la care distanţa pupilară este 
mult mărită, prin intermediul unui 
dispozitiv cu oglinzi paralele, ob- 
ţinînd astfel o extensie stereos- Fig. 7. Stereoscopul 
conică (fig. 10). Elliot. Schema de 

In lumea întreagă se fabricau principiu, 

nenumărate stereoscoape mai mult 

sau mai puţin asemănătoare, care foloseau succesiv 
toate suporturile imaginii fotografice : daguerotipii, 

calotipii, clişee cu albumină, cu colodiu şi gelatină cu 
bromură. Subiectele imaginilor sînt foarte variate, de la 
vederi generale de oraşe, la portrete de oameni celebri 
şi chiar imagini anecdotice. în Franţa între 1862 şi 1870, 
Hippolyte Jouvin produce „Vederi instantanee din Paris“ 
— un fel de strămoş al romanului fotografic, relatînd 
prin imagini stereoscopice, scurte povestiri extrase din 
cărţile timpului sau chiar după scenarii realizate special. 
In Anglia toţi marii fotografi, A. F. J. Claudet 4 >, 
R. Beard 5 ), I. Mayall G > etc., se preocupă de această nouă 
formă a fotografiei. în Statele Unite, fraţii Langenheim 7) 

*) Derivat din cuvintele din greaca veche ,,peudo“ care în- 
seamnă fals şi „skopein" care înseamnă a privi. 

2 ) Fizician şi fiziolog german, născut la Potsdam (1821 — 1894). 

3 ) Cuvînt compus prin adăugarea prefixului „tele“ provenit 
din greaca veche care înseamnă departe. 

'•) Dagerotipist francez (1797 — 1867). 

5 ) Dagerotipist englez. 

6 ) Dagerotipist american (1810 — 1901). 

7 ) Friedrich (1809—1879) şi Wilhelm (1807—1874), Fotografi 
germani. 

sînt cei cărora le revine meritul introducerii stereos- 
copului. 

Primul aparat fotografic stereoscopic care se putea 
cumpăra, a apărut la Paris, fiind realizat de A. Quinet 
în anul 1853. 


A 




Fig. 8. Stereoscopul Brewster, cu jumătăţi de lentile : 
a — schemă dc principiu ; b — realizarea practică a stereoscopului. 


Tot la Paris, inginerul Bloch, în 1897, realizează „Fi- 
siograful“, un aparat fotografic stereoscopic, sub forma 
unui binoclu de teatru, (fig. 11). Datorită avîntului luat 
de stereoscopie, numeroase alte „modele 11 ale timpului 
de aparate fotografice stereoscopice se ofereau amatorilor 
fotografi sau profesionişti (fig. 12). 

In 1854 ia fiinţă în Anglia „London Stereoscopic Com- 
pany (L.S.C.)“ care avea ca deviză, — nici o casă fără 
stereoscop — şi care vinde în doi ani mai mult de 500 000 
stereoscoape, ca numai după 4 ani această companie, să 
posede un catalog de imagini cu 100 000 de titluri. In 
anul 1862 L. S. C. vinde peste un milion de vederi ste- 
reoscopice, în timp ce firmele Claude-Marie Ferrier, 
A. Ferrier şi Charles Soulier, ca şi Antony (America) 
produc aproape acelaşi număr de imagini (fig. 13). 

încep să apară colecţionarii de imagini ; această formă 
de fotografie la modă, atrage atenţia oamenilor asupra 

importanţei sale considerabile de cunoaştere a lumii, rol 
ce va fi preluat la finele sec. XIX de cărţile poştale. In 
anul 1859 C. Baudelaire b spunea : „Mii de ochi lacomi 
se apleacă asupra vizoarelor stereoscopului, întocmai ca 
asupra ferăstruicilor luminoase ale infinitului 1 *. 



Fig. 10. Telestereoscopul Helmholtz. 



Fig. 11. Fisiograful Bloch — aparat fotografic stereo- 
scopic sub formă de binoclu. 


Louis Ducos du Hauron 2) realizează un nou procedeu 
al fotografiei în relief : anagliful 3) . Procedeul constă în 
a suprapune două imagini diferite ale aceluiaşi subiect, 


*) Scriitor francez, născut la Paris (1821 — 1867). 

-) Fizician francez, născut la Langon (1837 — 1920). 

- 1 ) Derivat din cuvîntul din greaca veche „anaglufos" care în- 
seamnă a dăltui în relief mic. 

colorate, una in albastru-verzui şi alta roşu-rubiniu, fiind 
privite cu ajutorul unor ochelari, avînd respectiv filtre 
de aceleaşi culori. Persoanele care suferă de daltonism 



Fig. 12. Primele tipuri de aparate fotografice stereoscopice. 



Fig. 13. Cuplul de fotografii stereoscopice „Tren cu emi- 
granţi" din deceniul al 8-lea al secolului trecut, realizat 
de firma Antony & Co, din New-York. 


') Imposibilitatea de a vedea culoarea roşie. (v. p. 28). 

nu pot folosi procedeul anaglifului pentru obţinerea sen- 
zaţiei de relief. Dar atît stereoscopul, cit şi anagliful nu 
permiteau decît unei singure persoane deodată să pri- 
vească o imagine în relief. Almeida, în 1858 face pentru 
prima dată proiecţii în sistemul anaglif. 

Alte procedee realizate de francezul Bertier în anul 
1896 şi apoi de F. E. Ives în anul 1903, permit mai mul- 
tor persoane deodată să vadă relieful direct şi fără apa- 
rate intermediare. Principiul tuturor acestor realizări este 
fotografierea a două imagini diferite printr-un grătar 
cu zăbrele subţiri, verticale, iar apoi recompunerea ima- 
ginii unice din lamelele subţiri ale celor două. Cu un gră- 
tar corespunzător, aşezat peste imaginea compusă, se 
permite ochiului drept ca şi ochiului sting să nu vadă 
fiecare decît numai una din cele două imagini primare 
fragmentate. Principiul acesta este cunoscut sub denu- 
mirea de stereogramă sau panoragrama paralactică 
(fig. 14). 



Fig. 14. Schema principiului de 
stereogramă paralactică. 


Interesul pentru fotografia stereoscopică este atît de 
mare, incit în numeroase ţări din Europa, Australia şi 
America, iau fiinţă asociaţii devotate acestei pasiuni, 
între care cea mai veche trebuie amintită “The Stereos- 
copic Society“ din Londra fondată în anul 1893. 

In anul 1908. Ch. Lippmann x > a avut prima dată ideea 
de a căuta să obţină fotografia în relief, fără să recurgă 
la stereoscopie şi a realizat „fotografia integrală" care 
însă nu s-a bucurat de o aplicare prea mare. 

De asemenea, mulţi alţi inventatori au fost preocu- 
paţi de fotografia în relief, printre care şi Louis Lu- 
miere 2 >. El a fotografiat de mai multe ori acelaşi subiect 
la o scară dată, în aşa fel ca negativele să reprezinte in- 
tersecţia unor plane paralele cu subiectul. Suprapunînd 
imaginile pozitive obţinute şi spaţiindu-le convenabil, a 
reconstituit în spaţiu aparenţa subiectului fotografiat. 

Reconstituirea era cu atît mai bună, cu cît numărul 
imaginilor era mai mare. In practică, Lumiere a lucrat 
cu 6 negative, primele 3 distanţate în profunzime la cîte 
1 cm iar următoarele 3, cu o distanţă dublă. Rezultatul 
a fost remarcabil, dar procedeul a rămas greoi şi com- 
plicat. 

Estanave 3 > care a studiat mult timp problema fabri- 
cării unei plăci-emulsii cu un număr cît mai mare posibil 
de lentile convexe (pînă la 1250) formînd fiecare o mică 
porţiune de imagine, la o distanţă oarecare de suprafaţa 
sensibilă, a reuşit astfel ca subiectul real să fie înlocuit 
cu o imagine „aeriană" reală, perceptibilă în aceleaşi con- 
diţii ca subiectul însuşi, adică în relief. S-au reuşit cî- 
teva excelente reproduceri în relief. Procedeul fiind însă 
laborios şi costisitor nu s-a putut răspîudi. 

In anul 1964, datorită unui sistem asemănător — len- 
ticular • — numit xografie 4) apare în revista Look 5 > din 
America, în 8 milioane de exemplare o fotografie în re- 
lief. în afară de procedeul anaglif, toate celelalte permit 
reproducerea fotografiilor în relief, fie că sînt în alb- 
negru, fie în culori. 


*) Fizician francez, născut la Hollerich (1845 — 1921). 

2 ) Inventator şi industriaş francez, născut la Besanţon 
(1864—1948). 

3 ) Savant francez. 

4 ) Derivat din două cuvinte din greaca veche „paralaxis" care 
înseamnă schimbare şi „grafia" care înseamnă a trasa. 

5 ) Revistă ilustrată de mare tiraj. 


2 — Fotografia In Tclicf 

Asupra ,,holografiei“ 1J o recentă realizare a ştiinţei, 
datorată profesorului Dr. Dennis Gabor 2 > din Anglia, care 
reproduce imagini în relief cu ajutorul „laserului 11 3> se 
pune întrebarea în ce măsură mai este însă „fotografie" 
întrucît imaginea obţinută nu se poate „vedea" decît tot 
în lumina laserului. Prima hologramă s-a realizat la fi- 
nele anului 1962 la Universitatea Statului Michigan de 
către doi fizicieni americani Leith şi Upatnieks, şi repre- 
zenta un tren jucărie al unui tehnician din laborator. 


’) Derivat din două cuvinte din greaca veche „holos“ care în- 
seamnă „întreg" şi „grafia" care înseamnă a trasa. 

-) Fizician englez de origină ungară (născut la Budapesta) a 
primit în 1971 premiul Nobel pentru holografie care încă din anul 
1948 (nu era inventat laserul) a fundamentat teoretic această mare 
descoperire publicată în lucrarea „Microscopy by reconstructured 
wawe fronts". 

■"’) Este prescurtarea din limba engleză „Light Amplification 
by Stimul Emission Radiation" care înseamnă amplificarea lumi- 
nii prin emisie de radiaţii stimulate. 


Capitolul 



Vederea umană 


1. Generalităţi 

Se spune — cu drept cuvînt — că unul din darurile 
cele mai de preţ pe care le are omul este vederea. Prin 
simţul vederii intrăm în legătură cu lumea din jurul 
nostru. 

Vederea este de cea mai mare utilitate în integrarea 
omului în mediul său natural de viaţă. Ea constituie în 
acelaşi timp cel mai preţios instrument de cunoaştere a 
realităţii obiective şi de reflectare a lumii înconjură- 
toare în mintea omului. 

Cei vechi îşi dădeau seama, deşi în mod intuitiv, de 
importanţa covîrşitoare a vederii în toate manifestările 
activităţii omeneşti. Anaxagora 1J spunea : „vederea este 
apariţia invizibilului “. 

2. Lumina şi ochiul 

Soarele a dăruit pămîntului lumina şi lumina a creat 
ochiul. 

Dar, pentru ca ochiul omenesc să ajungă la stadiul 
său actual de perfecţiune a trebuit ca însăşi omul să par- 
curgă numeroase şi grele etape. 

A vedea înseamnă a percepe lumina. 


‘) Filozof al şcolii ioniene, născut la Clazomenes (500 — 428 
î.e.n.). 

Fără lumină ochiul devine inutil. Privind un obiect 
oarecare din spaţiu, razele luminoase care se reflectă de 
la fiecare punct al acestuia, pătrund în ochi, iar noi avem 
instantaneu senzaţia clară şi precisă a imaginii acelui 
obiect; este o percepţie reală, în care deosebim forma lui 
exactă, culoarea, dimensiunile şi depărtarea la care se află. 

Razele luminoase se propagă în spaţiu sub forma de 
unde electromagnetice. 

Un fascicul de lumină albă, oare pătrunde într-o ca- 
meră întunecoasă printr-un mic orificiu şi străbate o 
prismă, se refractă desfăcîndu-se într-un evantai de cu- 
lori care prinse pe un ecran, sînt întotdeauna în aceeaşi 
ordine, aşezate după lungimea lor de undă. 

Acest fascicul multicolor se numeşte spectru solar. 
Pentru simplificare, acest spectru a fost convenţional 
împărţit în 7 zone şi anume : 


Spectrul vizibil 


Roşu 

Portocaliu 

Galben 

Verde 

Albastru 

Indigo 

Violet 


0,70— 0,62u 
0,62 — 0,59u 
0,59— 0,57g 
0,57 — 0,50g 
0,50—0,49i.i 
0,49— 0,43g 
0,43— 0,40u 


Dincolo de roşu, ochiul nu mai vede nimic, dar un 
termometru pus acolo ne indică unele radiaţii calde. 
Aceste raze numite infraroşii, se întind mult mai departe 
pînă în jurul a 300 |.i lungime de undă. 

Dar dincolo de violet ? Aflăm şi aici o gamă de ra- 
diaţii care au acţiune puternică fotochimică. Sînt ultra- 
violetele. 

Viteza undelor electromagnetice, respectiv viteza lu- 
minii (în vid) este de 300 000 km/s (mai exact 299 976 
km/s) ceea ce reprezintă o mărime absolută şi în ace- 
laşi timp o limită în natură. 


3. Ochiul, instrument optic 

Ochiul, organul vederii, situat într-o cavitate osoasă 
numită orbită, este de formă sferică avînd un diametru 
de circa 24 mm, fiind constituit din trei membrane înve- 
litoare (fig. 15) : 

S/nus Frontal 


Globul ocular 


Cthosmo 

aplică 



Fig. 15. Vedere (a) 
şi secţiune (b) ori- 
zontală prin ochi 
(după Ruch şi Ful- 
ton, modificat). 



— membrana exterioară, sclerotica, ea înveliş rezis- 
tent de protecţie, este fibroasă, albă şi opacă. în partea 
din faţă, are o curbură mai accentuată şi formează cor- 
neea transparentă. Exterior scleroticii se găsesc muşchii 
motori ai ochiului producînd mişcarea globului ocular 
în orbită ; 

— al doilea înveliş este coroida un ţesut conjunctiv, 
pigmentat şi care hrăneşte ochiul ; are în faţă irisul cu 
pupila, acel orificiu circular cu diametrul variabil, în 
raport cu intensitatea luminii incidente. între cornee şi 
iris se găseşte cristalinul, în formă de lentilă biconvexă. 
La limita irisului cu coroida se află muşchii ciliari, care 
fac să varieze razele de curbură ale cristalinului, şi deci 
asigură acomodarea ; 

— retina, învelişul interior al globului ocular, cu ter- 
minaţii nervoase, sensibile la excitaţii luminoase, legate 
prin nervul optic cu encefalul. La rîndul său, acest în- 
veliş interior, este mai complex, fiind format dintr-un 
strat cu celule pigmentare, apoi cu celule cu conuri şi 
bastonaşe (sensoriale) legate cu straturile de neuroni bi 
şi multipolari (ganglionari) ai căror axoni sînt reuniţi, 
formînd nervul optic. Pe fundul globului ocular aproape 
în centru, retina prezintă o zonă foarte sensibilă numită 
pata galbenă sau macula, avînd o suprafaţă ovală cu dia- 
metrul de circa 1 — 2 mm şi care are la centru o mică 
depresiune cu un diametru de circa 0,3 mm numită 
„fovea centralis 11 . Pe retină se formează imaginea, dată 
de sistemul optic al ochiului (corneea, umoarea apoasă, 
cristalinul şi umoarea sticloasă). Locul de pe retină pe 
unde fibrele nervoase reunite părăsesc globul ocular 
constituie pata oarbă, care este complet insensibilă la 
lumină. 

Existenţa petei oarbe se poate constata uşor prin 
experienţa lui Mariotte O, folosindu-se fig. 16. Dacă se 

*) Fizician francez născut în Bourgogne (1620 — 1684). 

priveşte numai cu ochiul sting, cercul negru (ochiul drept 
fiind închis) zărim şi steaua din stingă. 

Apropiindu-se desenul de ochi la o anumită distanţă, 
steaua dispare, deoarece imaginea ei, a ajuns de s-a for- 
mat exact pe locul petei galbene. 

* 




Fig. 16. Desenul pentru dovedirea existenţei petei oarbe 
(după Ghineţinki) a şi schema formării imaginii (b) : dis- 
tanţa între cercul negru şi stea este astfel aleasă, încît 
atunci cînd imaginea cercului negru se formează pe pata 
galbenă, imaginea stelei să fie cu 15° mai spre interior 
(faţă de axul optic), în ipoteza că desenul se priveşte de 
la 20 — 25 cm. 

Ochiul se comportă în esenţă ca o cameră obscură, 
prevăzută cu un sistem optic convergent ; celulele pig- 
mentate care îmbracă întreaga suprafaţă interioară a re- 
tinei sînt negre, motiv pentru care pupila (prin care se 
poate vedea fundul ochiului) apare totdeauna neagră. 
Sistemul complex de optică asferică al ochiului formează 
o imagine clară, reală, colorată mai mică şi răsturnată, 
tocmai pe locul petei galbene (deci în zona de maximă 
sensibilitate). Distanţa focală în medie a ochiului este 
de circa 20 mm cu o putere de refracţie care este varia- 
bilă între 55 şi 70 dioptrii. 

Diametrul pupilei variază între 8 şi 2 mm, deci su- 
prafaţa deschiderii poate prin urmare să crească de 16 
ori. Puterea separatoare este de 1' ceea ce corespunde 
liniar pe retină la circa 0,005 mm (dublul diametrului 
unei celule cu con din pata galbenă). Cîmpul imaginii 
ochiului (imobil) este de circa 6°, maximum de claritate 
fiind însă sub un unghi mai mic de 1°, corespunzător 
zonei „foveii centralis 11 , iar luminozitatea variază între 
1 : 2,5 şi 1 : 10 ». 

Elementele geometrice şi optice ale ochiului sînt ur- 
mătoarele : 


— raza de curbură a ( suprafaţa anterioară \ 8 

corneii m \ suprafaţa posterioară / 6,5 

— raza de curbură a / suprafaţa anterioară \ 10 

cristalinului m \ suprafaţa posterioară / 6 

— distanţa între suprafaţa anterioară a corneii şi 

suprafaţa anterioară a cristalinului 3,5 


mm 

mm 

mm 

mm 

mm 


— axa oculară 


23 mm 


— indicele de refracţie total al cristalinului 1,437 


4. Acomodarea vizuală 


Pentru ochiul omenesc relaxat, dată fiind mica sa 
distanţă focală, după legile opticii, datorită profunzimii 
cîmpului, infinitul (punctum remotum) 2) „începe 11 de la 
circa 6 m 2 ), în ipoteza că se consideră o luminozitate 
medie ( F = 6). 


0 Luminozitatea F este raportul diametrului deschiderii re- 
lative maxime d şi distanţa focală f : 

f_ . p _ 20 mm „ 20 mm 

d • r 


F = ■ 


— 2,5 şi F 


= 10 


8 mm """■ 2 mm 

-) S-a avut în vedere că maximum de profunzime se obţine cînd 
sistemul optic este pus la punct pe distanţa hiperfocală, profun- 
zimea fiind de 1/2 din distanţa hiperfocală : 

H f 2 20 2 mm 

~~~ = ~ ~~z = 5 700 mm = 6 m. 

2 2 X z X F 2 X 0,0043 mm X 6 

Aceasta înseamnă practic, că de la cea mai mare 
distanţă pînă La circa 6 m ochiul nostru (în stare de re- 
paus) este pus La punct şi poate înregistra clar pe retină 
orice imagine, fără efort de acomodare dar de îndată ce 
un obiect este apropiat la o distanţă mai mică de 6 m 
ochiul nu îl vede clar, decît după ce sistemul optic al 
său s-a acomodat cu o distanţă mai mică. 

Muşchii ciliari sînt aceia care, în asemenea cazuri, 
acţionează instantaneu şi automat micşorînd razele de 
curbură ale feţelor anterioare şi posterioare ale crista- 
linului. Ca urmare, centrul optic al acestuia se deplasează 
către exterior, mărind distanţa între cristalin şi retină, 
exact atît cit este necesar pentru ca imaginea să se men- 
ţină clară pe maculă. Procesul fiziologic de deformare, 
prin bombarea cristalinului realizează punerea la punct 
a ochiului şi ia numele de acomodare. Acest fapt este, 
în genere, însoţit de o micşorare automată a pupilei 
permiţînd accesul spre retină doar a razelor centrale din 
spaţiul Gauss h fapt care dă o precizie mai mare a ima- 
ginii. 

Deşi imaginile proiectate pe retină sînt răsturnate, 
omul le vede totuşi drepte, aşa cum sînt ele în realitate. 
Aceasta înseamnă că în creier, pe lingă suprapunerea 
celor două imagini separate (ale celor doi ochi), mai are 
loc şi o redresare a acestor imagini, avînd ca rezultat 
viziunea unică, normală şi clară a subiectului privit. 

Pe măsură ce distanţa pînă la subiect se micşorează 
din ce în ce, este nevoie de o acomodare tot mai accen- 
tuată pînă la o limită inferioară, (punctum proximum) 
de la care nici o bombare a cristalinului nu mai este 
posibilă. Această limită inferioară variază desigur cu 
vîrsta şi ou puterea de acomodare oculară specifică. Copii 
văd clar un obiect pînă la 7 cm. Ochiul normal adult 
are o vedere optimă minimă de la 25 — 20 cm dar în 
mod excepţional el poate citi chiar la 14 cm. 


’) Astronom, matematician şi fizician german, născut la 
Brunswick (1777—1855). 

5. Vederea cromatică 


Senzaţia luminii albe este rezultatul acţiunii simul- 
tane pe retină a razelor aparţinînd întregului spectru. 

Corpurile care reflectă toate culorile, apar albe ; cele 
care le absorb pe toate, apar negre. 

Dar ochiul omenesc percepe şi deosebeşte cu uşurinţă 
întreaga gamă a celor 7 culori elementare. 

Celulele cu bastonaşe, cu o excitabilitate mai redusă, 
percep lumina slabă dar de durată şi contribuie la ve- 
derea periferică adaptată la întuneric. 

Celulele cu conuri, care ocupă în majoritate pata 
galbenă (macula), au un grad de excitabilitate la lumină 
mai ridicat şi sînt acelea care percep efectiv culorile. Se 
consideră că pe retină ar exista tipuri de fotoreceptori 
corespunzători culorilor spectrului. 

Deşi luminate egal, în plină zi, ochiul nostru percepe 
diferit, ca luminozitate cele 7 zone de culori spectrale. 
Dintre toate, galbenul apare mai viu, mai strălucitor. 
Şi pe măsură ce lumina se schimbă, tonurile culorilor 
variază şi ele pînă ce, în amurg, ochiul nu mai rămîne 
sensibil decît pentru culorile „reci“ de la extremitatea 
spectrului : verde-albastru. Galbenul şi roşul, atît de lu- 
minoase ziua, par doar ca nişte pete cenuşii. Conurile 
maculei nu mai lucrează. 

Iar în plină noapte, chiar dacă s-a mai obişnuit cu 
întunericul, ochiul, insensibil la culori, nu le mai poate 
distinge. Numai albastrul şi violetul ne mai apar ca 
palide nuanţe de cenuşiu deschis. Bastonaşele au intrat 
în acţiune şi ochiul a devenit acromat. 


6. Anomalii ale vederii 

La un ochi considerat normal, imaginea clară se 
formează exact pe retină, pe pata galbenă. Ochiul 
normal se numeşte emetrop, adică cu refracţie nor- 
mală (fig. 17). 

Deşi considerat normal, un asemenea ochi constituie 
din punct de vedere statistic o excepţie. 

în cazul unui ochi lung imaginea clară se formează 
undeva în faţa retinei şi se numeşte miop. Defectul 
acesta se corectează prin portul unor ochelari cu lentile 
divergente (biconcave). Miopul vede clar subiectele 



Fig. 17. Schema formării imaginii (după Buch şi Fulton 
modificat) în : 

a — ochiul normal (emetrop) ; b — ochiul scurt (hipermetrop). 
c — ochiul lung (miop) ; 


foarte apropiate. Statistic, cazul ochiului miop este 
aproape la fel de rar ca cel al ochiului emetrop. 

La un ochi scurt imaginea clară se formează în spatele 
retinei. Deşi la distanţă, vederea acestuia este excep- 
ţional de bună, ochiul scurt, hipermetrop nu percepe cu 
claritate subiectele apropiate, pentru care trebuie corectat 
prin ochelari cu lentile convergente. 

Statistic este cazul marii majorităţi. 

Dar hipermetropii pot totuşi vedea clar chiar la o 
distanţă mai mică şi fără corecţia ochelarilor, atunci cînd 
subiectul este luminat puternic. Explicaţia constă în 
faptul că la o lumină puternică irisul se micşorează 

automat şi în acest caz, se ştie că imaginea devine clară 
datorită creşterii profunziunii cîmpului.* 

Dacă un hipermetrop priveşte un text oarecare (bine 
luminat) prin gaura făcută într-un carton cu un ac cu 
gămălie, constată că poate vedea literele cu destulă 
claritate chiar de la o distanţă mult mai mică. 

Astigmat este ochiul care prezintă inegalităţi de 
curbură ale corneii sau ale cristalinului de-a lungul 
unor meridiane, avînd ca rezultat deformarea imaginii 
vizuale. Rigiditatea corneii sau descentrarea cristalinului 
sînt tot anomalii care împiedică convergenţa razelor pa- 
ralele într-un singur punct. Această anomalie de refracţie 
numită astigmatism se corectează cu ajutorul unor lentile 
cilindrice. 

Distanţa minimă a vederii clare creşte cu vîrsta. Acel 
punctum proximum la 10 ani este de 7 cm ; la 30 ani 
este de 14 cm ; la 45 ani creşte la 25 cm, iar la 60 ani 
ajunge şi uneori depăşeşte 100 cm. 

Presbiţia, care afectează atît pe emetrop cît şi pe 
hipermetrop, este explicată ca o anchiloză progresivă a 
ciliarilor sau ca o scleroză cristaliană. Puterea de acomo- 
dare a ochiului are o limită ; curbura cristalinului nu 
poate depăşi o anumită rază. 

Presbiţia se corectează la fel ca hipermetropia. 

Nu toţi oamenii au însă vederea colorată perfect 
normală. Există anumite anomalii congenitale sau acci- 
dentale, datorită cărora ochiul nu poate distinge o anu- 
mită culoare sau chiar mai multe, confundîndu-le sau 
amestecîndu-le. 

Cel mai cunoscut din aceste defecte este daltonismul, 
după numele lui John Dalton 0, oare, de altfel, şi-a stu- 
diat singur boala, fiind caracteristic faptul că nu vedea 
roşul. Daltoniştii nu percep obişnuit decît două culori : 
galbenul care acoperă toată zona culorilor calde şi un 
albastru-violet. Spectrul lor este bicromat. 

Trebuie precizat că dintre oamenii consideraţi cu o 
vedere cromatică normală, puţini văd indigo-ul. Aşadar 
puţini văd toate culorile spectrului : puţini oameni sînt 
heptocromaţi. 


*) Fizician şi chimist englez, născut la Edglesfield (1766 — 1884). 

Vederea poate fi alterată cromatic şi ca urmare a 
unor boli, accidente sau intoxicaţii. 

Astfel, unii bolnavi de icter au vederea pătată în 
galben. Un ochi care a sîngerat în interior, ca urmare 
unei lovituri, vede în roşu. Cei intoxicaţi cu nicotină, 
de pildă, văd ecranat în roşu, iar cei intoxicaţi cu plumb 
văd albul nuanţat în verde. 

Există intoxicaţii care, din contra, sporesc, stimulează 
sensibilitatea pentru unele culori : pentru roşu, cafeina 
şi chinina ; pentru verde, adrenalina ; pentru violet, mor- 
fina şi pentru toate culorile, stricnina. 

Transformarea diferitelor radiaţii electromagnetice în 
culori, recepţionate de celulele sensoriale în influx ner- 
vos capabil să provoace în scoarţa cerebrală senzaţia 
vederii cromatice diferenţiate, a primit pînă azi numeroase 
explicaţii riguros justificate, dar problema absorbţiei se- 
lective preocupă încă pe cercetători. 

7. Vederea binoculară 

Imaginea unui subiect care apare pe retină, mai precis 
pe maculă, nu se desfăşoară decît pe o suprafaţă ce nu 
întrece 2 mm diametru. Aceasta înseamnă că ceea ce se 
poate percepe dintr-o singură privire, nu întrece su- 
prafaţa din acel subiect cuprinsă în conul unghiului de 
un minut. 

Chiar dacă uneori ni se pare că avem în faţa noastră 
o imagine largă, cuprinzătoare, ceea ce ochiul percepe cu 
claritate este numai o zonă centrală foarte îngustă, din 
acea imagine, restul imaginii formîndu-se pe retină, în 
jurul petei galbene. 

Această „îngustime de vedere" este compensată din 
plin de mişcarea permanentă a ochiului omenesc. Pri- 
virea unui ochi cuprinde astfel un cîmp care atinge în 
sens orizontal aproape 180°, iar în sens vertical circa 135°. 

Aparatul vizual al omului, format din doi ochi (fig. 18), 
mai adaugă la caracteristicile menţionate şi altele, menite 
să asigure omului o cît mai bună percepere a realităţii. 

Ochii relaxaţi nu sînt supuşi nici unui fel de acomo- 
dare şi axele lor sînt aproape paralele. Ochii suportă o 

acomodare, cu atit mai accentuată cu cit subiectul asupra 
căruia îşi concentrează privirea este mai apropiat. în 
această situaţie, razele vizuale converg asupra subiectu- 
lui vizat. Prin urmare axele ochilor formează un unghi 
de convergenţă şi acest unghi este cu atit mai mare, cu 


Cîmpu / vizual 



Fig. 18. Cîmpul vizual binocular (După Glees, 
modificat). 

cit subiectul se apropie de distanţa de vedere limită, 
cînd convergenţa este maximă. 

Ochii dau putinţa de a percepe şi a aprecia, în afară 
de formele aparente şi culorile subiectelor înconjură- 
toare, chiar şi dimensiunile şi depărtarea lor şi aceasta 
numai datorită faptului că privim cu amîndoi ochii. în 
felul acesta ne putem da seama de volumul acestor 
subiecte, de poziţia lor relativă şi de aspectul lor în 
spaţiu. Este de fapt perceperea în relief, datorită fu- 
zionării imaginii binoculare în creier. 

Cauza perceperii spaţiale constă în faptul că subiectul 
privit, imprimă pe cele două retine cîte o imagine diferită 
a acestuia. 

S-ar părea că datorită celor 
două imagini diferite ar trebui ca 
subiectul respectiv să fie văzut 
dublu. în fapt imaginea fiecărui 
punct al subiectului se formează 
pe cele două retine într-o anu- 
mită corespondenţă. 

Imaginile unui subiect pe care 
nu-1 privim cu axele optice ale 
ochilor convergente nu se formea- 
ză în puncte corespondente con- 
jugate şi sînt sesizate în mod 
separat. Subiectul este văzut dublu 
(diplopie) x >. 

Faţă de un subiect situat la o 
mare distanţă (fig. 19), razele vi- 
zuale incidente ce ajung în cei 
doi ochi tind să devină paralele, 
iar imaginile subiectului formate 
pe retine în 1\ şi h sînt aproape 
identice. Absolut identice ar fi ele 
numai atunci cînd subiectul s-ar 
afla la infinit. 

în cazul unui subiect P aşezat 
în imediata apropiere, razele vi- 
zuale incidente către cei doi ochi 
converg, iar imaginile acestuia în- 
registrate pe retinele Pi şi Po sînt 
complet diferite datorită punctelor 
de vedere diferite sub care a fost 
privit subiectul. 

Aspectul diferit al celor două 
imagini este evident fiindcă, pe 
cînd ochiul stîng înregistrează nu- 
mai faţa şi latura stingă a subiec- 
tului P, ochiul drept recepţionea- 
ză, dimpotrivă, faţă şi latura 
dreaptă a acestuia. 



Fig. 19. Unghiul paralaxei 
stereoscopice. 


‘) Derivat din greaca veche „diplous" care înseamnă dublu şi 
„opos“, ochi. 

Distanţa dintre axele oculare este în medie de 64 mm, 
şi constituie baza oculară (b), sau distanţa pupilară. între 
razele incidente ale subiectului este unghiul paralactic 
care subîntinde distanţa pupilară. Variază de la zero, 
cînd subiectul este la infinit, pînă la 25° cînd subiectul 
este situat la distanţa de vedere minimă. Diferenţa între 
cele două unghiuri paralactice Ay se numeşte unghi de 
paralaxă stereoscopică. Proprietatea vederii binoculare de 
a percepe diferenţe mici de paralaxă (Ay) se numeşte 
acuitate stereoscopică, avînd limita de circa 10". 

Creierului i se asigură deci o viziune spaţială şi reală, 
dat fiind că cele două imagini componente transmise prin 
intermediul nervilor optici, au înregistrat nu numai faţa 
dar şi laturile în adîncime ale subiectului. Senzaţia de 
relief este cu atît mai mare, cu cit distanţa de vedere 
este mai mică. Proprietatea aceasta a cuplului ochilor 
se numeşte vedere stereoscopică. Deşi privite stereoscopic 
două fotografii copiate la aceeaşi scară după acelaşi ne- 
gativ, este firesc să nu se obţină nici o senzaţie de relief, 
în schimb, dacă se marchează pe una din copii cu un 
punct, un anumit detaliu al imaginii, iar pe cealaltă, 
ou un alt punct identic (ca mărime şi formă), situat lateral 
dreapta sau stingă, dar apropiat de acelaşi detaliu, va 
apărea că „punctul" pluteşte deasupra imaginii sau din 
contră este „afundat 11 sub planul imaginii. Experienţa 
aceasta făcută de Dove a permis descoperirea bancno- 
telor false, atunci cînd erau privite comparativ cu una 
veritabilă prin stereoscop ; datorită impreciziunii de po- 
ziţie a detaliilor bancnotei, imaginea stereoscopică era 
în relief. 

în stare de imobilitate a capului, se constată însă că 
numai o porţiune a spaţiului din faţa noastră este acce- 
sibilă vederii stereoscopice. Cîmpurile vizuale ale celor 
doi ochi se întîlnesc şi se întretaie pe o porţiune comună 
în faţă, limitînd astfel un spaţiu, cu o formă aproximativ 
conică, şi o deschidere unghiulară de circa 90°, avînd 
vîrful pe rădăcina nasului, în acest spaţiu ochii noştri 
pot privi simultan, în relief, un subiect oarecare. 

8. Aparente ireale 


Sînt uncie cazuri în care vederea se poate înşela, 
dîndu-ne impresii false asupra unor realităţi obiective. 

Aceste senzaţii înşelătoare care fac să dispară diferenţa 
între aparenţă şi realitate sînt iluzii optice. 

Efectul de relief se poate obţine prin fuziune bino- 
culară, a două imagini plane conjugate, aşa cum se poate 
verifica cu ajutorul fig. 20 (în fig. 20 a, cele două perechi 
de cercuri sînt văzute ca una singură ; în fig. 20 b, prin 
privirea simultană apare un trunchi de piramidă în 
relief văzută dinspre bază sau dinspre vîrf). 

Redarea reliefului prin stereoscopie se bazează deci 
pe iluzii optice, fiindcă în realitate se privesc două ima- 
gini plane, care prin sinteză în creier, redau impresia 
de relief. De asemenea, umbrele pot duce la impresii false 
asupra reliefului în funcţie de direcţia iluminării. în 



Fig. 20. Desenul figurilor plane pentru experimentul viziunii 
binoculare — dînd senzaţia de relief (după Osgood şi Guil- 
laume). Perechile de figuri pot fi privite cu ochiul liber, 
dar mai bine cu un stereoscop. 


fig. 21 acelaşi subiect s-a fotografiat în aceeaşi poziţie, 
cu deosebire că s-a schimbat numai sensul iluminării, 
prima dată fiind iluminat din stingă sus. iar a doua 
oară din dreapta jos. 


3 — Fotografia în relief 

9. Limita plastică a vederii 


Este acum de la sine înţeles că relieful ne apare cu 
atît mai pregnant, cu cît subiectul se află mai aproape 
şi cu cît distanţa între pupile este mai mare. 

Dar această diferenţă minimă de la care subiectul 
apare mai reliefat, mai accentuat în profunzime, are o 
limită. 

Pe de altă parte, începînd de la o oarecare distanţă, 
cu cît subiectul se depărtează de ochi, el apare mai puţin 
reliefat, pe măsură ce unghiul de paralaxă se micşorează, 
pînă cînd, de la o anumită distanţă înainte, acest unghi 
devine atît de mic, încît atunci cînd el ajunge să fie nul, 
subiectul se poate considera la infinit, iar perceperea lui 
în adîncime nu mai este practic cu putinţă. 

Aşadar, reiese că relieful vizual al omului este limitat 
în depărtare. întrebarea care se pune este : care este 
această limită ? 

Experienţa arată că în întinderea unei cîmpii pînă în 
zare nu toate subiectele întîlnite de privirea umană sînt 
percepute plastic de ochi. De la o anumită distanţă în 
adîncime, spre orizont, toate subiectele : coşuri de fabrică, 
turnuri de apă, arbori înalţi etc., apar proiectate pe un 
acelaşi plan care este cel al orizontului. Este o imagine 
a peisajului, vie, colorată, reală, dar foarte asemănătoare 
cu o fotografie în culori naturale ale aceluiaşi subiect : 
o imagine plană, plată, fără adîncime, fără relief per- 
ceptibil. 

Dar nu relieful este acela care ne indică depărtările 
relative ale diferitelor subiecte semnalate, ci obişnuinţa 
de a le recunoaşte sub cele mai felurite aspecte şi corecţia 
logică mintală care situează obiectele în planurile lor 
după legile perspectivei. 

Astfel, dacă unele subiecte acoperă parţial altele, do- 
vedeşte că ultimele se află undeva mai în fund. De ase- 
menea, experienţa celor văzute ne spune că, dacă din 
două coşuri de fabrică aparent alăturate, unul ne apare 
mai mic şi mai estompat, acesta se află neapărat mult 
mai departe. Prin urmare putem spune că mulţumită 
dimensiunilor subiectului (în general cunoscute), aşezării 

lor relative, precum şi faptului că de la o anumită 
distanţă claritatea detaliilor este sensibil micşorată iar 
culorilor estompate, datorăm noi iluzia perceperii 
lor în relief. 

Cunoaşterea variaţiei celor 
două imagini vizuale, datorită 
unei paralaxe orizontale, este 
necesară studiului adîncimii 
maxime a reliefului pe care 
ochii îl pot percepe. 

Se consideră că o pereche de 
ochi sănătoşi, normali încep să 
remarce un început de senzaţie 
plastică şi de relief, atunci cînd 
cele două imagini de pe retină 
sînt diferenţiate cel puţin prin 
lăţimea unei celule maculare. 

Este, de asemenea, stabilit 
că limita maximă a plasticităţii 
vizuale este atinsă atunci cînd 
unghiul de paralaxă corespun- 
zător se apropie de valoarea 
S b= 0,061* m o paralaxei stereoscopice minime, 

Fig. 22. Limita vederii adică 10 " < fi g' 22 )' 

stereoscopice. Considerînd L max , distanţa 

de la baza oculară b pînă la 
punctul P, iar <t p unghiul corespunzător, din fig. 22, 
reiese : 

, b 0,064 0.064 , 

mm tg <p tg 10” 0,000049 

Această valoare reprezintă limita maximă efectivă a 
orizontului plastic al vederii umane, cunoscută ca raza 
stereoscopică vizuală. 

S-a convenit a se numi zonă eficace, spaţiul în care 
relieful subiectelor din jur se poate percepe distinct 
faţă de planul de fund şi zona neutră spaţiul aflat din- 
colo de limitele zonei eficace, spaţiul în care un subiect 
vizibil nu se detaşează de planul orizontului. 

Capitolul 



Metode de redare a senzaţiei de relief 

9 


1. Vederea monoculară 

In vederea monoculară perceperea imaginilor este in- 
completă fiindcă rămînînd bidimensională nu se percep atît 
de bine adîncimile, adică relieful. Totuşi, pentru a avea o 
reprezentare a spaţiului, cit mai apropiată de realitate, s-a 
recurs la o reprezentare convenţională, folosind proiecţia 11 
acea operaţie geometrică care schematizează procesul per- 
cepţiei vizuale monoculare. Reprezentarea subiectului tri- 
dimensional, rezultă din prelungirea de-a lungul razelor 
vizuale, a liniilor pornite din ochi şi care trec prin toate 
punctele subiectului pînă la un tablou plan — planul de 
proiecţie — pe care subiectul îşi pierde a treia dimen- 
siune, se aplatizează, păstrînd anumite asemănări de aspect 
şi formă. Ochiul, ea centru de proiecţie, poate fi consi- 
derat în două situaţii faţă de subiect : la distanţă finită 
şi atunci razele vizuale determină un con, şi la distanţă 
infinită cînd razele vizuale sînt paralele şi generează un 
cilindru. In primul caz, proiecţia este conică, iar în al 
doilea caz este cilindrică ; centrul de proiecţie fiind la 
infinit, este înlocuit cu o direcţie de proiecţie. Şi într-un caz 
şi altul se obţine imaginea în „perspectivă* 1 a subiectului. 

a. Perspectiva. Perspectiva în general, în sensul plastic 
— este o proiecţie conică, deoarece este caracteristică sim- 
ţului vederii şi rămîne conformă cu aceasta, ca desen şi 
culoare. Deci perspectiva poate fi : 

I 

*) De la verbul latin „proicio-ere“ care înseamnă a arunca 
înainte. 

— geometrică cind stabileşte conturul, forma şi ordo- 
narea subiectelor în cadrul imaginii ; 

— aeriană sau a culorilor cînd stabileşte acestor su- 
biecte tonul cromatic potrivit locului pe care îl ocupă în 
spaţiu, în raport cu punctul de vedere (centrul de pers- 
pectivă). 

Perspectiva geometrică şi cea aeriană sînt guvernate 
de legi pe care ochiul, ca şi aparatul fotografic, le res- 
pectă cu toată rigurozitatea. în realitate, atît ochiul cît şi 
aparatul fotografic pot fi considerate ca perspectografe — 
aparate cu ajutorul cărora, în anumite condiţii, se poate 
construi cu uşurinţă perspectiva unui subiect. 

Perspectografele sînt aparate mecanice sau optice. 
Camera obscură a ochiului ca şi a aparatului fotografic, 
este un tip de perspectograf optic. Perspectiva sub orice 
formă — adică orice formă de proiecţie a unui subiect 
tridimensional pe o fotografie — deci pe un plan — este 
o denaturare ; există totuşi şi unele situaţii particulare în 
care, datorită paralelismului dintre planurile subiectului 



şi ale fotografiei, imaginea este nedenaturată. Denatura- 
rea perspectivei geometrice constă în aceea că nu men- 
ţine în fotografie mărimea unghiurilor şi a liniilor, ceea 
ce are ca efect convergenţa liniilor paralele, fie orizon- 

tale, fie verticale. In timp ce convergenţa liniilor verti- 
cale este supărătoare, fiindcă conferă subiectului impre- 
sia de neechilibru, convergenţa liniilor orizontale (fig. 24), 
din contra, este un element care conferă fotografiei im- 




Fig. 24. Convergenţa liniilor orizontale asigură redarea conven- 
ţională a reliefului. 

presia de relief. Punctele de convergenţă se mai numesc 
şi puncte de fugă. Imperfecţiunile sau deformaţiile ima- 
ginii se numesc şi anamorfoze 1) . în fotografie impresia de 
spaţiu, deci de relief, în afară de aceste denaturări, poate 
fi sugerată şi de un contrast între aproape şi departe. 
Acest contrast se referă la : 

— claritatea (detaliile apropiate) şi neclaritate (deta- 
liile îndepărtate ale imaginii) ca o incapacitate optică a 
ochiului de a vedea clar în acelaşi timp detalii situate la 
diferite distanţe ; 

— întunecime (detaliile apropiate) şi luminozitate (de- 
taliile îndepărtate ale imaginii) ca o consecinţă a perspecti- 
vei aeriene, datorită refracţiei atmosferice ; 

— mărimea aparentă a subiectului în raport cu mări- 
mea aparentă a unor detalii a căror mărime este bine 
cunoscută (de exemplu, mărimea omului) ca o consecinţă 
a scării de redare a imaginii. 

Lumina care întîlneşte un subiect spaţial de o formă 
complexă, iluminează proieminenţele în timp ce adînci- 

') Derivat din cuvintele din greaca veche „ana“ care înseamnă 
a readuce şi „morfe“ care înseamnă formă. 

turile rămîn în întuneric. Un alt aspect al luminii este 
absenţa ei : umbra. Se poate considera că lumina simbo- 
lizează părţile în relief sau forma pozitivă, iar umbra 
adînciturile sau forma negativă. Este tot un fel de con- 
trast între lumină şi întuneric. 

în proiecţie, considerînd schematic sursa luminoasă 
redusă la un punct, razele de lumină tangente subiectu- 
lui, dau naştere unui con de lumină, care limitează de 
fapt o zonă luminată, — separată printr-o linie de con- 
tact — de o zonă umbrită. Deci, zona umbrită nu primetşe 
lumină incidenţă şi formează umbra proprie a subiectu- 
lui. Conul de lumină, îneepînd de la linia de contact în 
continuarea direcţiei de iluminare, devine con de umbră 
(fig. 25). Interceptarea acestui con de umbră cu orice 



Fig. 25. Zonele de lumină (ZL), de umbră pro- 
prie (UP), de umbră purtată U p ) şi zonele pe- 
numbră proprie şi purtată (haşuri mai rare). 


ecran, generează umbra purtată a subiectului pe acest 
ecran. Perspectiva umbrelor proprii şi purtate este un alt 
element care ajută vederii la creşterea impresiei de relief. 

în natură, pe un subiect în spaţiu luminat, gradaţia 
luminii şi a umbrei se face după legile fotometriei b astfel 

') Disciplină din optică care se ocupă cu măsurarea intensi- 
tăţii surselor de lumină. 

încît spre linia orizontului diferenţele de lumină, de 
culoare şi de umbră proprii sau purtate, tind să se anu- 
leze, ajungîndu-se la aceeaşi culoare şi iluminare, în 



Fig. 26. O serie de panouri dreptunghiulare, colorate deschis pe 
jumătăţile inferioare şi colorate închis pe celelalte jumătăţi, sînt 
luminate frontal. Către orizont, cele două zone diferit colorate 
apar aproape identice, anulîndu-se culorile. 

funcţie de poziţia soarelui, starea atmosferei cît şi de 
natura peisajului (fig. 26). 

Modul acesta de redare a reliefului este propriu foto- 
grafiei, desenului, graficii şi picturii, lumina fiind „crea- 
toare“ de volum şi spaţiu (fig. 27). 

b. Panorama. Panorama se desfăşoară în faţa oohilor 
pe un tablou continuu, pictat pe o pînză cilindrică, oare în 
partea de jos se confundă cu podiumul pe care stă privi- 
torul. Marea superioritate a panoramei constă în supri- 
marea cadrului şi în reproducerea perfectă a spaţiului 
nemărginit, în sens orizontal ; din această cauză panorama 
se mai numeşte şi tablou fără margini. Panorama redă 
imensitate mării, cîmpiilor şi munţilor, pînă departe în 
zare, pe care se desfăşoară diferite scene. Pentru realizarea 
acestei iluzii privitorul trebuie să stea într-o mică zonă 
centrală. Panorama mai are meritul de a da efectul inte- 
gral al picturii în două din cele trei dimensiuni ale spa- 
ţiului, permiţînd ochiului de a pătrunde mai spre fundul 
orizontului. In panoramă priveliştea se roteşte jur împre- 
jur fără a fi oprită. Privirea este mărginită numai în sus 

ŞI III II 


de tavanul circular şi în jos de platforma pe care stă 
privitorul. Această mărginire limitează reprezentarea su- 
biectelor mari văzute de aproape. Spaţiul trebuie să fie 
rezervat pentru efecte de perspectivă îndepărtate, în sens 
orizontal, astfel că privitorul nu poate fi impresionat de 
proporţiile monumentale, decit prin comparaţii cu alte 
detalii cunoscute din imagine. Ceea ce lipseşte panoramei 
este mărimea verticală a detaliilor, astfel că ea dă iluzia 
unei întinderi nesfîrşite în suprafaţă şi mai puţin în 
volum. 

Panoramele se execută în modul următor (fig. 28) : pe 
o porţiune a cercului de bază se iau un număr de părţi 
egale, limitate de 1, 2, 3 . . . n puncte. Prin aceste puncte 
se ridică verticale, pe cilindru iar întretăierile acestor 
verticale cu liniile divergente din punctul de vedere, de- 
termină înălţimile respective ale curbelor. O dată dese- 
nată pe cilindru reţeaua de pătrate corespunzătoare, nu 
mai rămîne deeît să se completeze în fiecare din ele, 
porţiunea de imagine (pe cale optică). 

c. Olorama. Imaginea oloramei se obţine la fel ca şi la 
panoramă, cu deosebire ca suprafaţa ei este o porţiune 
dintr-o sferă concavă, în aşa fel ca privirea să întîlnească 
un element de suprafaţă asimilabil cu <o porţiune din 
imagine făcută pentru această direcţie particulară a axei 
optice a ochiului. Faţă de panoramă, care nu cunoaşte 
limită în sens orizontal, olorama constituie un procedeu 
de punere în perspectivă integrală, neavînd nici o limită 
in nici un sens. Privirea, oricare ar fi direcţia ei, întîl- 
neşte întotdeauna un element de suprafaţă asimilabil cu 
o imagine făcută pentru această direcţie oarecare, a axei 
optice a ochiului. Olorama dă privitorului impresia că se 
află chiar în interiorul unei clădiri şi cu greu îi vine a 
crede că de fapt se află numai o imagine între ochii săi 
şi detaliile pe care i se pare că le poate pipăi. Olorama 
se combină în mod fericit cu diorama, arătînd prin largi 
deschideri, perspective de privelişti exterioare mai înde- 
părtate. 

Fig. 27. „Palatul culturii din Iaşi" de ing. S. Comănescu. Lumina 
creatoare de „volum şi spaţiu". 

Tehnica oloramei este mult mai complicată decît a 
panoramei şi necesită şi studii pe epure geometrice în 
care toate liniile drepte din realitate sînt reprezentate prin 
linii curbe. 



0 

Fig. 28. Schema desenării panoramei". 


d. Diorama. O fotografie pentru a fi percepută bine 
ca relief, trebuie privită dintr-un punct aflat în general 
pe perpendiculara dusă din centrul fotografiei, la o dis- 
tanţă egală cam cu diagonala cadrului. In felul acesta cu 
o singură privire de ochi, fără a întoarce capul, se cu- 
prinde toată imaginea, întrucît ea se află în conul cîmpu- 
lui de vedere al ochiului. îndată ce se părăseşte această 
poziţie, imaginea îşi pierde profunzimea. Diorama este o 
pictură (o fotografie) în mărime naturală, în care s-a su- 
primat cadrul şi în special linia pămîntului ; terenul pic- 
tat se confundă cu terenul real, pe care îl prelungeşte. 
Imaginea este continuarea realităţilor din primul plan, 
printr-un artificiu de perspectivă. între pictură şi tavan 
se proiectează o lumină uniformă, a cărei sursă privitorul 
nu o vede. Se obţin efecte interesante de iluzie optică, 

Fig. 29. Perspectiva teatrală a decorurilor. 



dacă se arată in primul plan chiar detalii din natură, care 
se confundă cu alte figuri de pe pictură. Diorama nu se 
deosebeşte de un tablou pictat (fotografie) decît prin di- 
mensiunile sale mari, prin precauţiile luate la iluminatul 
potrivit şi mai ales prin aceea că privitorul este pus în 
condiţiile exacte ale perspectivei (geometrice şi aeriene). 
Dezavantajul dioramei este îngustimea cîmpului de vedere, 
cauzată de lărgimea restrînsă a imaginii plane şi de 
darea înapoi a punctului de vedere : privitorul vede o pri- 
velişte mult mai îndepărtată în care amănuntele sînt mici. 
Tehnica realizării dioramei este asemănătoare cu cea a 
panoramei. 

Perspectiva teatrală, care se realizează la decorurile de 
scenă, reprezintă aplicaţiile actuale ale panoramei, olora- 
mei şi dioramei (fig. 29). 


2. Vederea binoculară 

Plecînd de la principiul stereoscopic enunţat, acela ca 
fiecare ochi să vadă numai imaginea fotografică cores- 
punzătoare, s-au preconizat diferite metode : 

a. Stereoscopia clasică. Stereoscopia clasică foloseşte 
sisteme optice fie cu oglinzi, fie cu prisme deviatoare prin 
care se pot privi perechi de imagini în alb-negru sau color, 
prin transparenţă (diapozitive) sau prin reflexie. Nu se pot 
face însă proiecţii. Dezavantajul principal constă în aceea 
că fiecare pereche de imagini nu poate fi privită deodată 
decît de o singură persoană. Metoda aceasta stă la baza 
fotogrametriei 1) . Un alt dezavantaj este acela că imaginile 
au o mărime determinată pentru fiecare model de stere- 
oscop. In schimb, senzaţia de relief este deosebit de evi- 
dentă, mai ales la perechile de diapozitive, care sînt deo- 
sebit de luminoase. Se foloseşte cu succes în diferite 
ramuri ale ştiinţei şi tehnicii. 

b. Metoda anaglifului. Această metodă foloseşte pe- 
rechi de imagini suprapuse şi colorate în culori compli- 
mentare, una în roşu şi cealaltă în verde-albăstrui, care 
prin sinteză dau senzaţia de relief în alb-negru, atunci 

! ) Metodă topografică, care se ocupă cu întocmirea planurilor, 
prin fotografiere. 

cînd sînt privite printr-o pereche de ochelari cu filtre 
corespunzătoare verde-albăstrui şi roşu. In acest mod un 
ochi „vede“ numai imaginea roşie (prin filtrul verde- 
albăstrui al ochelarului) iar celălalt ochi „vede“ numai 
imaginea verde-albastră (prin filtrul roşu) conformîndu-se 
astfel principiului stereoscopic. Imaginea dublă suprapusă 
în roşu şi verde-albăstrui a metodei anaglifului privită cu 
ochiul liber, nu este utilizabilă ca atare. Metoda anagli- 
fului poate fi aplicată atît pentru imagini pozitive pe 
hîrtie, diapozitive, cît şi pentru proiecţia acestor diapozi- 
tive cu aparate de proiecţie obişnuite, putînd fi deci urmă- 
rite pe un ecran deodată de toate persoanele care posedă 
ochelarii potriviţi. Principalul dezavantaj al metodei ana- 
glifului este că nu poate utiliza imagini color, în schimb, 
ca avantaje se observă că imaginile suprapuse în roşu şi 
verde-albăstrui pot avea orice mărime, şi faţă de metoda 
precedentă, consumul de material pentru imprimarea 
cuplelor de imagini este numai pe jumătate. Alt deza- 
vantaj este acela al obţinerii fidelităţii culorilor compli- 
mentare, atît la perechea de imagini, cît şi la filtrele 
ochelarilor. De asemenea, filtrele colorate diminuează 
intensitatea luminoasă a cuplului de imagini, făcînd difi- 
cilă uneori perceperea imaginii în zonele foarte umbrite. 
Roşul şi verdele albăstrui nu se sintetizează bine în tonuri 
de cenuşiu deschis pe contururile detaliilor proiectate pe 
un fond deschis, ceea ce creează unele dificultăţi. în func- 
ţie de poziţia relativă a celor două imagini ale cuplului, 
perceperea reliefului este diferită, astfel dacă detaliile 
imaginii situate pe fond se suprapun, atunci celelalte 
detalii ale imaginii, dau impresia că se apropie de pri- 
vitor ; în schimb, dacă detaliile primului plan se supra- 
pun, atunci relieful se percepe ca şi cum imaginea ar fi 
dincolo de ecran. Şi într-un caz şi altul, perceperea re- 
liefului devine obositoare pentru ochi. Situaţia de com- 
promis este cea mai naturală. 

Metoda anaglifului se utilizează cu succes pentru pu- 
blicaţii de reclamă, în cercetări ştiinţifice, în tehnică, ca 
şi în fotogrametrie. Datorită uşurinţei sale de realizare, 
s-au făcut şi filme în relief care se bucură de mare succes, 

în ciuda faptului că spectatorii trebuie să privească tot 
timpul prin ochelarii coloraţi. 

c. Filtre polarizoare. Filtrele polarizoare reprezintă de 
fapt o îmbunătăţire a metodei anaglifului, prin aceea că 
în loc de a folosi filtre colorate, metoda foloseşte filtre 
polarizoare Metoda este utilizată cu precădere pentru 
proiecţii stereoscopice în alb-negru, dar mai ales color. 
Cele două imagini ale cuplului stereoscopic sînt proiectate 
în condiţiuni speciale pe acelaşi ecran, prin intermediul a 
două filtre polarizoare, aşezate cu planurile de polarizare 
perpendiculare unul pe altul. Privitorul, prin intermediul 
unei perechi de ochelari, tot cu filtre polarizoare, priveşte 
imaginile proiectate. Filtrele ochelarilor trebuie să fie 
intr-o anumită corelaţie de aşezare a planurilor de pola- 
rizare cu cele ale proiectorului în aşa fel incit fiecare ochi 
să vadă numai imaginea corespunzătoare obţinerii impre- 
siei de relief ; în felul acesta fiecare ochi „vede“ o singură 
imagine şi nu două suprapuse, cum ar vedea fără oche- 
lari. Avantajul acestei metode este că permite vizionarea 
,,în relief" a unei imagini color, indiferent de ce dimen- 
siune, simultan de mai multe persoane (care au ochelari). 
Vizionarea mai îndelungată nu este obositoare ca în cazul 
metodei anaglifului. Aportul cromatic al imaginii, asigură 
o impresie mult mai evidentă a reliefului, în schimb costul 
ochelarilor cu filtre de polarizare este mult mai ridicat 
decît cel al ochelarilor cu filtre colorate în roşu şi verde- 
albăstrui. 

d. Xografia. Xografia reprezintă o realizare relativ re- 
centă a principiului cunoscut de mult timp, acela al frag- 
mentării imaginilor în fîşii subţiri, astfel ca un ochi să 
vadă prin compunerea corespunzătoare a fîşiilor, numai 
ci te o imagine şi nu ambele deodată. La toate metodele 
amintite pînă acum pentru privirea cuplurilor de imagini, 


4 ) Polarizarea este proprietatea unei raze de lumină reflectate 
sau refractate, de a avea vibraţiile electromagnetice inegal repar- 
tizate în jurul direcţiei de propagare. Filtrul polarizor, aşezat în 
calea unei raze luminoase, interceptează unele direcţii de vibrare 
ale oscilaţiilor electromagnetice, ceea ce are ca efect „stingerea*' 
luminii respective, pe direcţia perpendiculară de polarizare a fil- 
trului. Filtrul este constituit dintr-o infinitate de cristale birefrin- 
gente. 

era nevoie de un dispozitiv optic, fie cu prisme, lentile, fie 
cu filtre polarizante sau colorate, ceea ce constituie un 
dezavantaj. Este deci justificată tendinţa întreprinderii 
unor noi cercetări pentru realizarea şi a altor procedee 
de obţinere a impresiei de relief, fără nici un dispozitiv 
ajutător. Prin noul procedeu numit şi „paralaxo-panora- 
magrama“ fotografia alb-negru sau color este imprimată 
în mod special şi acoperită cu o peliculă din plastic cu o 
anumită structură. Fiind privită cu ambii ochi simultan, 
dar din poziţii diferite, corespunzător distanţei pupilare 
a ochilor, se obţine efectul optic tridimensional. Realiza- 
rea reproducerilor prin xografie se face astfel : pentru 
fotografierea subiectului ales, se utilizează un raster spe- 
cial care fragmentează imaginea în sute de fîşii verticale. 
Clişeele sînt developate şi fixate după procedeul obişnuit, 
după care sînt folosite ca modele pentru realizarea unei 
matriţe offset 1 *. Metoda de tipărire off set permite folosirea 
unor rastere extrem de fine, pînă la 120 linii pe cm, ceea 
ce asigură o fineţe acceptabilă a detaliilor imaginii. După 
efectuarea imprimării, peste imagine se aplică o peliculă 
transparentă din plastic, împărţită şi ea în fîşii verticale 
de raster, corelate cu fîşiile care compun imaginea impri- 
mată. Rasterul peliculei transparente din plastic, prin care 
se priveşte imaginea, se poate asimila cu un număr mare 
de lentile semicilindrice, aşezate una lîngă alta, fiecare 
oferind ochiului cîte o fîşie de imagini (fig. 30). Prin re- 
fracţia razelor de lumină care pleacă de la fiecare fîşie a 
fotografiei imprimate şi datorită poziţiei diferite a ochilor 
privitorului, un ochi vede o porţiune de imagine, iar celă- 
lalt ochi, porţiunea corespunzătoare conjugată. în acest 
fel, se realizează efectul optic de redare a reliefului. Pen- 
tru realizarea acestor imagini a fost necesar să se creeze 
un aparat fotografic şi o maşină de imprimat specială, pre- 
cum şi peliculă dintr-un material plastic nou, numită 
epolen. Noul procedeu este rezultatul muncii a trei între- 
prinderi americane 2 * timp de 13 ani. 

*) Procedeu de imprimare prin transferul mecanic al imaginii 
de pe matriţă pe un cilindru de cauciuc şi apoi de pe acesta, pe 
hîrtie. 

2 ) Cowlers Magazines and Broadcasting Inc. ; Eastman Che- 
mical Products şi Harris Intertype Corporation. 


4 — Fotografia în relief 

Principalul dezavantaj al xografiei este preţul său ridi- 
cat şi faptul că imaginea „în relief 11 nu se poate obţine 
decît prin intermediul tiparului şi nu direct, ca la celelalte 
metode, ceea ce conduce la imposibilitatea obţinerii unor 



Fig. 30. Schematizarea principiului xografiei. 

imagini unicate de către amatori. De asemenea, detaliile 
primului plan al imaginii apar uşor neclare, în schimb, cele 
din planurile următoare sînt redate cu mai puţin contrast. 
Neclaritatea dispare totuşi în parte, cînd imaginea este 
privită sub un alt unghi vizual. Un alt neajuns este acela 
că subiectele de fotografiat trebuie să fie statice, datorită 
timpului de expunere lung, fiind însă în curs de realizare 
un aparat fotografic special care va permite şi fotogra- 
fierea subiectelor în mişcare. Mărimea optică optimă a 
imaginii în relief este de 18 X 24 cm, fiind legată de dis- 
tanţa normală de citit ; deşi s-au realizat şi diapozitive 
,,neproiectabile“ de 75 X 100 cm. Toate acestea fac ca 
xografia să nu fie încă perfectă. Totuşi imprimarea bidi- 
mensională a imaginii a dat fotografiei în ,,relief“ un nou 
impuls. 

e. Pseudorelieful. Pseudorelieful este rezultatul unei 
iluzii parţiale de adîncime, obţinută prin mijloace mai 
simple, avînd ca bază o imagine unică. Se cunosc mai 
multe sisteme, dintre care cel mai interesant este acela 

bazat pe efectul Pulfrich 1 ), care foloseşte fenomenul psiho- 
logic al transmisiei unui impuls vizual de la ochi la creier. 
Se obţine impresia de adîncime mult mai uşor pentru o 
imagine animată, atunci cîn^ fiecare ochi este impresionat 
separat de intensităţi dife- 
rite ale imaginii. Aceasta se 
poate realiza fie prin exami- 
narea imaginii cu ajutorul 
unui filtru cenuşiu-neutru la 
un ochi şi liber cu celălalt 
ochi, fie prin utilizarea ste- 
reoscopică a două copii ale 
aceleeaşi imagini, din care 
una este copiată într-o tona- 
litate mai închisă decît cea- 
laltă (fig. 31). 

Întrucît receptorii vizuali 
ai ochiului — conurile sînt 
sensibile numai la intensi- 
tăţi mari de lumină (şi la 
culori) iar bastonaşele numai 
la luminile slabe, de fiecare 
dată cînd ochii văd imagini 
cu densităţi diferite, se pro- 
duce o întîrziore, care creea- 
ză impresia reliefului. în 
practică, examinarea mai în- 
delungată a imaginii cu fil- 
trul cenuşiu aşezat numai în faţa unui ochi, oboseşte ve- 
derea şi ca atare se anulează efectul iluziei de adîncime. 

La imaginile animate, cînd subiectul se deplasează 
perpendicular pe axa de vedere, datorită şi întîrzierii 
transmiterii impulsurilor nervoase, către cei doi ochi, a 
celor două imagini (de intensităţi diferite), în cadenţe di- 
ferite, profunzimea aparentă este mai evidentă. 

Pentru a nu se produce oboseala vederii şi deci anu- 
larea impresiei de relief, s-au realizat ochelari cu două 
filtre, unul galben (cu maximum de transmisie luminoasă 



Fig. 31. Schematizarea princi- 
piului pseudoreliefului : 

A — imaginea mică ; BC — oche- 
lari ; S — ochiul sting, D — ochiul 
drept, şi R — sinteza în creier a 
reliefului. 


l ) Matematician şi fizician german (1858 — 1928). 

la 0,56j.i) şi altul magenta. După cum se ştie, lungimea de 
undă a galbenului, corespunde sensibilităţii maxime a 
conurilor, în timp ce magenta stimulează mai mult basto- 
nadele. Această combinaţie — galben-magenta — asigurînd 
o diferenţiere maximă a excitării conurilor şi bastonaşelor 
ochilor, suplineşte diferenţierea de luminozitate prin uti- 
lizarea filtrului cenuşiu. Oboseala vederii este redusă sim- 
ţitor, iar ochelarii cunoscuţi sub denumirea de „3 Depix“ 11 
pot fi purtaţi un timp mai îndelungat. Imaginea poate fi 
privită direct, dar mai ales, proiectată sau privită pe 
ecranul de televiziune, dar numai în alb şi negru. Totuşi 
iluzia de adîneime rămîne sub influenţa factorilor psiholo- 
gici : ea dispare cînd privitorul este obosit şi se intensifică 
în urma consumării unui stimulent al sistemului nervos 
de exemplu, cafeaua. 


*) Ochelari fabricaţi de firma Mark Corporation din S.U.A. 



Capitolul 



Holografia 


Atunci cînd se priveşte direct un subiect, perceperea 
lui se datoreşte luminii reflectate sau emise de subiect, 
impresionînd astfel ochiul sau emulsia fotosensibilă, prin 
intermediul aparatului fotografic. Această percepere s-ar 
mai putea obţine din nou, fără subiectul însăşi, dacă s-ar 
putea forma un fascicul luminos identic cu acela trimis 
anterior de subiect. Procedeul acesta se poate numi ima- 
gine prin reconstituirea stării vibraţiilor luminoase. în 
acest mod, trebuie să se înre- 
gistreze pe emulsie, nu ima- 
ginea propriu-zisă a subiec- 
tului, ci efectele acţiunilor 
conjugate, primite din fie- 
care punct al subiectului, 
fără intermediul unui sistem 
optic convergent. Situaţia a- 
ceasta este posibilă datorită 
progreselor moderne ale e- 
lectronicii. O astfel de ima- 
gine nu are cu nimic as- 
pectul clasic al fotografiei. 

Pe imagine (în lumina obiş- 
nuită) se văd puncte, benzi, 
striuri, contururi bizare etc ; 
este un fel de imagine ab- 
stractă, — un fel de cod optic, — care conţine sub 
această formă toate informaţiile referitoare la relieful şi 
perspectiva subiectului (fig. 32). 



Fig. 32. Holograma aşa cum 
arată la lumina obişnuită. 

De la o sursă de lumină obişnuită, atomii emit vibraţii 
în toate direcţiile spaţiului, independente una de alta, fără 
nici o coordonare între ele, astfel că şi reflectarea luminii 
de către toate punctele subiectului va fi tot atît de necoor- 



Fig. 33. Principiul realizării 
hologramei. 


donată, incit este imposibil să se reconstituie în spaţiu 
poziţia stării vibratorii înregistrate de emulsia fotosensi- 
bilă. Cînd lumina utilizată are toate vibraţiile coordonate, 
adică sînt strict paralele şi de aceeaşi lungime de undă 
şi în aceeaşi fază, — lumina coerentă — se poate realiza 
o imagine prin reconstituirea stării vibraţiilor luminoase, 
încă cu mai mult timp în urmă, tentativele oamenilor de 
ştiinţă de a obţine o lumină coerentă de o intensitate mai 
mare necesară înregistrării hologramei, au eşuat. Aceasta 
a fost posibil de realizat numai o dată cu descoperirea 
laserului, deşi schema obţinerii hologramei fusese elabo- 
rată din anul 1948 de D. Gabor. 

Pentru obţinerea hologramei, subiectul se luminează 
cu un fascicul de lumină coerentă (fig. 33), din fiecare 
punct al subiectului lumina reflectată va impresiona 
emulsia fotosensibilă pe toată suprafaţa sa (nefiind loca- 
lizată printr-un sistem optic convergent, ca la fotogra- 

fierea obişnuită). Vibraţiile luminoase sînt caracterizate 
prin amplitudinile şi fazele respective, constituind în 
acest fel „informaţiile" optice referitoare la fiecare punct 
al subiectului. Emulsia este sensibilă numai la diferite 
amplitudini ale vibraţiilor şi nu şi la diferenţele de 
fază, astfel că este necesar să se facă apel la fenomenul 
de interferenţă incit să se poată înregistra şi aceste 
diferenţe de fază. In practică fluxul luminii coerente se 
scindează în două, o parte luminează subiectul, iar cea- 
laltă parte, prin intermediul unei oglinzi este reflectată 
spre emulsia fotosensibilă. Această parte reflectată a lu- 
minii coerente se numeşte fascicul de referinţă. Deci în 
fiecare punct al emulsiei fotosensibile ajung două raze 
de lumină, una reflectată de subiect şi alta reflectată de 
oglindă. Are loc fenomenul de interferenţă dînd naştere 
cunoscutelor franjuri de interferenţă, cu zone luminoase, 
repartizate neuniform dar caracteristice. Diferenţele de 
amplitudine se traduc pe hologramă printr-o opacitate 
variabilă a franjurilor, în timp ce diferenţele de fază. 
prin distanţe neregulate între franjuri şi anume pro- 
porţionale cu mărimea diferenţelor de fază. După deve- 
lopare, holograma nu prezintă o imagine care poate fi 
recunoscută ca atare, avînd un aspect deosebit de confuz : 
totuşi ambele fascicule (cel incident de la subiect şi cel 
de referinţă) conţin toate informaţiile optice, inclusiv 
unele detalii care sînt chiar prea fine pentru a putea 
fi distinse cu ochiul omului. 

Pentru ca holograma să redea imaginea în relief a 
subiectului, trebuie să se privească tot într-o lumină 
coerentă ca aceea utilizată la înregistrare. Mecanismul 
optic al redării imaginii este în realitate invers ca la în- 
registrare (fig. 34). Indreptînd un fascicul de lumină 
coerentă pe porţiunea din spate a hologramei, de preferat 
din direcţia iniţială a fasciculului de referinţă, se produce 
o difracţie complexă a luminii, holograma jucînd rolul 
unei reţele de difracţie. Opacităţile mai mari sau mai 
mici ale franjurilor produc o modulare a intensităţii lu- 
minoase, astfel îneît distanţarea dintre ele să producă 
diferenţele de faze. Aceste modificări sînt însă identice 
cu cele de la înregistrare. Cu hologramă fasciculul lu- 

minii coerente, formează două imagini vizibile ; una vir- 
tuală, care se poate vedea cu ochiul liber privind către 
hologramă, ca prin cadrul unei ferestre, şi a doua reală, 
care se poate vedea pe un ecran situat în faţa holo- 


f * Fascicul lase r 
^d^îummăre“ 


Fig. 34. Principiul redării ima- 
ginii în relief după o holo- 
gramă. 

gramei. Cele două imagini redau perfect senzaţia subiec- 
tului în relief. Mişcînd capul se obţine aceeaşi senzaţie 
de percepere a subiectului ca şi cum s-ar privi direct, 
astfel că profunzimea cîmpului este perfect reconsti- 
tuită ; prin schimbarea unghiului de vedere apar şi detalii 
care erau ascunse în poziţia anterioară de privire. 

Realizarea hologramelor prezintă dificultăţi, deoarece 
sursele actuale de lumină coerentă (laser) sînt încă slabe, 
necesitînd expuneri lungi (de ordinul minutelor) pentru 
înregistrarea chiar cu emulsiile cele mai sensibile dar 
care să aibă totuşi puterea de rezoluţie mare (2 000 
linii/mm). Aceasta face ca subiectele să fie complet imo- 
bile, fiindcă cea mai mică mişcare chiar de dimensiunea 
unui micron, face ca holograma să fie complet neclară. 
O soluţie a acestei importante dificultăţi, ar fi folosirea 
unui laser cu pulsaţii — asemănător cu lampa fulger 
electronic a fotografiei obişnuite — dar intensitatea unei 
asemenea surse nu s-a putut realiza atît de puternică 
pentru înregistrarea hologramei. 

Imaginea în relief a subiectului furnizat de o holo- 
gramă obişnuită este monocromatică, (cea a laserului în- 

trebuinţat) dar s-au realizat pe emulsii lotosensibile în 
alb şi negru, holograme color. Aceste holograme au fost 
înregistrate cu ajutorul unor fascicule laser care aveau 
3 culori complimentare, fiind apoi reconstituită imaginea 
color a subiectului, tot cu ajutorul a trei fascicule iden- 
tice sau cu ajutorul unui fascicul foarte concentrat de 
lumină albă (policromatică). în acest caz holograma deşi 
cu aspect cenuşiu, acţionează ca un fel de filtru care 
selecţionează şi separă numai undele respective de la 
înregistrare ale fasciculului de lumină albă. Holograma 
color măreşte fidelitatea reproducerii reliefului, dar în 
cazul folosirii fasciculului de lumină albă, imaginea este 
mai puţin clară şi culorile mai şterse. 

Proprietatea cea mai surprinzătoare a hologramei este 
că ea poate fi tăiată în diferite bucăţi, şi fiecare frag- 
ment este în măsură să reconstituie imaginea integrală 
în relief a subiectului. Calitatea imaginii este mai puţin 
bună decît în cazul hologramei iniţiale. O altă proprietate 
este că holograma, deşi este negativul subiectului, acesta 
apare la reconstituirea în relief, în pozitiv. Dacă holo- 
grama se copiază prin contact, obţinîndu-se deci un po- 
zitiv inversîndu-se tonalităţile, totuşi la reconstituirea 
în lumina laserului, imaginea în relief apare tot în po- 
zitiv, neputîndu-se deosebi de imaginea reconstituită după 
holograma-negativ. Deci, holograma nu admite imagini 
negative. Altă proprietate interesantă : pe o emulsie foto- 
sensibilă pot fi înregistrate mai multe holograme, ca 
urmare a utilizării fasciculelor de lumină coerentă de 
frecvenţe diferite. Fiecare imagine în relief se poate 
reconstitui în fasciculul de lumină respectiv, fără ca ima- 
ginile să se deranjeze între ele. Teoretic, se pare că pe o 
emulsie fotosensibilă mai groasă în anumite condiţiuni, 
se poate mări de 1000 de ori capacitatea de înregistrare 
şi redare a unei holograme. 

Holograma, în ciuda faptului că este foarte scumpă 
şi nu a trecut încă pragul laboratoarelor de cercetări, 
va constitui o revoluţie în lumea imaginii. însăşi 
Dr. Gabor a preconizat ca o primă utilizare în microscopie 
pentru obţinerea unor măriri foarte mari în microscoapele 
electronice. Posibilitatea înregistrării multor imagini pe 

aceeaşi hologramă, va folosi maşinilor electronice de 
calcul. De asemenea, radarul b cu laser permite nu numai 
detectarea şi identificarea unui subiect oarecare, ci şi re- 
constituirea sa spaţială. 

în arhitectură, hologramele vor înlocui machetele vi- 
zualizînd spaţial imaginea clădirilor, de asemenea, prin 
intermediul calculatoarelor electronice se vor putea mo- 
difica modelele subiectelor. Holograma tinde să înlocuiască 
fotografiile obişnuite în multe domenii în care relieful 
este esenţial. într-un viitor nu prea îndepărtat se în- 
trevede chiar utilizarea ei în domeniul imaginii în miş- 
care — cinematografie şi televiziune, dar una dintre 
piedici este aceea că nu s-a inventat încă un sistem de 
lentile care să permită mărirea optică a hologramei. 
Toate încercările au dus la deformarea exagerată a ima- 
ginii sau la pierderea reliefului. Realizarea televiziunii 
holografice, pare să fie mai uşoară, dar fiecare receptor 
va trebui să fie prevăzut şi cu un emiţător laser. 


') Prescurtarea din limba engleză: „Radio Detection and Rand- 
ing“ care înseamnă Detectarea şi măsurarea indirectă a distanţei 
prin radio. Radarul se compune dintr-un generator de impulsuri, 
dintr-o antenă directoare, un receptor întrebuinţînd aceeaşi an- 
tenă, şi un indicator pentru citirea rezultatelor. 



C a p i t o i u 1 



Practica fotografiei stereoscopice 


]. Luarea imaginilor. Principii. 


Fotografierea stereoscopică este potrivită atît pentru 
subiecte statice cit şi pentru subiectele dinamice, în alb- 
negru cit mai ales în color (negativ-pozitiv sau mai bine 
reversibil). 

Luarea imaginilor stereoscopice nu prezintă probleme 
esenţial deosebite faţă de fotografierea obişnuită, decît 
respectarea unei singure condiţii iniţiale, şi anume : su- 
biectul de fotografiat în ansamblul cadrului său să fie 
fotografiat de două ori, din două puncte de staţie core- 
late, materializînd astfel capetele bazei de fotografiere 
— ceea ce la vedere umană este de fapt distanţa pupi- 
lară. Baza de fotografiere stereoscopică trebuie să fie în 
general de 64 mm iar planurile imaginii să nu fie înde- 
părtate deoarece se pierde efectul spaţial. Cele două ne- 
gative care se obţin trebuie să fie identice din punctul 
de vedere al unghiului de cîmp, al punerii la punct ca 
şi al densităţii tonalităţilor de cenuşiu, ceea ce impune 
fotografierea în aceleaşi condiţii de iluminare, cu aceeaşi 
expunere (chiar cu aceeaşi diafragmă, pentru a avea 
aceeaşi profunzime !) şi în aceleaşi condiţii de developare 
(tip de soluţie, temperatură, durată etc.) (fig 35). 

în general în practica fotografiei stereoscopice sînt 
indicate situaţiile de fotografiere din apropiere, existînd 
o anumită dependenţă între depărtarea planurilor şi baza 
de fotografiere, în funcţie de limita perceperii reliefului, 

recomandîndu-se compunerea imaginii astfel incit cele 
trei planuri (fundalul, planul mediu şi primul plan) să 
fie bine distincte. Dacă punerea la punct se face pe fundal, 
cu profunzime mică (ceea ce se poate regla prin dia- 
fragmă), planurile mediane, dar în 
special primul plan, vor apărea că 
sînt în faţă, incit se lasă impresia că 
se pot atinge cu mina. Invers, dacă 
punerea la punct se face pe primul 
plan, ansamblul imaginii pare că este 
mult în spatele cadrului. 

Trebuie avut în vedere ca totdea- 
una atunci cînd se fotografiază, prin 
poziţia aparatului, baza de fotogra- 
fiere să fie orizontală, pentru a nu 
avea imagini neconforme redării re- 
liefului sau chiar întoarse, dacă baza 
este verticală. 

Din practica fotografierii — s-a 
observat că cea mai evidentă redare 
plastică a reliefului, prin fotografia 
steroscopică, se realizează pentru o 
bază dată (B), între anumite distanţe 
limită, una minimă (L.min.) şi alta 
maximă (L max . ) (fig. 36). 

Dacă în stereoscopie profunzimea 
este prea mare între cele două planuri 
extreme, primul plan P şi fundalul F, 
atunci în perceperea reliefului apar dificultăţii, fiindcă 
există diferenţe sensibile între unghiurile de convergenţă 
formate pentru un punct din primul plan şi alt punct din 
fundal, situate aproximativ pe aceeaşi direcţie de privire. 
Diferenţa unghiurilor de convergenţă trebuie să se men- 
ţină între anumite limite mici, ca totuşi imaginile celor 
•louă puncte să se formeze pe pata galbenă a ochiului. 

După cum se ştie, mărimea liniară a petei galbene 
corespunde unui unghiu paralactic de aproximativ 1°. 
încercările experimentale efectuate în deosebi de Dr. Ing. 



Fig. 35. Principiul 
fotografierii stereo- 
scopice ; cele două 
imagini ale subiec- 
tului pot fi fotogra- 
fiate fie simultan 
de un aparat ste- 
reoscopic sau cu un 
dispozitiv optic, fie 
succesiv, de un a- 
parat obişnuit sau 
special. 

H. Liischer au arătat că diferenţa unghiurilor de con- 
vergenţă w are valori optime de circa 70' sau în mărimi 

de arc, aproximativ — (fig. 37) ; aceasta înseamnă că 
O u 

punctele unui subiect spaţial, trebuie să fie situate între 
două suprafeţe „horoptere" ale căror diferenţe de un- 
ghiuri de convergenţă w trebuie să fie de aproximativ 
70'. In acest caz, cînd direcţia în care se priveşte este 
orizontală şi perpendiculară pe baza oculară b, o formulă 
simplă stabileşte relaţiile între elementele menţionate : 


Cum însă distanţa focală de fotografiere poate să fie 
diferită de mărimea distanţei focale în care se priveşte 
cuplul stereoscopic, urmează ca în formulă să se ţină 


seamă şi de raportul V = — £ — al celor două distanţe. 

J 2 

In practică însă ounoscîndu-se L min ., L max . şi raportul V, 
baza de fotografiere se stabileşte cu formula : 


L max. L , 


Formula aceasta generală se foloseşte, de obicei, 

~ ~ „ Lmax. * L min. 

în forma ei mai simplă şi anume : B = °.°2 -ş : — 

^ V L max.—Lmm. 

prin eliminarea factorului V = 1 (atunci cînd se utilizează 
aceleaşi distanţe focale, aşa cum nu este în cazul utilizării 
teleobiectului ia fotografiere). 

Cînd cuplul stereoscopic este privit pe fotografii (deci 
pe hîrtie !) mai intervine şi puterea separatoare 2 ) minimă, 
care după cum se ştie este de circa 0,1 mm (10 linii pe 


’) „Horoptere" este locul punctelor unui subiect din spaţiu, a 
căror imagini se formează în puncte corespondente ale retinei, 
care împlinesc în creier senzaţia perceperii reliefului, şi care au 
toate unghiuri de convergenţă constante. 

2 ) V. „A.B.C.-ul fotografului amator, Colecţia Foto-Film Nr. 1“ 
pag. 35. 

mux 


milimetru) astfel eă fundalul (L maz ) nu putea fi la o de- 
părtare mai mare decît cea calculată din formula : 

L max . - — în care / este distanţa focală la foto- 

V mtn. 

grafiere. 

Perspectiva aeriană ajută însă la perceperea senzaţiei 
de relief şi peste limita maximă (L mnx .) aşa cum a fost 
stabilită. Totuşi, cînd baza stereoscopică de fotografiere 
nu este în limite normale cu adîncimea imaginii, atunci, 
fie că relieful este mult prea exagerat cînd raportul 
între ele este prea mare, fie că nu este evidenţiat, cînd 
raportul este prea mic. De aici necesitatea de a dispune 
de o mărime optimă a bazei pentru fiecare situaţie de 
fotografiere. 

In cazul macrofotografiei stereoscopice trebuie ca un- 
ghiul axelor de fotografiere să fie convenabil mărit, astfel 
ca un reper din cadru să fie întotdeauna pe acelaşi detaliu 
al subiectului în cele două imagini, fiindcă altfel nu mai 
sînt imagini conjugate stereoscopic. 

Ca şi în cazul vederii umane, axele optice ale obiec- 
tivelor fotografice pentru stereoscopie trebuie să fie con- 
vergente în punctul subiect. Unghiul de convergenţă va- 
riază de la zero, pînă la o valoare maximă, care în mod 
practic nu depăşeşte 35°, fiind în funcţie de distanţa de 
fotografiere, de distanţa focală a obiectivelor fotografice 
şi de mărimea bazei de fotografiere. Importanţa unghiu- 
lui de convergenţă la fotografierea stereoscopică nu este 
atît de mare, ca în cazul vederii umane, datorită faptului 
că, unghiul cîmpului opticii fotografice este mult mai 
mare (circa 45°) decît în cazul ochiului, totuşi pentru 
macrofotografie stereoscopică trebuie ţinut seamă de acest 
unghi, mărindu-1 progresiv în timp ce distanţa de foto- 
grafiere se micşorează, în cazul unei baze date (fig. 38). 
Pentru ca unghiul acesta să nu fie prea mare, riscînd în 
acest caz să se fotografieze părţile laterale ale subiectului 
şi baza de fotografiere trebuie să se micşoreze în funcţie 
de micşorarea distanţei de fotografiere. Pentru jocul 
acestor doi parametri, unghiul de convergenţă şi baza de 
fotografiere este greu de dat o regulă, deoarece intervine 

şi gradul de plasticitate al redării reliefului ce poate fi 
variat după dorinţa fotografului. 

Pentru realizarea fotografiilor stereoscopice se pot 
utiliza următoarele soluţii : cu aparat fotografic stereo- 



Fig. 38. Variaţia bazei de fotografiere 
si a axelor optice în raport cu dis- 
tanţa de fotografiere în cazul macro- 
fotografierii stereoscopice. 

scopic (cu două obiective identice) cu adaptoare stereo- 
scopice optice sau mecanice, cu aparat fotografic obişnuit 
şi cu aparat fotografic special pentru fotografieri ste- 
reoscopice. Fiecare din aceste soluţii prezintă avantaje şi 
dezavantaje, care le fac preferate numai în anumite si- 
tuaţii şi pentru anumite subiecte. 

2. Aparate stereoscopice 


Aparatul fotografic stereoscopic este cel care îndepli- 
neşte cel mai bine condiţiile amintite, se compune din 
două camere obscure, prevăzute cu două obiective iden- 
tice, cu două obturatoare, cu un singur încărcător de 
film şi un singur vizor. Reglarea parametrilor de foto- 
grafiere, ca punerea la punct, diafragmă, timpi de expu- 
nere, se realizează simultan la ambele camere obscure, 
prin intermediul unui dispozitiv mecanic de cuplare. De- 
clanşarea se face tot simultan, ca şi armarea obturatoa- 
relor. Mecanismul de transport al filmului este de o 
construcţie specială, întrucît perechile de imagini sînt de 
obicei alternante. 

După cum s-a arătat anterior aparatajul pentru foto- 
grafia stereoscopică a început de la formatul mare 
(10 X 15 cm) cînd negativele se copiau ca atare pentru 
obţinerea pe hîrtie a cuplului stereoscopic şi au evoluat 
către formatul miniatură (10 X 11) mai ales prin răspîn- 
direa diapozitivelor color. Culorile imaginilor stereosco- 
pice contribuie şi mai mult la împlinirea senzaţiei de re- 
lief, fie că imaginile sînt privite prin transparenţă (ima- 
gini virtuale), fie că sînt proiectate pe un ecran ; vechiul 
aparat stereoscopic era compus din două aparate iden- 
tice cu burduf care aveau, numai uneori, cuplată ma- 
nevrarea parametrilor de fotografiere (armare, reglare, 
expunere, etc.). O soluţie mai simplă era realizată la 
aparatul cu obturator cu perdea, care nu avea decît un 
singur mecanism de acţionare (fig. 39). Aparatele foto- 
grafice stereoscopice moderne (fig. 40), folosesc rolfilmul 
6x9 cm, filmul de 35 mm ca şi filmul de 16 mm, va- 
riind însă formatele imaginii între 6x6 cm şi 
10 X 10 mm. 

Camerele obscure sînt în general rigide, numai la 
aparatele vechi se fabricau camere obscure pliabile (cu 
burduf), cînd erau de formate mai mari. 

Obiectivele identice sînt cu distanţă focală normală 
cuprinsă între 80 şi 20 mm, şi cu luminozitate mare, pînă 
la 1 : 2,8, avînd o punere la punct de la 0,50 m distanţă 
de fotografiere. Ca accesorii ale obiectivelor fabricanţii 


5 — Fotografia în relief 

au realizat diferite filtre, parasolar şi lentile proxar. 
Baza de fotografiere este fixă de 65 — 62 mm. 

Obturatoarele pot fi de tip focal, dar mai ales, cen- 
trale, de tip Compur, avînd timpi de expunere obişnuiţi 




Fig. 39. Două vechi tipuri de aparate ste- 
reoscopice, cu obturatoare Compur (două 
mecanisme) şi cu obturator cu perdea (un 
singur mecanism). 

(T.B.l s 1/500 s) acţionarea pentru armare şi declan- 
şare făcîndu-se obişnuit ca la orice aparat fotografic. 

Vizorul este unic şi este cu sistem optic independent 
de tip reflex, tip Newton sau tip lunetă Galileu. 

Magazia materialului fotosensibil, are o capacitate di- 
ferită în raport cu formatul şi mărimea imaginilor, de 
exemplu : la filmul de 35 mm pentru o lungime de 





Fig. 40. Aparat stereoscopic modern (schemă) format 
24 x 30 rr>m : 

A — pîrghia do deblocare pentru rebobinarea filmului exponat ; 

B — tamburul do comandă pentru realizarea fie a cuplului 
stereoscopic, fie numai a unei singure imagini ; C — butonul de 
transport al filmului ; D — contorul de stereograme ; E — butonul 
declanşatorului ; F — ferestrele telcmctrului cuplat ; G — pîrghia 
pentru armarea numai a unui singur obturator ; H — tambur de 
reglarea diafragmelor ; 1 — pîrghie de deschiderea capacului 

magaziei filmului ; J — obiective ; K — tambur do reglarea 
timpilor de expunere ; L — clema de prinderea accesoriilor ; 

Af — butonul de rebobinarea filmului ; N — fereastra vizorului ; 

O — P — contact electric pentru sincronizarea aprinderii lămpilor 
fulger electionic şi cu magneziu ; R — butonul de punere la 
punct cu scala metrică ; S — scala profunziunilor ; T — ocularul 
vizorului ; U — • ocularul telemetrului. 

1,60 m. de peliculă, se pot înregistra între 20 şi 25 pe- 
rechi de imagini (24 X 30 mm) sau pînă la 80 de perechi 
(11,5 X 13,5 mm) la formatul miniatură. Contorul nu- 
mără întotdeauna perechi de imagini în funcţie de tre- 

cerea filmului prin faţa ferestrelor de expunere şi de for- 
matul imaginilor, perechea de imagini stereoscopice, pot 
alterna din două în două, din trei în trei sau chiar pot 
fi situate pe rînduri diferite (fig. 41). Se pot obţine şi 
perechi de imagini consecutive, la aparatele de format 
mediu (6x6 cm). Transportul filmului este cuplat cu 
armarea obturatoarelor, iar împotriva dublei expuneri 
există un dispozitiv de blocaj. 

în general, aparatele stereoscopice dispun de majori- 
tatea perfecţionărilor întîlnite la aparatele de format 
mic, ca telemetru încorporat şi cuplat cu dispozitivul de 
punere la punct, dispozitiv de sincronizare a lămpilor 
fulger electronic sau cu magneziu etc. 

Schematic, un asemenea aparat este arătat în fig. 40. 




b 


Fig. 41. Alternanţa ima- 
ginilor care formează 
cuplele stereoscopice la 
formatul dreptunghiu- 
rilor, la formatul pă- 
trat şi la formatul 
dreptunghiurilor mi- 
niatură. 


întrucît aceste aparate stereoscopice sînt de o utilizare 
mai restrînsă, nu s-au realizat din punct de vedere cali- 
tativ, aparate la nivelul atins la aparatele de format mic, 
ci sînt de calitate mijlocie. 

în continuare se descriu cîteva aparate stereoscopice 
care sînt în utilizare în prezent : 

Aparatul reflex de format mediu (fig. 42), utilizează 
rolfilmul 6x9 cm, realizînd 6 perechi de imagini de 



Fig. 42. Aparatul stereoscopic cu vizor reflex de 
format mediu 

mărime 6x6 cm fiecare ; are două obiective tip triplet 
cu distanţa focală de 75 mm şi luminozitatea de 1 : 4,5 
punerea la punct pe geam mat făcîndu-se de la 1,40 m 
pînă la oo. Obturatorul este de tip Compur cu timpi de 

expunere între şi s avînd şi poziţiile B şi T, are, 

de asemenea, priză de sincronizare pentru fulger electro- 
nic sau cu magneziu. Vizorul cu sistem optic independent 
este de tip reflex ; datorită obiectivului vizorului cu lu- 
minozitatea 1 : 2,8, se redă o imagine foarte luminoasă 
şi mărită de 4 ori. Aparatul poate fi utilizat şi pentru 
fotografiere obişnuită, nestereoscopică, în care caz se 
obţin 12 imagini simple 6 X 6 cm. Pentru fotografierea ste- 
reoscopică sub limită minimă de punere la punct (1,40 m) 
aparatul are ca accesorii prisme proxar cu care se poate 
fotografia pînă la 50 cm. Este un aparat de construcţie 
ieftină. 

Aparatul Sputnic (fig. 43) tot de dublu format 
6x6 cm prezintă aceleaşi caracteristici ca cel precedent, 
cu deosebirea că gama timpilor de expunere este mai 

largă (de la - la ^ s), iar obturatorul are şi un me- 
canism de autodeclanşare (8 s întîrziere). 

Aparatul Polaroid-mono şi stereo model 20 Mini- 
portret tot de format mediu (fig. 44), utilizează material 
fotosensibil Polaroid alb-negru sau color şi poate realiza 
fie un cuplu de imagini stereoscopice de mărime 46 X 
72 mm fie o singură imagine, fumizînd imaginile pozi- 
tive pe suport opac din plastic în mai puţin de 60 s. 
Este un aparat de uz profesionist, avînd o manipulare 
sigură şi uşoară datorită mînerului-suport şi poziţia „fle- 
xibilului" de acţionarea declanşatorului. Vizorul este cu 
sistem optic independent de tip Galileu. 

Aparatul Verascope 40 (fig. 45) unul dintre cele mai 
perfecţionate realizează două imagini stereoscopice de 



Fig. 43. Aparatul stereoscopic 
..Sputnic" cu vizor reflex, de 
format mediu (6x6 cm). 



Fig. 44. Aparatul stereoscopic 
„Miniportret" Polaroid, de for- 
mat mediu. 


formatul 24 X 32 mm pe film perforat de 35 mm sau 
după dorinţă, numai una singură ; obiectivele de tip tri- 
plet cu patru lentile Fior Berthiot au distanţa focală de 
40 mm şi luminozitatea de 1 : 3,5. Vizorul este cu sistem 

optic independent de tip lunetă Galileu. Punerea la punct 
se face cu ajutorul telemetrului cuplat, de la infinit şi pînă 
la 0,50 m. Armarea obturatorului se face o dată cu 
transportul filmului. 



Fig. 45. Aparatul stereoscopic „Verascop 40“, de format mic. 



Fig. 46. Aparatul stereoscopic „Belplasca" de format mic. 

Aparatul Belplasca de format mic (fig. 46) făcînd 
parte din sistemul „Belea “, are toate calităţile aparatelor 
moderne ; utilizează ca material sensibil, filmul perforat 
de 35 mm, iar dintr-o încărcătură normală (1,60 m) se pot 

obţine 20 — 25 de perechi de imagini stereoscopice de for- 
mat 24 X 30 mm fiecare. Claritatea imaginilor este asi- 
gurată de două obiective identice Jena cu distanţă fo- 
cală de 37,5 mm, iar luminozitatea 1 : 3,5. Punerea la 
punct, datorită unui sistem elicoidal de precizie se face 
simultan prin cuplare la ambele obiective, de la oo şi 
pînă la 1 m, scala metrică fiind gravată numai pe obiecti- 
vul din dreapta, de unde se acţionează acest parametru. 
Tot aici există şi scala profunzimilor. Pe montura obiec- 
tivului din stingă se găseşte scala diafragmelor, care sînt 
şi ele cuplate la ambele obiective, cu toate că acţionarea 
se face numai de aici. Vizorul cu sistem optic indepen- 
dent, montat între cele două obiective, dă o imagine 
virtuală, luminoasă şi corespunzătoare cadrajului obiec- 
tivelor, compensînd automat paralaxa de fotografiere. 
Obturatorul, de o construcţie specială, asigură în mod 
riguros aceeaşi expunere fiecărei imagini a cuplului ste- 
reoscopic. Timpii de expunere pot fi reglaţi între 1 s 
şi 1/200 s, obturatorul avînd şi poziţia B. împotriva du- 
blei expuneri, atît la transportul filmului cit şi arma- 
rea obturatorului, e- 
xistă un dispozitiv dp 
blocaj. Obturatorul are 
şi o priză de sincroni- 
zare pentru lampă ful- 
ger electronic sau cu 
magneziu. Ca acceso- 
rii, are prisme pro- 
xar pentru punerea la 
punct sub limita de a- 
comodare a aparatului. 
Aparatul Nikji 

Fig. 47. Aparatul stereoscopic experi- (^6- ^7) este un apa- 
mental „Nikfi“ de format mic. rat stereoscopic expe- 
rimentat, de mică se- 
rie, care utilizează film de 35 mm perforat, imaginile 
avînd mărimea de 24 X 30 mm fiecare. 

Aparatul Duplex-Super 120 (fig. 48) este un aparat 
de buzunar care utilizează rolfilm 6x9 cm, realizînd 

două imagini stereoscopice de formatul 23,5 X 25 mm 
în număr de 24 stereograme pe un rolfilm sau numai 
una singură (48 imagini). Obiectivele au distanţa focală 
de 35 mm şi luminozitatea 1 : 3,5. Este indicat în special 



^ 1 ,^* - • _• .i '• 

tiy. *«. Aparatul stereoscopic „Du- 
plex-Super 120“ de format mediu 


oentru fotografii de la mică distanţă, iar prin cele 3 pe- 
rechi de prisme-proxar, ca accesorii, realizează cel mai 
bine macrofotografii la 0,20, 0,30 şi 0,50 m. De aseme- 
nea, pentru cadrarea uşoară a macrofotografiilor la 0,20 
şi 0,30 m există şi o ramă de delimitare la distanţă. O 
serie de filtre pentru fotografia în alb-negru şi color în 
montură universală completează gama accesoriilor aces- 
tui aparat. Obturatorul are priză de sincronizare pentru 
lămpi fulger electronic şi cu magneziu. 

Aparatul Kodak Stereo (fig. 49), de format compact, 
este dotat cu două obiective Kodak Anaston cu distanţa 
focală de 35 mm şi luminozitatea 1 : 3,5, cu o bună co- 
recţie a aberaţiei cromatice. Vizorul reflex, plasat între 
obiective este lipsit de eroarea de paralaxă, avînd şi o 
nivelă ou bulă de aer încorporată în aparat şi vizibilă în 
vizor. Formatul imaginilor de 23 X 24 mm realizînd 
20 stereograme pe un film normal de 35 mm lăţime. 
Obturatoarele centrale asigură o gamă de timpi de ex- 
punere pînă la 1/200 s. 

Aparatul Realist 3-D (fig. 50), de cea mai bună cali- 
tate, este dotat cu obiectivele cele mai luminoase David 
White ale acestor categorii de aparate, au luminozitatea 
1 : 2,8 iar distanţa focală de 35 mm (3 obiective dintre 
care cel median serveşte ca vizor (deci nu are eroare de 



Fig. 49. Aparatul stereoscopic „Kodak Stereo“ de 
format mic cu vizor reflex. 

paralaxă). Mărimea imaginilor este de 23 X 24 mm iar 
timpii de expunere se pot regla între 1 s şi 1/200 s, ob- 
turatorul are şi priză de sincronizare pentru lampă ful- 
ger electronic, iar pe partea superioară a carcasei apara- 

tului are dulie îngropată pentru lămpi fulger cu magne- 
ziu. Are, de asemenea, telemetru de mare precizie (baza 
12 cm) cu rupere de imagine şi este cuplat cu punerea la 
punct. Punerea la punct de la 0,75 m la cc se face prin 



Fig. 50. Aparatul stereoscopic „Realist 3 D“ de for- 
mat mic. 


deplasarea planului filmului (şi nu a obiectivelor) ceea 
ce asigură o perfectă aliniere a imaginilor. 

Aparatele Edixa modelele I, II şi III (fig. 51), se de- 
osebesc numai prin calitatea obturatorului şi înglobarea 
telemetrului şi a exponometrului fotoelectric în carcasa 
aparatului. Toate utilizează film perforat de 35 mm lă- 
ţime şi realizează cîte două imagini stereoscopice de for- 
matul 22 X 24 mm fiecare. Aparatele sînt prevăzute cu 
pîrghie de armare rapidă şi transportul filmului. Obiecti- 
vele Stenheil Cassar de 35 mm distanţa focală şi lumino- 
zitate 1 : 3,5 asigură o claritate optimă imaginilor. Pu- 
nerea la punct cuplată cu telemetrul (model II) reglarea 
diafragmei şi a timpilor de expunere se face sincronizat 
pentru ambele sisteme optice; obturatoarele de tip Compur 

sînt ,,Pronto“ (model I), şi „Prontor SVS“ (modelul II şi III) 
asigurînd timpii de expunere între 1 s şi 1/300 s. Obtu- 
ratoarele au contact de sincronizare pentru aprinderea 
lămpilor fulger electronic sau cu magneziu. Imaginea 
telemetrică apare în oculatorul vizorului. Ca accesorii, 
aparatele dispun de adaptor „Redul'ocus" cu vizorul res- 
pectiv, care modifică distanţa focală iniţială la 25 mm, 
deci cu efect de obiectiv superangular. 



Fig. 51. Aparatele stereoscopice „Edixa 11“ şi „Edixa 
111“ de format mic. 

Aparatul lloca — Stereo II (fig. 52) fotografiază 25 
de perechi de imagini stereoscopice (stereograme) pe o 
lungime normală (1,60 m) de film de 35 mm, avînd ima- 

ginile de format aproape pătrat 23 X 24 mm. Este dotat 
cu două obiective identice ,, Ilitare" cu distanţa focală de 
35 mm şi luminozitatea 1 : 3,5 ; baza de fotografiere fiind 
de 70 mm, îi asigură aparatului posibilitatea redării re- 



Fig. 52. Aparatul stereoscopic „Iloca-Stereo II“, de for- 
mat mic. 

liefului şi la situaţii de fotografiere cu subiecte mai în- 
depărtate. Obturatoarele de tip central „Prontor S“ asi- 
gură timpi de expunere pînă la 1/300 s avînd şi auto- 
declanşator cu întîrziere, ca şi priză de sincronizare pen- 
tru lampă fulger electronic sau cu magneziu. Punerea la 
punct putîndu-se face pînă la o apropiere de circa 0,70 m. 
Posedă, de asemenea, dispozitiv de blocaj împotriva du- 
blei expuneri. Pentru aparat s-au realizat şi numeroase 
accesorii (filtre, proxare ce permit macrofotografii pînă 
la 0,33 m parasolare, telemetru cu corecţie -ide paralaxă 
pentru măsurarea distanţelor între 0,45 şi 0,70 m etc.) 

Aparatul View-Master Stereo Color (fig. 53) reali- 
zează pe un film de 35 mm de lungime normală, 75 de 
perechi de imagini stereoscopice de mărime 11 X 14 mm, 
imaginile fiind alternate pe două rînduri. Dotat cu obiec- 
tive „Trinar" (Rodenstock) de 20 mm distanţa focală şi 
1 : 2,8 luminozitate, beneficiază de utilizare în condiţii 

foarte variate de fotografiere (lumină slabă cît şi unghiu 
de cîmp mai mare) decît alte tipuri de aparate. Aparatul 
permite o reglare semiautomată atît a timpului de expu- 
nere (1/30 ; 1/40 ; 1/50 ; şi 1/60 s) cît şi a diafragmei 
(1 : 2,8... 1 : 22) utilizînd indici de expunere între 8 şi 15. 
Armarea obturatorului ca şi transportul filmului se face 
printr-o cursă scurtă a unei pîrghii, ceea ce asigură o 
armare rapidă. împotriva dublei expuneri, declanşatorul 
se blochează dacă aparatul nu este armat. Punerea la 
punct este fixă, fiindcă cu diafragma total deschisă 
(1 : 2,8) profunzimea cîmpului începe de la 2,10 m, ca 
la diafragma 1 : 22, claritatea să fie de la 0,50 m. Apara- 
tul este dotat şi cu două prize de sincronizare, una pen- 
tru lampă fulger electronic X şi alta pentru lampă fulger 
cu magneziu M. Vizorul este de tip „Galileu“. Traseul 
benzii de film în aparat este oblic în raport cu baza de 
fotografiere, iar imaginile unei perechi stereoscopice sînt 
situate pe două rînduri (fig. 41), ceea ce necesită pentru 
decuparea lor din banda de film un dispozitiv special 
de tăiat. 

In completarea utilizării aparatului sînt fabricate dis- 
curi speciale de carton, în care se încadrează cîte 7 pe- 
rechi de imagini stereoscopice care se pot, fie proiectate 



Fig. 53. Aparatul stereoscopic „View-Mas- 
ter" de format miniatură. 


în aparatele speciale de proiecţie, fie privite direct, prin 
transparenţă, în stereoscoape. Aparatul cu accesoriile sale 
(dispozitiv de tăiat, aparat proiecţie, stereoscop etc. for- 
mează sistemul stereoscopic cel mai răspîndit). 


78 


Aparatul Stereo 35 (fig. 54) de formă modernă utili- 
zează film perforat de 35 mm lăţime, realizînd două ima- 
gini stereoscopice de mărimea 11,5 X 13,5 mm; Obiec- 
tivele „Mirar“ au distanţa focală de 25 mm şi lumino- 



Fig. 54. Aparatul stereoscopic „Stereo 35“ de format 
miniatură. 

zitatea 1 : 3,5 avînd punerea la punct fixă şi anume la 
distanţa hiperfocală. Obturatorul este de construcţie mai 
simplă şi are numai poziţia B şi timpul de expunere de 
1/60 s. Traseul filmului în aparat este oblic în raport cu 
baza de fotografiere ca şi la aparatul View-Master ste- 
reo color. 

Aparatul Stereo- Mikroma (fig. 55), utilizează film 
cinematografic îngust de 16 mm cu un singur rînd de 
perforaţii. Mărimea imaginilor stereoscopice este 10,5 X 
11,5 mm. Cu o încărcătură de 0,90 m lungime de film se 
obţin 16 — 18 perechi de imagini. Aparatul este dotat cu 
două obiective triplet anastigmatice „Mirar“ cu mare 
putere de rezoluţie, avînd focarul de 35 mm şi lumino- 
zitatea 1 : 3,5. Obturatorul de construcţie specială are 
următorii timpi de expunere : B, 1/5, 1/10, 1/25, 1/50 şi 
1/100 s. Vizorul cu sistem optic independent, de tip lu- 

netă Galileu, are înglobat şi o nivelă de precizie pentru 
a asigura orizontalitatea bazei de fotografiere. Ca acce- 
sorii, „Stereo — Microma 11 posedă numeroase filtre cit 
şi proxare, ceea ce permite fotografierea pînă la 0.60 m 
depărtare. Este cel mai mic aparat stereoscopic, cu toate 
că realizează imagini destul de mari, prezentînd toate 
avantajele şi uşurinţele de manevrare ale aparatelor 
moderne. 

Soluţia utilizării aparatelor stereoscopice este proprie 
fotografierii subiectelor în mişcare, deoarece realizează 
simultan stereograma (cele 2 imagini), dar avînd baza de 
fotografiere fixă (circa 64 mm) fundalul (L max ) nu poate 
fi la o depărtare mai mare de cca 1 200 m, cum nici pri- 
mul plan (L min ) nu poate fi mai aproape de circa 2 m. 
Nerespectarea acestor distanţe are drept consecinţă fie 
o pierdere a senzaţiei de relief, în care caz imaginile nu 
s-ar deosebi de o fotografie obişnuită, fie din contră, 
o exagerare nenaturală a plasticii reliefului. Formatele 
cadrelor imaginilor sînt pătrate sau dreptunghiulare cu 
latura mare orizontală ; acestea se potrivesc mai bine cu 
majoritatea subiectelor de fotografiat. Aparatul fiind mai 
compact şi avînd cuplate manevrele de reglare a para- 



Fig. 55. Aparatul stereoscopic „Stereo- 
Mikroma" de format miniatură. 

metrilor, permite fotografieri „instantanee 11 cu mare 
uşurinţă. 

Aparatele stereoscopice fiind aparate fotografice cu 
utilizare limitată, unele din ele au şi posibilitatea reali- 

zării unei singure imagini, îndeplinind astfel funcţia unui 
aparat obişnuit. Toate accesoriile aparatului stereoscopic 
destinate obiectivelor, trebuie să fie identice şi în dublu 
exemplar (filtre, parasolar, proxare). Nu se pot utiliza 
proxare obişnuite, fiindcă cele pentru aparatul stereos- 
copic trebuie ca pe lingă micşorarea distanţei focale 
iniţiale, să realizeze şi frîngerea axelor optice, care să 
fie astfel convergente asupra subiectului apropiat (mărirea 
unghiului de convergenţă iv). Alte accesorii obişnuite (tre- 
pied, lampă fulger electronic, fulger cu magneziu etc.) ale 
aparatelor fotografice se pot utiliza şi la aparatele ste- 
reoscopice fără nici o precauţie specială. 


3. Adaptoare stereoscopice 


Adaptorul stereoscopic prezintă avantajul utilizării 
unui aparat fotografic obişnuit pentru realizarea cuplului 
de imagini stereoscopice (stereograma). Adaptoarele apar 
ca accesorii ale aparatului foto- 


grafic obişnuit, lărgindu-i astfel 
aria de utilizare a acestuia. Prin- 
cipial, adaptorul trebuie să rea- 
lizeze condiţia esenţială a ste- 
reoscopiei — baza de fotografi- 
ere — fie pe cale optică, fie pe 
cale mecanică, astfel că sînt 
adaptoare stereo-optice sau a- 
daptoare stereo-mecanice. Fie- 
care dintre acestea prezintă 
avantaje şi desavantaje, care le 
fac mai mult sau mai puţin indi- 
cate în anumite situaţii de foto- 



grafiere. 

a) Adaptoare stereo-optice. A- 
daptoarele stereo-optice (fig. 56), 
sînt principial constituite din 
două prisme cu dublă refracţie, 
care montate simetric în faţa 
obiectivului aparatului fotografic. 


Fig. 56. Traseul razelor 
imaginilor în adaptorul 
stereo-optic, destinat atît 
aparatelor fotografice re- 
flex monoobiectiv, cît şi 
aparatelor cu sistem de 
vizare independent, avînd 
obiectivele fixe sau inter- 
schimbabile. 


6 — Fotografia in relief 

dau două imagini diferite ale aceluiaşi subiect, luate de 
la capetele bazei de fotografiere. Adaptorul astfel realizat 
se poate utiliza la orice fel de aparat fotografic de o 
anumită distanţă focală stabilită. Un tip de adaptor ste- 
reo-optic, utilizabil însă numai la apara- 
tele cu obiectiv interschimbabil (fig. 57), 
este cel care pe lîngă prismele cu dublă 
refracţie (care măresc baza de fotogra- 
fiere) are şi două obiective simetrice la 
15 — 17 mm, distanţă între ele, formînd 
fiecare cîte una din imaginile perechii 
stereoscopice. 

Adaptorul stereo-optic transformă a- 
paratul fotografic obişnuit în aparat fo- 
tografic stereoscopic. In acest fel, pe 
suprafaţa iniţială a ferestrei de expunere 
a aparatului, se formează cele două ima- 
gini pe înalt, pe jumătate ca mărime 
decît cadrul aparatului. Adaptoarele ste- 
reo-optice sînt realizate atît pentru apa- 
ratele de format miniatură şi mic (film 
35 mm) de exemplu, de mărime 24 X 
18 mm pe film de 35 mm, cît şi pentru 
formate mai mari, pînă la 6 X 6 cm. 

La primul sistem de adaptor, imagi- 
nile sînt inversate stînga-dreapta, în 
timp ce la al doilea, ele apar întocmai ca într-un aparait 
stereoscopic normal. 

Pentru fotografieri stereoscopice din apropiere, la al 
doilea sistem se pot scoate prismele şi fotografia direct cu 
cele două obiective, micşorîndu-se astfel baza de foto- 
grafiere. In cazul utilizării acestui adaptor, este necesară 
montarea, în camera obscură a aparatului fotografic, a 
unui perete despărţitor al imaginilor, altfel, calitatea op- 



Fig. 57. Traseul 
razelor imagini- 
lor în adaptorul 
stereo-optic des- 
tinat numai a- 
paratelor foto- 
grafice cu obiec- 
tive interschim- 
babile. 

tică a celor două imagini este slabă, în timp ce primul 
adaptor dă cele două imagini stereoscopice alăturate, bine 
separate. Sistemul acesta de înlocuire a obiectivului apa- 
ratului cu adaptorul cu prisme şi obiective, beneficiază 
în fond de două baze stereoscopice, una de 65 mm (for- 
mată din obiective plus cele două prisme cu dublă re- 
fracţie şi alta de 15 — 17 mm (numai obiectivele fără 
prisme). O soluţie mai favorabilă a acestui sistem s-a 
realizat atunci cînd distanţa între cele două prisme din 
faţa obiectivelor, erau montate într-un sistem telescopic, 
la care se varia astfel baza de fotografiere între limite 
mai largi. Adaptoarele cu bază fixă, au fie baza de 
65 mm pentru subiecte pînă la circa 2 m, fie de 12 mm 
pentru subiecte mai apropiate de 2 m. 

Intrucît prin utilizarea adaptorului optic se schimbă 
cadrul iniţial al imaginii aparatului, împărţindu-se în 
două, este necesar ca fiecărui adaptor să i se realizeze şi 
un vizor stereoscopic. Insă aparatele fotografice reflex 
cu sistem de vizare prin obiectiv, nu au nevoie de un 
asemenea vizor special, cu toate că la unele aparate s-au 
confecţionat şi oculare stereoscopice speciale pentru 
vizor, ceeace asigură o redare mai plastică în vizor a 
subiectului. 

In mod practic, fiecare tip de adaptor stereoscopic 
optic este destinat unui anumit tip de aparat fotografic 
la care îi corespunde ca distanţă focală şi montură de 
prindere pe obiectiv sau pe carcasa aparatului fotografic. 

Cele mai frecvente adaptoare optice sînt construite 
pentru aparatele de format mic şi distanţă focală de 
5 cm, dintre care se menţionează : 

Adaptorul Steritar D (fig. 58) din sistemul „Zeiss 
Ikon“ pentru aparatele Zeiss cu sistem optic de vizare 
independent de cel al obiectivului (Conţină ete.). Formatul 
imaginilor stereogramei este dreptunghiular 16 X23 mm 

pe formatul 24 X 36 mm, fiind cuplat cu un obiectiv de 
35 mm distanţă focală şi luminozitate 1 : 3,5. Sistemul 
optic al telemetrului aparatului este adaptat prin inter- 
mediul unor lentile adiţionale pentru noua funcţiune a 
aparatului. Un vizor separat se ataşează aparatului, care 
asigură încadrarea necesară. Pentru macrofotografieri, 
pînă la 0,20 m în dotarea aparatului cu accesorii este şi 
un set de 3 Stereo-proxare. 

Adaptorul Retina Stereo din sistemul Kodak (fig. 60) 
se poate utiliza fie pentru aparatul Retina cu sistem de 
vizare independent, fie pentru aparatul Retina Reflex, 
la obiectivele Xenon C sau Heligon C de 5 cm distanţă 
focală. Adaptorul are şi un cadru tip vizor „spor ti v“ 
care în completare cu vizorul aparatului Retina, constituie 
vizorul stereoscopic. 



Fig. 60. Adaptorul stereo-optic „Retina Stereo". 


Adaptorul Stereoly din sistemul Leitz (fig. 61), se 
poate utiliza la aparatele Leica, avînd formatul imaginilor 
stereogramei de 18 X 24 mm. Adaptorul are propriul său 
vizor optic de tip Galileu şi este destinat obiectivelor 
cu distanţa focală de 5 cm. 

Adaptorul Stereo (fig. 62), din sistemul Zeiss-Jena 
este destinat aparatelor Werra, Pnaktina, Exa şi Exakta, 
adaptabil la obiectivele standard de 5 cm, fiind realizat 
în două variante : unul cu baza de 65 mm pentru distanţe 



Fig. 61. Adaptorul stereo-optic de tip mai vechi „Stereoly“ 
în două variante. 

de fotografiere peste 2 m şi altul cu baza de 12 mm, 
pentru subiecte de fotografiat situate între 2 m şi 1 m 
distanţă. La adaptorul cu baza de 12 mm se pot monta 



Fig. 62. Adaptorul stereo-optic Jena. Două variante, unul cu baza 
de 12 mm şi altul cu baza de 65 mm. 

lentile proxar care pot apropia subiectul pînă la o distanţă 
de 0,15 m (trei proxare : 0,50—0,30 m, 0,30 — 0,20 m şi 
0,20 — 0.15 m). 

La aparatele reflex, ocularul vizorului, se completează 
cu dispozitiv Stereoflex de privit şi cadrat imaginea pc 
lupa mată a aparatelor Praktica, Exa sau Exakta. Ocu- 
larul stereo poate fi 
utilizat şi pentru e- 
xaminat diapozitivele 
stereogramei. 

Adaptorul Stereo 
Komplekt (fig. 63, 

64), destinat aparate- 
lor Zorchi de toate 
tipurile, corespunzînd 
obiectivelor standard 
(Industar 22 şi 50) cu 
distanţă focală de 
5 cm dă imaginile 
stereogramei de for- 
matul dreptunghiular 
16 X 23 mm pe înalt. 

Se poate utiliza pen- 
tru distanţe de foto- 
grafiere începînd de 
la 1,5 m. Adaptorul 
este realizat în două 
variante, unul cu 
prindere pe clema ac- 
cesoriilor şi altul cu 
suport, fixat prin şu- 
rubul de prindere pe 
trepied. La fotogra- 
fiere este necesară o 
mărire a expunerii 
de 2 ori. 

La prima variantă, in dreptul ferestrei vizorului su- 
portul adaptorului are un cadru care limitează cîmpul 
imaginii potrivit formatului stereo, în timp ce pentru 


Fig. 63. Vizorul stereoscopic „Stereflex" 
şi ansamblul stereo-optic montat pe 
aparat. 

Fig. 64. Adap- 
torul stereo- 
Komplekt“. 

Două variante, unul 
de prins în clema 
accesoriilor apara- 
tului (a) : 1 — 

prisme ; 2 — piesa 
de centrai Şi fixa- 
re ; 3 — şuruburi 
de prindere ; 4 — 
suportul prismelor, 
5 — tubul de le- 
gătură ; 6 — supor- 
tul cu cadru pe vi- 
zor şi fereastră 
liberă pentru tele- 
metru, 7 — 8 — şu- 
rub de blocare şi 
9 — capacul pro- 
tector al prisme- 
lor ; şi altul pentru 
prindere sub talpa 
aparatului (b) : 1 — 
corpul adaptorului ; 
2 — fereastra pris- 
mei ; 3 — braţul 

de susţinere şi 4 — 
şurub de fixare). 
Ansamblul stereo- 
optic montat pe 
aparat (c). 



varianta a doua, adaptorul are un vizor suplimentar tip 
Galileu care se prinde în clema aparatului. 

Adaptorul Stereo destinat numai aparatului Kiev 
(fig. 65) se compune din două grupe optice simetrice : 
două prisme în faţă şi grupul din spate cu două obiec- 
tive „Industar“, care înlocuiesc obiectivul aparatului, care 
se scoate. Telemetrul aparatului nu mai acţionează cu 
noul grup de obiective. Reglarea distanţei ca şi a dia- 
fragmei se face cuplat, o dată pentru ambele obiective. 
Stereograma are imaginile de format dreptunghiular pe 
înalt, avînd mărimea 16 X 24 mm. Necesită o mărire a 
expunerii de 2 ori. 

Adaptorul Tri-Delta (fig. 66) se adaptează cu uşurinţă 
la aparatele cu film îngust (35 mm) ca şi la aparatele 
de format mediu 4X4 cm şi 6 X 6 cm, avînd obiective 
cu distanţe focalq între 40 mm şi 100 mm, deci de la 
superangulare la teleobiective. Razele luminoase care 
formează imaginile suferă o dublă deviere în adaptor, 
astfel că axa de fotografiere face un unghi drept cu axa 
optică a aparatului fotografic. Adaptorul este potrivit 
pentru distanţe de fotografiere de la infinit şi pînă la 



Fig. 65. Adaptorul stereo-optic montat 
pe aparatul Kiev : 

(a, b, c — corpul adaptorului ; ni r 12 — prisme.) 


0,30 m, datorită faptului că are un unghiu al cîmpului 
mai mare cu 3O°/ 0 decît la alte adaptoare. Totuşi, la 
obiective care au lentila frontală mult mai în fund, faţă 


89 



de marginea metalică a monturii obiectivului, vor apărea 
imaginile stereogramei cu colţurile ,,vignetate“. Adaptorul 
acesta universal se poate folosi şi la aparate de filmat 
de 16 mm sau super 8 (imaginile însă vor fi foarte mici 





Fig. 66. Adaptorul stereo-optic ..Tri-Delta“. 


şi datorită liniei mediane de despărţire a cuplului ste- 
reoscopic). 

Stereograma este formată din două imagini pe lat, 
de format 24 X 18 mm, la aparatele de format mic şi 
respectiv 20 X 40 mm, la aparatele 4x4 cm. Adaptorul 
are inclus şi un vizor pentru distanţă focală de 50 mm, 
deoarece vizorul aparatului, care nu este reflex mono- 

biectiv, nu sc poate utiliza, datorită poziţiei aparatului 
în raport cu adaptorul. Adaptorului i se poate ataşa în 
faţă un dispozitiv de proiecţie cu filtre polarizante şi folosi 
tot ansamblul pentru proiecţie stereoscopică, folosind 
ochelari tot cu filtre polarizante. 

Adaptorul se poate folosi şi pentru macrofotografiere 
stereoscopică cu ajutorul inelelor intermediare sau len- 
tilă adiţională montată direct la obiectiv, chiar la obiec- 
tive de 100 mm distanţă focală. 

Adaptorul Stereo Asahi Pentax (fig. 67), este cu 
oglinzi şi se montează cu uşurinţă în faţa obiectivelor 
normale ale aparatului Asahi Pentax, avînd distanţe 
focale de 50 — 55 mm şi luminozităţile 1/1,4, 1/1,8 şi 1/2. 
Formează două imagini stereo pe înalt — în cadrul fe- 
restrei de expunere a aparatului de 24 X 36 mm. Toate 
funcţiunile aparatului se realizează cu aceeaşi uşurinţă 
chiar şi atunci cînd adaptorul este montat pe obiectiv 
(punere la punct, măsurarea expunerii prin obiectiv etc.). 

Adaptorul Miida Stereo cu oglinzi (fig. 68), este de 
utilizare largă pentru aparate fotografice de format mic 



Fig. 67. Adaptorul cu oglinzi „Stereo- Asahi Pentax". 

cu sistem de vizare prin obiectiv, care au diametrul mon- 
turii obiectivului între 40 şi 77 mm iar distanţele focale 
între 50 şi 300 mm, inclusiv obiective cu distanţa focală 

variabilă (300 mm). Prin intermediul unui şurub — de 
prindere şi a setului de inele de ajustare — adaptorul 
se montează cu mare uşurinţă. Manevrînd un inel de 
reglaj permite ajustarea (între anumite limite) a bazei 



Fig. 68. Adaptorul universal „Miida Stereo". 

de fotografiere, pentru a se obţine efectul stereoscopic 
dorit ; de asemenea, cu butonul de deasupra adaptorului 
se poate face centrarea imaginilor, prin acoperirea fe- 
restrelor stereoscopice cu obloane opace. Imaginile ste- 
reoscopice care se formează, sînt pe înalt de format 
18 X 24 mm fiecare. Folosirea adaptorului nu stînjeneşte 
cu nimic funcţiunile aparatului. 

Adaptorul este potrivit şi pentru proiecţii stereosco- 
pice cu filtre polarizoare care se pot monta în faţa celor 
două ferestre şi ochelari. 

La aparatele de studio de tip banc optic al firmei Sinar 
se poate monta un dispozitiv (divizor de format) care, deşi 
nu este destinat special fotografiei stereoscopice, prin 
faptul că placa portobiective are 4 obiective identice, rea- 
lizează pe acelaşi negativ 9 X 12 cm 4 imagini simultane 
ale aceluiaşi subiect, deci două stereograme. Dispozitivul 

se completează cu un cadru şi obloane în cruce (fig. 69), 
care .se montează în interiorul camerei obscure, avînd ro- 
lul de a separa cît mai bine cele patru imagini pe care le 
realizează simultan. Baza de fotografiere este de 35 mm, 
obiectivele (Radionar) avînd o distanţă focală de 125 mm 
şi luminozitatea 1 : 8. Adaptorul este indicat şi pentru ma- 
crofotografieri la distanţă de circa 0,60 m. 

Iniţial placa cu cele 4 obiective a fost destinată obţine- 
rii cu o singură expunere a patru imagini pozitive (în 



Fig. 69. Adaptorul ,,Sinar“ cu placa portobiectiv şi cadru cu 

obloane. 


general pentru portrete de identitate) pe material foto- 
sensibil Polaroid, în 15 secunde. 

Firma Cambo a realizat chiar un aparat fotografic 
9 X 12 special în două tipuri Mulţi SHOT MS-VF4 şi 

MS-RF2 cu 4 obiective sau cu 2 obiective cu aceleaşi ca- 
racteristici ca cele precedente (fig. 70). Aparatele sînt însă 
dotate cu obturatoare separate pentru fiecare obiectiv, 

puţind fi acţionate fie 
simultan (cazul stereo- 
gramei) fie pe rînd. 
Utilizează ca material 
sensibil numai cel Po- 
laroid (Filmpack). Fo- 
tografierea se poate face 
şi din mină, ceea ce nu 
este posibil cu aparatul 
Sinar. 

Adaptoarele stereo- 
scopice optice au ace- 
leaşi caracteristice ca 
şi aparatele propriu- 
zise cu singurele deose- 
biri că imaginile ste- 
reogramei sînt de for- 
mate dreptunghiulare 
pe înalt, ceva mai mici, 
pentru aceeaşi mărime 
de peliculă şi necesită 
o mărire a expunerii 
(circa 1,5 X), datorită 
diminuării luminozită- 
ţii imaginii, prin siste- 
mul optic al adaptoru- 
Fig. 70. Aparatele „Cambo“ Mulţi lui. In schimb, solu- 
Shot MS-VF4 şi MS-RF2. ţîa cu adaptor stereo- 

scopic, este mai ieftină 
asigurînd aparatului un dublu rol, — cel normal şi cel 
stereoscopic, aşa cum se poate realiza şi cu unele aparate 
stereoscopice de calitate mai bună. Un alt avantaj al 
soluţiei cu adaptor stereoscopic optic, este că adaptoarele 
sînt destinate unor aparate de marcă (Leica, Contax, Kiev, 
Exakta etc.) a căror calitate tehnică şi optică nu poate 
fi comparată cu aceea a celui mai bun aparat stereoscopic. 

b. Adaptoarele stereo-mecanice. Aceste adaptoare reali- 
zează de obicei stereograma, prin deplasarea succesivă a 
aparatului fotografic la capetele bazei de fotografiere. 
Aceasta are drept consecinţă, imposibilitatea fotografierii 
instantanee a unor subiecte. Adaptorul stereo-mecanic, 



nice, culisant, şi 
basculant. 

trebuie să fie fixat pe stativ (trepied, menghine etc.). Ca 
realizare practică adaptoarele sînt de două tipuri : culisa- 
bile şi basculante (fig. 71). 

La adaptorul culisabil baza de fotografiere, de la o mă- 
rime maximă (circa 70 mm) se poate varia după dorinţă, 
corespunzător distanţei de fotografiere, în timp ce la adap- 
torul basculant baza de fotografiere este fixă (circa 

64 mm). O condiţie pro- 



0 10 00 30 W7 50 60 70 

B mm 

Fig. 72. Grafic pentru calculul 
bazei în raport cu distanţa de fo- 
tografiere. Se va utiliza diagrama 
I pentru obţinerea unei impresii 
de relief obişnuit iar diagrama II 
pentru redarea unei impresii de 
relief exagerat (de exemplu în 
cazul redării reliefului monezilor). 

Exemplul de folosire a graficului : 
distanta de fotografiere L ™ 00 cm (din 
centrul optic al obiectivului la subiect) 
se citeşte pe scala verticală, la inter- 
secţia orizontalei 80 cu diagrama 7 se 
coboară o verticală pină la scala bazei 
B unde se citeşte mărimea de 35 mm 
a bazei. 


prie adaptoarelor Btereo- 
mecanice, este aceea ca 
prin prinderea pe stativ 
să se aibă grijă ca baza 
de fotografiere, să fie per- 
pendiculară pe distanţa de 
fotografiere deoarece nu- 
mai astfel baza va avea 
mărimea stabilită. Adap- 
torul culisabil permite cu 
uşurinţă şi realizarea de 
macrofotografii stereosco- 
pice, dacă între adaptor 
şi aparatul fotografic se 
intercalează şi un cap pa- 
noramic care să permită 
astfel rotirea în plan ori- 
zontal a axelor de foto- 
grafiere, pentru obţinerea 
convenabilă a unghiului 
de convergenţă. 

Ţinînd seama de con- 
diţiile fotografierii stereo- 
scopice menţionate ante- 
rior cu ajutorul graficului 
din fig. 72, se poate găsi 
cu uşurinţă mărimea ba- 
zei de fotografiere pen- 
tru macrofotografii ste- 
reoscopice, în două va- 
riante. 

Adaptorul Stereo-bas- 
culant (fig. 73) are baza 


de fotografiere de 64 mm puţind susţine cu soliditate nu- 


mai aparatele de format mic. Filetul de prindere pe sta- 
tiv ca şi pentru aparat este de 3/8” (Standard european). 


96 



Adaptorul Novojlex (fig. 

74) de construcţie robustă 
asigurînd stabilitatea chiar 
şi pentru aparatele de for- 
mat mediu, se compune 
dintr-un suport care se 
fixează pe stativ şi prin care 
culisează două riglete de sec- 
ţiune rotundă ale măsuţei de 
prinderea aparatului foto- 
grafic. Deplasarea măsuţei, pţg 73 Adaptor stereo-meca- 
dealungul suportului este nic basculant, 

comandată de două roţi din- 
ţate pe două cremaliere situate pe rigletele gra- 
date în centimetri şi ţoii, astfel că dispozitivul permite 
o reglare precisă a bazei de fotografiere. Pentru orizon- 
talitatea măsuţei, adaptorul are ca accesorii şi o nivelă 



Fig. 74. Adaptorul stereo-mecanic culisant „Novoflex'b 

sferică. La distanţele de fotografiere mai mari de 3,20 m, 
aparatul fotografic va trebui să ocupe poziţiile extreme 
ale bazei de fotografiere permise de adaptor (circa 62 mm). 
Pentru subiecte de fotografiere situate mai aproape de 


7 — Fotografia în relief 

3 m în tabelul următor sînt indicate depărtările minime 
(L min . ) şi maxime (L max , ) ale primului plan şi fundalu- 
lui, astfel ca prin reglarea corespunzătoare a diafragmei 
obiectivului fotografic să se obţină profunzimea dorită. 


Primul 

plan 

Lmin. 

Fundalul 
L max. 

Profunzi- 

mea 

m 

1,0 

1,5 

0,5 

1,5 

3,0 

1,5 

2,0 

5,5 

3,5 

2,5 

11,5 

9,0 

3,0 

52,0 

49,0 


Pentru macrofotografii steroscopice adaptorul Novoflex 
are ca accesoriu şi un disc panoramic, gradat (0 — 360°) cu 
care se poate roti aparatul fotografic, astfel ca axele de 
fotografiere să fie convergente pe subiect (fig. 75). 



Fig. 75. Adaptorul „Novoflex“ cu disc 
panoramic gradat. 


Adaptorul Novoflex împreună cu discul panoramic, 
poate fi utilizat şi pentru punere la punct foarte precisă 
în cazul macrofotografiei obişnuite ca şi pentru fotogra- 

fieri panoramice. In acest scop, discul panoramic se livrea- 
ză cu o scară gradată, adecuată formatului aparatului şi 
distanţei focale folosite, ca prin rotire imaginile succesive 
să se racordeze cit mai bine. 



Fig. 76. Adaptorul stereo-mecanic 
culisant, de construcţie uşoară. 

Adaptorul Stereo-culisant de construcţie mai simplă 
(fig. 76) permite o variaţie a bazei de fotografiere între 
1 şi 64 mm, avînd ca accesoriu o nivelă cu apă, fie sferică, 
fie tip fiolă. Caracteristicile acestui adaptor sînt asemănă- 
toare cu cele ale adaptorului Novoflex. 

Adaptorul Stero-culisant Leitz (fig. 77) are o bază mult 
mai mare (15 cm) fiind şi de o construcţie mai simplă ; 
rigla de susţinere este fixă pe stativ, iar pe cursor este 
fixat aparatul fotografic. Cursorul are şi un şurub de blo- 
caj în poziţia dorită. Datorită mărimii bazei, se pot executa 



Fig. 77. Adaptorul stereo-mecanic culisant „Leitz“ cu 
bază de 15 cm. 

stereograme în care fundalul poate fi şi la distanţe mai 
mari decît la toate celelate. 

Adaptorul Stereo Rollei are o şină (rigletă) pe care culi- 
sează o măsuţă unde se montează aparatul Rollei (fig. 78). 
Pentru orizontalitatea bazei măsuţa are şi o nivelă sferică. 

Adaptorul C. L. Jena (fig. 79) pentru aparatele Werra 
total diferit de celelalte este de fapt o piesă de prindere a 
două aparate identice Werra ; cu acest sistem în stereo- 



Fig. 78. Adaptorul stereo-mecanic culisant 
„Rollei“. 



Fig. 79. Piesa de prinderea aparatelor „Werra". 


gramă se pot fotografia şi subiecte în mişcare (instanta- 
nee), dacă declanşarea se face cu un declanşator flexibil 
cu dublă acţionare. Sistemul este însă costisitor fiindcă 
necesită două aparate gemene. 

Pe baza principiului adaptorului stereo-mecanic, se pot 
construi cu puţină îndemînare asemenea adaptoare care 
să se potrivească aparatului fotografic respectiv. Pentru o 
asemenea construcţie, se dau indicaţii în lucrarea ,,Con- 




Fig. 80. Piesă de prindere a două aparate tip „Leica“. 

strucţii pentru fotoamatori“ Ing. L. Tănăsescu colecţia 
Foto Film Nr. 5 la pagina 104, (Măsuţă pentru fotografie 
stereoscopică cu aparate reflex bioculare). De asemenea, 
în fig. 80 sînt date indicaţii schematice pentru realizarea 
unei piese de prindere simultană a două aparate gemene 
de format îngust. 

Prin extinderea mărimii bazei de fotografiere, pentru 
imagini cu fundaturi îndepărtate, se pot improviza şi 
diferite alte soluţii, fie cu un aparat sau cu două gemene, 

aşa cum este exemplificat în fig. 81, în care caz baza de 
fotografiere nu mai este materializată. Acest fapt impune 
precauţiuni speciale de la caz la caz, pentru respectarea 
condiţiilor realizării stereogramei, menţionate anterior, 



Fig. 81. Baza de fotografiere „improvizată". 


expunerile putîndu-se face chiar şi din mînă. Astfel se 
va avea grijă în plus ca subiectul să apară în vizor la 
ambele fotografieri, în acelaşi loc al cadrului. 

Pentru fotografieri stereoscopice din apropierea sau 
chiar macrofotografieri, pentru subiecte statice, se pot 
realiza şi următoarele soluţii : 

— mutarea subiectului, atunci cînd acesta nu este 
mare, de la expunere la alta, aparatul rămînînd fix şi 
iluminarea trebuind să fie cît mai uniformă. In general 
se admite ca la fiecare metru al distanţei de fotografiere, 
subiectul trebuie translatat cu circa 2 cm ; astfel se su- 
plineşte mutarea aparatului ; 

— rotirea subiectelor mici, cu cîteva grade (circa 4°) 
între cele două expuneri, fotografierile făcîndu-se în lu- 
mină uniformă şi din acelaşi punct de staţie ; 


i 

— rotirea aparatului fotografic aşa incit pe acelaşi 
negativ să se obţină stereograma subiectului. De prefe- 
rinţă se va utiliza un aparat cu plăci şi se va proceda 
astfel : la prima fotografiere se va acoperi cu un carton 
negru, jumătatea din stingă a plăcii, şi se -va fotografia 
pe cealaltă jumătate, subiectul fiind astfel cadrat pe 
jumătatea formatului, apoi se va acoperi jumătatea din 
dreapta a plăcii şi se va roti aparatul ca subiectul să fie 
cadrat pe stingă în aceeaşi poziţie a cadrului ca la prima 
fotografiere ; 

— descentrarea obiectivului stînga-dreapta, va per- 
mite realizarea a două fotografieri (stereograma), una 
cu obiectivul complet la stingă şi apoi alta cu obiectivul 
complet la dreapta. Distanţa între poziţiile extreme ale 
obiectivului condiţionează mărimea bazei şi deci limitele 
distanţelor de fotografiere stereoscopică. Se obţin două 
plăci separate care formează apoi cuplul stereoscopic. 

In concluzie, revnind la adaptoarele stereoscopice me- 
canice, se observă că prezintă avantajul în primul rînd 
al măririi formatului stereogramei, în comparaţie cu cele- 
lalte adaptoare optice sau aparate amintite, fiindcă ima- 
ginile componente sînt de mărimea iniţială a formatului 
aparatului fotografic obişnuit utilizat. Intre cele două 
tipuri de adaptoare stereo-mecanice, cele basculante permit 
fotografierile succesive mai rapid decît cele culisante, 
situaţie mai favorabilă pentru subiectele care îşi schimbă 
în scurt timp aspectul. 

Adaptoarele mecanice reprezintă una din soluţiile 
financiare dintre cele mai ieftine pentru realizarea foto- 
grafiilor stereoscopice. 


4. Aparate fotografice speciale 

i 

Realizarea unor stereograme în vederea utilizării lor 
în domeniile ştiinţifice sau tehnice, au necesitat realizarea 
unor aparate fotografice la care, pentru unii parametri de 
fotografiere stereoscopică, s-au adoptat soluţii speciale. 


\ 

Dintre toate utilizările fotografierii stereoscopice, cea 
mai importantă este în fotogrametrie b. Cele două imagini 
ale stereogramei — fotogramele — conţin în afară de 
imaginea subiectului şi unele indicaţii (ora fotografierii, 
numărul fotogramei, poziţia axei de fotografiere, orizontul 
etc.) de orientare interioară a poziţiei fotogramei. Intrucît 
în acest caz baza de fotografiere nu mai este materializată 
ca atare, este necesar să se definească geometric poziţia ei 
în spaţiu, deci prin capetele ei, a impus cunoaşterea ele- 
mentelor de orientare interioare ale fotogramei, aşa cum 
s-a indicat anterior. In fotogrametrie, axa de fotografiere 
poate să fie orizontală sau verticală, ceea ce a dat naştere 
unor aparate specifice, aşa cum se poate vedea în fig. 79 


*) Fotogrametria este o metodă topografică, prin care se în- 
tocmesc planuri topografice pe cale fotografică. Fotogrametria 
este bazată pe legile perspectivei, ceea ce ne îndreptăţeşte să 
considerăm că primele începuturi ale ei aparţin inginerului hidro- 
log francez Beautemps-Beaupre (1766 — 1854) care încă din anul 
1793 a determinat grafic prin intersecţii de linii de pe un vapor 
planul unor faleze. După descoperirea fotografiei către anul 1840, 
Arago şi Gay-Lussac imaginează utilizarea fotografiei în scopul 
ridicărilor topografice, iar ofiţerul de geniu cu ajutorul camerei 
clare Wollaston, determină în anul 1849 planul faţadei sudice a 
clădirii din Paris „Hotel des Invalides“ din două puncte cunos- 
cute (capete de bază), asimilează clişeul fotografic cu o perspec- 
tivă geometrică obţinută grafic, astfel că face primele încercări 
cu o cameră obscură. Colonelul Paussedat poate fi considerat ca 
părintele fotogrametriei. în anul 1858 primul aeronaut fotograf 
Tournachon Gaspard Felix-Nadar-, dintr-un balon captiv ridicat 
la 80 m altitudine din Petit-Bicetre realizează prima fotografie 
aeriană. Doi ani mai tîrziu americanul I. W. Black, împreună 
cu Sam King tot dintr-un balon captiv de la 2000 m altitudine, 
realizează o fotografie aeriană a unui cartier din Boston. Utili- 
zarea fotografierii aeriene şi terestre în scopuri militare a început 
cu ocazia războiului de secesiune în anul 1861 în America şi în 
timpul asediului Parisului în anul 1871. 

Datorită utilizării emulsiilor fotosensibile cu gelatină de 
bromură de argint, din anul 1878 doi francezi, Henri şi Joseph 
Vallot, întocmesc planurile masivului Mont Blanc la scara 
1 : 20 000. 

Au folosit un fototachimetru, adică un aparat fotografic so- 
lidarizat cu un tachimetru (aparat de măsurat unghiuri şi dis- 
tanţe) pentru triangulaţii topografice (scheletul ridicării topo- 
grafice). Profesorul german W. Jordan reuşeşte în anii 1874 — 1875 

şi 80. Astfel fotogrametria terestră, utilizează un aparat 
fotografic cu axa orizontală, în timp ce aero-fotogrametria, 
unul cu axa verticală (fig. 82). 

Fototeodolitul. Aparatul fotografic ou axa de fotogra- 
fiere orizontală — fototeodolitul — se compune dintr-o 
cameră obscură, un obiectiv de bună calitate, bine corec- 
tat optic, pentru a da o imagine corectă din punctul de 
vedere al perspectivei centrale, cu mare putere de sepa- 
raţie şi bine contrastată. Punerea la punct este fixă, ast- 
fel că claritatea imaginii se reglează numai cu ajutorul 
diafragmei. In general formatul imaginii este 9 X 12 cm, 
13 X 18 cm etc, utilizînd în special plăci de sticlă sau rol- 
filme speciale. Aparatul fotografic are posibilităţi de des- 


să întrebuinţeze fotografiile la interpretarea ştiinţifică a planurilor, 
realizînd planul oazei Gassr-Dachl din deşertul libian. 

Pînă în această perioadă stereoscopia nu a fost întrebuinţată 
in aceste scopuri, astfel că avantajele ei sînt exploatate mai tîrziu 
în anul 1901 de către germanul Pulfrich, care imaginează un apa- 
rat numit „stereocomparator". Se foloseau, nu fotografii succesive, 
ca pînă acum, ci cuple stereoscopice — stereograme — după care 
prin puncte se puteau desena contururile în plan al detaliilor te- 
renului (planimetria) cît şi curbele de nivel (altimetria). în anul 
1911, locotenentul austriac Vor Orei construieşte la Zeiss un apa- 
rat mult mai perfecţionat „stereopantograf" cu care se puteau 
trasa continuu atît planimetria cît şi altimetria, utilizînd două 
imagini stereoscopice. 

în timpul primului război mondial fotografia aeriană a fost 
utilizată din plin, iar aparatele fotografice obişnuite au fost în- 
locuite cu aparate fotografice speciale. Ca exemplu, se poate arăta 
că numai armata engleză, într-o singură lună a anului 1918, rea- 
liza aproape 24 000 de clişee şi circa 650 000 de pozitive ; dar pro- 
gresul considerabil s-a desfăşurat în cursul celui de al doilea 
război mondial, prin fotografii de recunoaştere şi planuri foto- 
grametrice pe toate fronturile. Pentru ridicări fotogrametrice ra- 
pide în regiuni fără planuri, se utilizează procedeul trimetrogon, 
prin care se fotografiază simultan trei fotografii, una verticală şi 
două oblice. Recent, prin asocierea unei prisme rotative cu un 
aparat fotogrametric dotat cu obiectiv superangular s-au realizat 
fotograme oblice care redresate acoperă un unghi de cîmp de 180°. 
In sfîrşit, remarcabile progrese ale calităţii emulsiilor (alb-negru, 
color şi infraroşu), precizia zborului ca direcţie şi altitudine, per- 
fecţionarea aparatelor de restituţie prin aportul electronicii, au 
făcut ca fotogrametria să fie utilizată pe o scară foarte largă, în 
multe domenii ale activităţii omeneşti. 

centrare, prin „ridicarea" orizontului. Pe carcasa apara- 
tului se găsesc montate solidar nivele pentru controlul 
orizontalităţii şi cercuri gradate (ca la teodolite) pentru 
măsurarea unghiurilor orizontale şi verticale. Măsurarea 



Fig. 82. Modul de fotografiere în aerofotogrametrie 
(axa verticală). 


elementelor unghiulare corelate cu măsurarea lungimilor 
şi a elementelor fotogramei, determină prin calcule sau 
grafic parametrii stereogramei, pentru a se putea obţine 
astfel planul topografic. în fig. 83 sînt reprezentate cîteva 
modele de fototeodolite mai vechi şi noi. 

Aparate stereometrice. Pentru întocmiri de planuri de 
situaţie, studii ştiinţifice, relevee de arhitectură etc. şi 
pentru care baza de fotografiere nu necesită mărimi de 
ordinul zecilor de metri, s-au construit aparate stereo- 
metrice cu două camere obscure cu axele optice paralele, 
în general de formate mai mici (pînă la 9 X 12 cm) şi la 
care baza este materializată printr-un tub cu lungimi de 
1,20, 1,00 sau 0,40 m. Aparatele stereometrice au posibili- 
tate de a face fotografieri sub diferite unghiuri faţă de 
orizontală (fig. 84). Aceste aparate prezintă toate posibili- 
tăţile de manevrare a aparatelor fotografice moderne 
(sincronizarea armării obturatoarelor, transportul filmu- 
lui, timpii de expunere, reglarea diafragmelor, prizele ful- 
ger electronic etc.) ca şi o bogată gamă de accesorii. 

Aparatele fotogrametrice cu axa de fotografiere verti- 
cală sînt mult mai complicate şi adaptate condiţiilor de 
zbor aerian (fig. 85). Astfel, ele sînt montate pe un şasiu 

Fig. 83. Fototeodolite de tip mai vechi (sus) şi moderne (jos). 





Fig. 84. Aparate stereometrice (baza de : 0,40 m, 1,00 m şi 1,20 m). 



de suspensie, pentru amortizarea vibraţiilor. Condiţiile 
impuse unor astfel de aparate sînt : 

— obţinerea pe film a cit mai multor detalii de teren, 
de la înălţimi de zbor cit mai mari (putere foarte mare de 




Fig. 85. Aparate aerofotogrametrice. 

rezoluţie a sistemului optic şi mare putere de separaţie a 
materialului fotosensibil) ; 

— realizarea unor imagini pe care să se poată face 
măsurări foarte precise ; 


109 


— rezolvarea unor probleme care se întind pe mulţi 
kilometri pătraţi de teren şi care se fotografiază cu o serie 
de imagini aeriene. 

Cea mai importantă piesă a aparatului este obiectivul, 
deoarece detaliile care nu îşi formează imaginea pe film, 
datorită obiectivului, nu vor putea fi obţinute în nici un 
fel, oricare ar fi mijloacele puse în joc. Obiectivul trebuie 
să fie practic lipsit de orice distorsiune şi să aibă şi o 
mare luminozitate. Cum viteza avionului pentru asemenea 
scopuri atinge circa 250 km/h, trebuie să se fotografieze 
cu timpi de expunere scurţi, pentru a evita obţinerea unor 
imagini mişcate, ca urmare a deplasării aparatului. Obtu- 
ratorul va avea deci timpi de expunere pînă la 1 : 2 000 s. 
Pentru obţinerea unui număr mare de fotograme, bine 
aliniate în seri paralele, avînd suprapuneri în jur de 60% 
în sensul direcţiei de zbor (2 imagini pentru acelaşi cadru, 
de la capetele bazei) trebuie ca funcţionarea aparatului 
aerofotogrametric să fie cît se poate automată, prevenind 
astfel orice greşeală de manevrare. Pentru aceasta, s-a 
recurs la un „regulator de acoperire" care comandă caden- 
ţă de fotografiere prin impulsuri electrice (între 3 şi 60 s 
interval). în aceste condiţii, aparatul trebuie să posede o 
magazie mare în care să se găsească zeci de metri de film 
(în funcţie şi de mărirea formatului care este în general 
de 18 X 18 cm) şi care se poate schimba în timpul zboru- 
lui cu o altă magazie ou material fotosensibil neexponat. 
Vizorul asigură o imagine luminoasă şi reală pe geam mat 
în regulatorul de acoperire, astfel că operatorul suprave- 
ghează şi controlează terenul peste care se execută zborul. 
Numeroase alte dispozitive asigură buna funcţionare, cum 
ar fi o instalaţie de încălzire a aparatului, o instalaţie de 
aspiraţie cu vid a suprafeţei ferestrei imaginii, pentru a 
asigura perfecta planeitate a filmului (ceea ce la aparatele 

obişnuite se realizează cu placa de presiune a filmului) ca 
şi multe altele. 

Aparatele aerofotogrametrice sînt realizate în diferite 
variante, în funcţie de scopul utilizării lor, fiind dotate 
cu obiective cu diferite distanţe focale, începînd cu supe- 
rangularele şi pînă la teleobiective (pentru fotografieri în 
infraroşu, de la mari înălţimi etc.). De asemenea, în afară 
de cele complet automate sînt şi aparate semiautomate la 
care declanşarea este comandată de operator. Aparatul 
aerofotogrametric cu ;tot ansamblul său cîntăreşte peste 
100 kg. 

Pentru randamente economice mai mari ale ridicărilor 
aerofotogrametrice s-au realizat şi ansamble de aparate 
aerofotogrametrice, pe acelaşi şasiu (fig. 86) (2 sau 4 apa- 
rate gemene). In acest fel, pe şasiu aparatele gemene au 
axele optice convergente (în general unghiul de conver- 
genţă este de circa 27°) şi asigură în ansamblu un unghi 
al cîmpului mult mai mare decît al unui singur aparat. Se 
realizează o economie de timp de lucru, o uşurinţă în pre- 
lucrarea ulterioară a fotogramelor în vederea întocmirii 
planului topografic, ca şi o altitudine mai mică de zbor, 
ceea ce asigură o scară mai mare fotogramei şi deci o mare 
claritate de redare a detaliilor. Funcţionarea aparatelor 
aerofotogrametrice este sincronizată automat, ansamblul 
beneficiind de toate caracteristicile proprii aparatului aero- 
fotogrametric automat. 

Aparatele fotogrametrice cu axa de fotografiere bascu- 
lantă de tip panoramic, au fost utilizate recent în cadrul 
programului spaţial Apollo, pentru întocmirea planurilor 
lunii, fiind realizate de firma ITEK-OPTICAL SYSTEMS 
DIVISION din S.U.A. Aparatele Bar Panoramic sînt do- 
tate cu un obiectiv cu distanţa focală de 610 mm şi cu 
luminozitatea de 3,5, sistem optic Petzval cu 8 lentile şi 

două oglinzi plane, cu o mare putere de rezoluţie, avînd 
unghiul de cîmp lateral de 120°. Este un aparat de mare 
precizie, acţionarea lui complet automată, este controlată 
electronic. Utilizează film în bandă de circa 13 cm lă- 



Fig. 86, b. Aparat aerofotogrametric basculant panoramic. 


Fig. 86, c. Vedere traseul 
filmului 

1 — bobina debitoare ; 2 — 
dispozitivul contorului dc ima- 
gini ; 3 — dispozitivul de ghi- 
dare şi întindere a filmului ; 

4 dispozitivul dc marcare 

a datelor de orientare interi- 
oară ; 5 — dispozitivele de an- 
trenare a filmului ; 6 — bo- 
bina receptoare. 

■ spatele filmului 

□ faţă cu emulsie 
fotosensibilă 



ţime, magazia avînd o capacitate de aproape 2 000 m, 
ceea ce permite realizarea a 1 840 de imagini. Obtura- 
torul de tip focal cu expunere automată permite expuneri 
de la 0,29 la 14,4 milisecunde. Greutatea totală a apara- 


8 — Fotografia în relief 

tului este de circa 100 kg. Faţă de alte aparate foto- 
grametrice, ceea ce este mai neobişnuit este traseul com- 
plicat al filmului, ca şi bascularea axei optice verticale. 
Pentru întocmirea planurilor fotogrametrice ale lunii, 



grametric al modului de comandă 
cu aparatul basculant Bar Pano- 
ramic. 

aparatul aerofotogrametric basculant a fost montat în 
modulul de comandă, de unde la înapoiere se recuperează 
numai bobina receptoare cu filmul expus, iar restul se 
pierde în spaţiu. 

Microf otograf ia stereoscopică se reali- 
lizează cu ajutorul unui microscop special stereoscopic, 
(fig. 87), cuplat cu un aparat fotografic. Pentru vederea 
umană este imposibil să perceapă stereoscopic un subiect 
mărit ceva mai mult la microscop, cu excepţia unei măriri 
optice foarte mici, dată de o lupă. Aceasta, întrucît con- 
vergenţa unghiului paralactic este atît de mică între cele 
două imagini, încît nu ar putea ajunge simultan la ambii 
ochi, baza pupilară fiind mult prea mare. în realitate cele 
două imagini fiind aşa de diferite nu se pot contopi într-o 


114 


imagine în relief. Deci imagini mărite în relief ale unor 
subiecte microscopice nu se pot obţine decît numai prin 
micşorarea distanţei de vedere a ochilor. Aceasta se reali- 
zează optic, prin sistemul de prisme al microscopului ste- 



Fig. 87. Microscop stereoscopic. 

reoscopic, astfel că cei doi ochi privesc simultan prin cele 
două capete ale bazei, distanţate însă între ele la numai 
cîţiva milimetri, sau şi mai puţin. 

Se mai pot obţine imagini stereo şi cu un microscop 
obişnuit cuplat cu aparat fotografic, prin două fotogra- 
fieri consecutive (numai pentru subiecte statice) dînd 
subiectului o mişcare de translaţie între cele două expu- 
neri. Mărimea distanţei de translaţie rezultă prin împăr- 
ţirea distanţei pupilare b cu factorul de amplificare G : 

distanţa de __ b 65 

translaţie q q~ mrn 

Negativele obţinute şi apoi copiile pozitive dau impre- 
sia reliefului, în mod normal, ca şi cum s-ar fi făcut o 
fotografiere stereoscopică a unui obiect de dimensiuni 
mari. 

Radiografia stereoscopică, permite o ve- 
dere în relief a structurii interne a unui subiect prin 
intermediul razelor X. Cu un aparat special se fac două 
radiografii succesive schimbînd poziţia tubului de raze X 
prin translatarea lui cu circa 65 mm (distanţă pupilară) 
între cele două expuneri ; de asemenea, distanţa de trans- 
laţie a tubului poate să fie egală şi cu 1/10 din distanţa 
de radiografiere. Reuşita stereogramei depinde în egală 
măsură şi de fixitatea celor două elemente ale ansamblu- 
lui de radiografiere : subiectul şi materialul sensibil. Con- 
diţia aceasta se poate realiza cu uşurinţă în cazul radio- 
grafiei industriale, dar nu în cazul radiografiei medicale 
(mişcările involuntare ale pacientului). O soluţie de com- 
promis ar fi cu ajutorul a două tuburi de raze X montate 
distanţat şi schimbare rapidă a casetei cu film, dar totuşi 
imaginile nu sînt simultane. 

Întrucît radiografiile stereogramei obţinute sînt de 
dimensiuni mai mari, se pot privi cu uşurinţă numai cu 
ajutorul stereoscopului cu oglinzi Wheatstone. In acest 
caz se pot face unele măsurători în spaţiu. 

In fluoroscopia stereoscopică, subiectul apare pe 
ecranul fluorescent într-o succesiune rapidă în două 
locuri diferite, distanţa între ele fiind pusă în evidenţă 
alternativ — de două spoturi ale tuburilor de raze X, 
astfel că ochiul drept vede o imagine, iar ochiul stîng 
cealaltă imagine. 

Localizarea precisă a defectelor sau a corpurilor străine 
(în domeniul radiografiei industriei) se poate face prin 

două expuneri pe acelaşi clişeu, care este de fapt ste- 
reograma. 

în afara aparatelor fotogrametrice s-au realizat oa 
unicate şi alte aparate speciale destinate fotografierii 
stereoscopice. Ca un exemplu se 


menţionează aparatul stereoscopic 
construit special de Eastman Ko- 
dak din Rochester pentru macro- 
fotografie stereoscopică a solului 
lunar, numit de presa timpului 
„Aspiratorul de fotografii 11 dato- 
rită aspectului lui exterior care 
seamănă cu acela al unui aspira- 
tor de praf (fig. 88). Aparatul era 
completat şi cu o lampă fulger 
electronică totul fiind automati- 
zat, astfel incit cosmonauţilor nu 
le revenea decît să pună aparatul 
pe locul de fotografiere şi să 
apese pe butonul declanşatorului 
situat pe braţul telescopic de sus- 
ţinere al aparatului ; restul opera- 
ţiunilor erau efectuate de un mo- 
tor electric alimentat de patru ba- 
terii nichel-cadmiu, care se reîn- 
cărcau singure. Aparatul a fost 
destinat fotografierii în relief a 
structurii solului lunar pentru re- 
darea fineţii unor detalii a ele- 
mentelor netransportabile, ca 
pietre mari, fisuri, conglomerate 
etc. Aparatul este dotat cu două 
obiective identice de tipul celor 
utilizate la aparatul Microfilm 
Recordak Miracode MRK (cu 6 
lentile) de 46 mm distanţă focală, 



Fig. 88. Aparat fotografic 
stereoscopic special pen- 
tru macrofotografieri pe 
solul lunar. 


axele optice ale lor făcînd un unghi de circa 9°, ceea ce 


permitea fotografierea de la o distanţă de 24,8 cm. Expu- 


nerea avea următorii parametrii : timpul de expunere 


1 : 100 s, iar diafragma 1 : 22. Lampa fulger electronic, era 
montată astfel incit să asigure o iluminare laterală pentru 

crearea umbrelor la o distanţă de 16,2 cm de suprafaţa so- 
lului şi sub unghiul de 30° faţă de planul axelor optice ale 
obiectivelor. Stereograma a pus în evidenţă particule ale 
solului avînd mărimi pînă la 20 microni. S-au folosit 9 m 
de film de 35 mm lăţime cuprinzînd 112 perechi de 
imagini stereoscopice-stereograme. Numai o parte dintre 
acestea au fost utilizate, fiindcă restul a servit ca diferite 
încercări înainte de zbor şi apoi pe lună, înaintea în- 
ceperii fotografierii propriu-zise. Scopul acestor încercări 
a fost acela de a verifica dacă filmul nu a suferit nici o 
deteriorare în diferite stadii ale zborului. S-a utilizat 
film reversibil color Kodak Ektachrome M.S. 0.368 ase- 
mănător cu cel cunoscut, Ektachrome X. Aparatul a fost 
abandonat pe lună, după ce i s-a luat magazia cu filmul 
pe care cosmonauţii au adus-o pe pămînt. 

Intrucît aparatele fotografice speciale pentru realizarea 
stereogramelor necesită cunoştinţe şi instructaj special de 
utilizare a lor nu este cazul de a se insista asupra acestei 
chestiuni, nefăcînd obiectul lucrării prezente. 


5. Prelucrări de laborator 

Procesele de laborator atît cele negative, pozitive sau 
reversibile, în alb-negru şi color ale fotografiei stereo- 
scopice, nu prezintă deosebiri esenţiale faţă de practica 
de laborator a fotografiei obişnuite. Totuşi pentru reuşită, 
este necesar a se avea în vedere ca imaginile cuplelor 
stereoscopice din punctul de vedere al contrastelor ca 
şi al intensităţilor tonale să fie identice. Astfel, unele 
recomandări sînt totuşi necesare. 

a. Procesul negativ. Procesul negativ trebuie să con- 
ducă la realizarea unor negative de aceeaşi densitate, 
ceea ce se obţine cu uşurinţă, numai dacă cele două 
imagini ale cuplului stereoscopic se developează în con- 
diţii identice, adică cu acelaşi revelator (reţetă şi con- 
centraţie), la aceeaşi temperatură de lucru, cu aceeaşi 
durată de developare, cu aceeaşi agitare a băii de deve- 
lopare şi aceeaşi stare de epuizare a soluţiei revelatoare 
etc. Este de la sine înţeles că parametrii anteriori, ca 
felul emulsiei fotosensibile şi expunere, sînt constanţi la 

cele două imagini ale cuplului. Astfel este bine ca cele 
două imagini să se developeze simultan, în aceeaşi baie 
de revelator, ba chiar şi restul tratamentului, ca spălări, 
fixare şi uscare să se facă tot simultan, procedeu ce 
asigură cu uşurinţă condiţiile menţionate. Pe cît posibil 
se va avea grija ca eventualele defecte de developare de 
natură mecanică sau chimică, ca sgîrieturi, pete etc., să 
fie reduse la minimum, fiindcă este sigur că mai mult 
ca la imaginile fotografice obişnuite, acestea vor ieşi mult 
mai repede în evidenţă, iar remedierea lor prin retuş 
fizic sau chimic constituie o operaţie mult mai anevoioasă, 
dar bineînţeles totuşi posibilă. Drept soluţii de prelucrare 
(revelatoare şi fixatoare) se găsesc numeroase indicaţii de 
lucru în lucrările de specialitate b, astfel că nu este 
oportun a fi menţionate şi aici. Pentru developarea ne- 
gativelor color, precauţiile trebuie să fie şi mai mari (în 
special puritate, soluţii, temperatură etc.), fiindcă riscu- 
rile apariţiei unor defecte de developare sînt mai mari. 

b. Procesul pozitiv. Considerînd că negativele alb- 
negru sau color ale stereogramei sînt corespunzătoare din 
punct de vedere tehnic, prin tratamentele anterioare, se 
vor lua şi în continuare unele precauţii de lucru. Ten- 
dinţa trebuie să fie de a obţine cele două imagini pozitive 
ale stereogramei (pe hîrtie sau în diapozitiv) cu o gamă 
cît mai largă de tonuri şi detalii, atît în zonele întu- 
necate cît şi în zonele luminate. Zonele lipsite de detalii, 
fie că sînt neînţelese ca imagine, fie că apar ca ,,găuri“ 
în vederea stereoscopică. Dacă totuşi un diapozitiv, cînd 
este privit direct apare prea dens şi plat, şi deci neco- 
respunzător, privit prin stereoscop, care măreşte de 2 — 3 
ori imaginea, apare totuşi mulţumitor, datorită faptului 
că detaliile în zonele dense sînt reliefate prin spaţierea 
stereoscopică căpătînd o anumită strălucire. întrucît cele 
două imagini ale stereogramei, urmează a fi privite prin 
stereoscop, fie pe hîrtie, fie în diapozitiv, la transpunerea 
imaginilor din negativ în pozitiv, prin copiere sau mărire, 
trebuie ca imaginile pozitive să ocupe în stereoscop po- 


*) V. colecţia Foto-Film Nr. 1 „A.B.C.-ul Fotografului Amator" 
de S. Comănescu şi E. Iarovici şi Nr. 4 „Laboratorul fotoamatoru- 
lui“ de Val. Ţepordei. 

ziţiile fireşti, pe care le-au avut in momentul fotogra- 
fierii. După cum se ştie, în aparatul fotografic stereo- 
scopic sau prin utilizarea adaptorului stereo-optic, cele 
două imagini ale stereogramei apar răsturnate şi inver- 
sate stînga-dreapta (fig. 



Fig. 89. Schema inversării şi 
răsturnării imaginilor stingă şi 
dreapta, pentru a se obţine în 
pozitiv stereograma corectă. 

cu hîrtie neagră lipită), 
unghiulară de mărimea 


89), astfel că în stereogra- 
ma finală, fiecare ochi tre- 
buie să vadă imaginea co- 
respunzătoare poziţiei sale. 
Există două soluţii : fie că 
se taie şi se montează co- 
respunzător cele două ne- 
gative, după care se copiază 
sau se măresc normal, fie 
că se face copierea sau mă- 
rirea lor printr-o mască 
specială. Prima soluţie pre- 
zintă pericolul sgîrierii ne- 
gativelor (deoarece necesită 
şi potrivirea lor exactă ca 
distanţă între imagini), în 
timp ce a doua este mai a- 
nevoioasă, fiindcă necesită 
confecţionarea unei măşti 
speciale. Se pot face dife- 
rite tipuri de măşti din 
tablă, carton sau placaj, 
vopsite în negru mat (sau 
Masca de formă drept- 
ipotrivită mărimii stereo- 


gramei, are în zona mediană o fereastră de expunere care 
se va tăia riguros la dimensiunile imaginii singulare. 
Masca are rolul de a asigura succesiv cele două expuneri 
ale imaginilor negative, astfel încît cele două imagini 
pozitive ale stereogramei să se poată situa pe acelaşi 
suport de material sensibil în poziţia corectă de privit, 
la distanţa paralaxei de privire sau proiecţiei. Masca tre- 


buie să alunece într-un ghidaj, ajustat convenabil ca lun- 
gime, pentru a asigura întotdeauna aceeaşi lăţime a zonei 
de separaţie dintre cele două imagini ale stereogramei. 

Întrucît confecţionarea unei asemenea măşti cu ghidaj 
nu constituie dificultăţi, dar fiind totuşi dependentă de 
dimensiunile imaginii, considerăm că nu este cazul a se 
da detalii constructive, toate acestea rezultînd imediat în 
funcţie de principiul func- 
ţional al măştii, mai ales 
că măştilor pentru mări- 
rea imaginii sînt puţin di- 
ferite de acelea pentru co- 
piere prin contact. La cele 
pentru copiere prin con- 
tact, sub mască trebuie să 
se găsească atît materialul 
sensibil neimpresionat 
(hîrtie sau film) cit şi ne- 
gativele, în timp ce la cele 
pentru mărire, numai ma- 
terialul sensibil neimpre- 
sionat. Poziţia relativă a 
celor 3 elemente, adică 
material sensibil neimpre- 
sionat, clişee şi fereastra 
de expunere a măştii în 
timpul celor două expu- 
neri reiese din fig. 90. 

O menţiune specială 
trebuie făcută la copierea 
sau mărirea negativelor color pe emulsie sensibilă color 
(hîrtie sau film) în ceea ce priveşte filtrajul de corecţie 1) , 
care şi el trebuie să fie identic la cele două imagini ale 
stereogramei ca să nu se piardă din vedere acurateţea 
procesului de laborator propriu-zis. 

Atunci cînd pentru privit, se doreşte utilizarea siste- 
mului „anaglif“ se poate utiliza o hîrtie sensibilă specială 
„anaglif u pentru copierea sau mărirea negativelor alb- 
negru. Hîrtia fotografică este acoperită cu două straturi 
de emulsie fotosensibilă, unul fiind impresionabil la lu- 
mina colorată în roşu, iar celălalt la lumina colorată în 


*) V. Colecţia Foto Film Nr. 2 „Fotografia color pentru ama- 
tori" de Adrian Steclaci. 

Fig. 90. Cele două poziţii ale 
măştii de copiere, a stereogramei 
negative şi a hîrtiei fotosensibile. 

albastru-verzui ; după developare prin eliminarea ima- 
ginii alb-negru a argintului metalic, rămîn pe hîrtie da- 
torită componenţilor coloraţi care îi are, numai cele două 
imagini colorate, una în roşu şi alta în albastru-verzui, 
ceea ce constituie de fapt stereograma anaglifă. 

Procedeul de lucru este mai complicat şi se aseamănă 
cu procedeul de lucru după cel al negativelor color. Se 
va folosi o ramă obişnuită de expunere, făcîndu-se două 
expuneri suprapuse, numai că se va utiliza, la o expunere 
un filtru corespunzător roşu pentru un negativ al ste- 
reogramei şi apoi la cealaltă expunere un alt filtru co- 
respunzător albastru-verzui pentru celălalt negativ. Cele 
două expuneri se fac una peste alta pe acelaşi loc al su- 
prafeţei hîrtiei, decalarea imaginilor nemaifiind necesară 
aşa cum se procedează la stereograma obişnuită. Pentru 
determinarea expunerii se vor face probe prealabile, luînd 
în considerare că expunerea poate fi influenţată de tem- 
peratura de culoare a sursei de lumină, de variaţia ten- 
siunii de alimentare cu curent electric, de densitatea fil- 
trului, de sensibilitatea hîrtiei, de densitatea negativului, 
de puterea sursei de lumină, de tipul iluminării aparatului 
de copiat sau mărit etc. 

Detaliile propriu-zise de lucru sînt indicate de fie- 
care producător în parte pentru materialul anaglif pe 
oare îl fabrică (de exemplu Agfa, fabrică hîrtie anaglif, 
pe suport baritat de 240 g/m 2 , alb-lucios, avînd sensibi- 
litatea hîrtiei Brovira, putîndu-se manipula în camera 
obscură la lumina filtrată de laborator, aceeaşi ca pentru 
materialul Agfacolor, folosind filtre-folii Agfa nr. 8 pentru 
roşu şi Agfa nr. 562 pentru albastru-verzui). Imaginile 
cuplului anaglif în diapozitivul pentru proiecţie se pot 
obţine mai cu uşurinţă, prin colorarea filmului alb-negru, 
utilizînd procedee de developare după care să se vireze 
în culorile necesare cele două imagini anaglif. Argintul 
este albit pentru a trece în bromură de argint, iar un 
revelator special conţinînd un component de cuplare, re- 
developează imaginea în culoarea dorită. Argintul trebuie 
înlăturat ulterior prin albire, fixare şi spălare, deoarece 
culorile trebuie să fie transparente. Sînt necesare cîteva 

probe pentru a găsi culorile cele mai potrivite ale celor 
2 imagini. 

Cu unele precauţii speciale, în locul hîrtiei anglif se 
poate utiliza şi o hîrtie color obişnuită, dar procedeul 
este laborios şi nu îşi justifică rezultatele. Reproducerea 
prin sistemul anaglif este mai simplă însă prin tipar, 
unde nu necesită prelucrări speciale. 

c. Procesul reversibil. In cazul fotografiei stereoscopice 
procesul reversibil, nu necesită precauţii speciale, decît 
numai că cele două imagini ale stereogramei trebuie să 
fie identice ca intensităţi tonale atît pentru fotografia 
alb-negru, dar mai ales în color, unde eventuale diferenţe 
de intensităţi şi nuanţe cromatice sînt mult mai deza- 
vantajoase pentru crearea senzaţiei de relief. 


6. Montarea imaginilor stereogramei 

In primul rînd se va avea in vedere ca cele două 
imagini pozitive ale stereogramei să ocupe în timpul 
vizionării aceeaşi poziţie, ca în momentul cînd au fost 
luate, astfel încît fiecare imagine a stereogramei să fie 
„văzută 1 * numai de ochiul corespunzător, deoarece numai 
astfel se va putea crea senzaţia de relief. De asemenea, 
în funcţie de natura imaginilor pozitive pe hîrtie, deci 
destinate a fi privite direct prin reflexie sau pozitive 
pe film sau sticlă — diapozitive — , destinate a fi privite 
direct prin transparenţă sau prin proiecţie, montarea ima- 
ginilor este şi ea diferită. Centrarea celor două imagini 
presupune reglări preliminare, altfel cel ce priveşte nu 
va fi în stare să contopească cele două imagini separate, 
într-o singură imagine în relief. Cu cit cel care priveşte 
are o mai puţină experienţă, cu atît va fi mai grea 
contopirea celor două imagini defectuos centrate. Întrucît 
imaginile perechi stereoscopice nu sînt cu totul identice, 
datorită centrelor de perspectivă diferite, ele se potri- 
vesc mai greu decît dacă ar fi două imagini obişnuite 
identice. 

Pozitivele pe hîrtie se montează, de obicei, pe carton 
de culoare închisă, deoarece aşa se scoate mai în evidenţă 
relieful. Dacă au fost copiate sau mărite separat se taie 

la acelaşi format — pătrat sau dreptunghiular şi la 
aceeaşi mărime ; se stabilesc şi marchează imaginile 
stînga-dreapta, iar centrele imaginilor trebuie să fie mon- 
tate pe aceeaşi linie orizontală ou imaginea. Această con- 
diţie este importantă pen- 
tru ca imaginile să nu fie 
aşezate strîmb una faţă de 
alta. Pentru a se obţine o 
separaţie corectă intre 
imagini, trebuie să se mă- 
soare cu o r'glă gradată 
în milimetri distanţa în- 
tre două puncte omo- 
loage situate în planul cel 
mai depărtat al imaginii. 
Distanţa se determină 
prin încercări, pentru a- 
ceeaşi mărime şi cadru de 
imagini, dar şi în raport 
ou mărmea şi tipul dis- 
pozitivului de privit — 
stereoscopul. 

O altă posibilitate de 
montare a stereogramei, 
Fig. 91. Schema montării stereo- cunoscută sub denumirea 
gramei „efect fereastră" : de „efect de fereastră 11 , 

r — puncte pe fundal ; P • puncte ale 1 ac5 imnrpcia pa cnitipptiTl 
planului apropiat ; C — distanta în mar- 13Sa Impresia Ca SUOieClUi 

Rinile analoaRC ale cadrelor „în relief 11 0Ste ,,văzUt“ 

prin cadrul unei ferestre. 
Principiul este de a monta imaginile la o distanţă a 
muchiilor omologe egală cu distanţa dintre două puncte 
apropiate, lăsînd astfel impresia că rama ferestrei este în 
acelaşi plan cu planul punctelor considerate. Depărtarea 
pînă la planul punctelor apropiate poate fi cuprinsă între 
1 şi 3 m. In practică montarea stereogramei se face prin 
încercări, procedîndu-se astfel (fig. 91) : 



Se va tăia ceva mai mult din latura din dreapta a 


imaginii — dreapta — a stereogramei încît tăind apoi 
tot latura dreaptă a imaginii — stînga — a stereogramei, 

acestea puse împreună să satisfacă dimensiunile din 
fig. 91. Pentru a nu strica imaginile stereogramei în loc 
să fie tăiate, acestea pot fi acoperite în mod corespun- 
zător cu măşti negre, decupate după indicaţiile amintite 
şi numai după găsirea soluţiei optime, se poate definitiva 
montarea stereogramei. 

Pentru montarea diapozitivelor se utilizează rame de 
carton, de metal, din sticlă sau din plastic, fiind potrivite 
ca mărime diferitelor formate ale stereogramelor şi res- 
pectîndu-se aceleaşi indicaţii ca şi pentru imaginile pe 
hîrtie. De obicei, ramele au măşti potrivite pe cadrarea 
convenabilă a celor două imagini. 

Cînd diapozitivele sînt de formate mai mari, decu- 
parea lor din banda de film se face normal, montarea 



Fig. 92. Diferite rame şi măşti pentru stereograme în diapozitiv. 


lor în rame neconstituind nici o deosebire faţă de mon- 
tarea diapozitivelor obişnuite. In fig. 92 sînt prezentate 
diferite rame şi măşti de diapozitive din carton, metal 
şi plastic. Pentru serii de stereograme există şi monturi 

din carton care pot cuprinde pînă la 10 cuple stereo- 
scopice, bineînţeles însă de formate mici (de ex. 
10,5 X 11,5 mm etc) (fig. 93). Pentru a se asigura o de- 
cupare foarte exactă a acestor mici imagini, este indicat 
să se folosească dispozitive de tăiat, pe care fabricile 

constructoare de aparate stereoscopice le realizează ca 
accesorii ale acestora. Pentru a lucra mai cu uşurinţă, 
aparatele de tăiat sînt realizate şi cu dispozitiv de ilumi- 
nare electrică (fig. 94). 



Fig. 94. Dispozitive de tăiat imaginile din banda de film (Meopta, 

View-Master). 

Fig. 95 Dispozitiv de mon- 
tat şi lipit imaginile stere- 
ogramei „Iloca" 



Pentru montarea şi lipirea uşoară a cuplelor ste- 
reoscopice în rame sînt şi unele dispozitive speciale 
(fig. 95). 



Capitolul 


VI 


Aparate pentru utilizarea stereogramelor 


In funcţie de natura stereogramelor — pe suport opac 
(hîrtie) sau pe suport transparent (diapozitive) şi apara- 
tele de privit sînt deosebite, de altfel şi datorită moda- 
lităţilor de privit, — direct prin stereoscop (imagine vir- 
tuală) sau proiectate pe un ecran, prin intermediul unui 
aparat de proiecţie şi ochelari speciali (imagine reală). 


1. Stereoscopul 

Stereoscopul după principiul lui Brewster, care a fost 
prezentat în cap. I, este realizat în numeroase variante, 
în funcţie şi de formatul stereogramei. 

Stereoscoapele din fig. 96 realizate din metal sau 
plastic, pot utiliza stereograme în alb-negru sau color pe 
hîrtie cu imagini de format 9 X 12 cm pînă la 
24 x 36 mm. Unele din ele sînt pliabile. în general, 
imaginile virtuale, formate de aceste stereoscoape sînt 
mărite dc 2 — 4 ori, unele avînd şi posibilitatea unei 
puneri la punct pentru orice ochi ; utilizarea lor nu 
prezintă nici o dificultate, astfel că nu se justifică o 
descriere detaliată a fiecărui stereoscop în parte. 


9 — Fotografia în relief 

Stercoscoapele prezentate în fig. 97 realizate tot din 
metal sau plastic pot utiliza stereograme în alb-negru şi 
color numai în diapozitive, fiind destinate pentru formatul 



Fig. 96. Diferite modele de stereoscoape pentru formale 
mijlocii fnj şi mici (b) pentru stereograma pe hîrtie 
sau în diapozitiv. 


I.'IO 


fi X 6 c m dar mai ales 24 X 30 mm. Unele dintre acestea, 
mai comode la privit au sistem propriu de iluminare 
electrică, alimentarea făcîndu-se fie de la reţea, fie de 
la o baterie electrică înglobată în corpul stereoscopului. 



o 


Fig. 96. Diferite modele de stereoscoape pentru formate mari (c) 
pentru sterec grame pe hîrtie. 

Imaginile virtuale formate sînt mărite de 4 — 7 ori, unele 
dintre ele avînd şi posibilitatea acomodării optice, pentru 
orice fel de vedere (presbit sau miop). Alte diferenţieri 
sînt din punct de vedere al finisării şi calităţii optice a 
lentilelor. 

Pentru stereogramele de format mic şi montate în serie 
pe cartoane, fie rotunde, fie dreptunghiulare, sînt stereo- 
scoape speciale care au şi un sistem manual de schimbare 
a stereogramei. Şi acestea au fost realizate în mai multe 
variante, cu instalaţie proprie de iluminare sau nu, unele 

avînd o optică mai 
luminoasă şi cu o pu- 
tere măritoare mai 
mare (fig. 93 şi 98). 

Ca mijloace sim- 
ple pentru privirea 
stereogramelor pe 
hîrtie sau prin trans- 
parentă (diapozitive) 
se poate improviza 
un stereoscop, cu a- 
jutorul a două lupe 
identice cu distanţa 
focală de 10 — 20 cm 
montate pe un panou 
ele placaj la distanţa 
între axe de 62 — 
65 mm (distanţa ptt- 
pilară) în funcţie de 
mărimea stereo- 
gramei. Cea mai in- 
dicată distanţă focală 
este aceea a obiecti- 
vului cu care s-a fă- 
cut fotografierea, 
multiplicată cu ra- 
portul de mărire al 
imaginii pozitive. Un 
perete despărţitor 
vopsit în negru mat, 
care poate constitui 

Fig. 97. Diferite modele rle slereoscoape ^ P iosa de prindere 
pentru formate mijlocii şi mici. pentru a panoului cu lentile 
stereograme în diapozitiv. cu suportul stereo- 

gramei, asigură şi se- 
pararea celor două imagini. Suportul va avea două 
ferestre pentru iluminarea diapozitivelor şi un geam 
lăptos sau mat penLrtt uniformitatea iluminării ferestre- 
lor. In fig. 99 este ilustrat acest stereoscop. Numai pentru 
diapozitive se poate realiza mai uşor un stereoscop prin 

cuplarea pe un panou a două diavizoare gata cumpărate 
şi distanţînd ocularele la distanţa pupilară (62 — 65 mm). 
Pentru suprapunerea ireproşabilă cele două vizoare tre- 



Fig. 98. Stereoscop pentru serii de 
stereograme cu schimbător cu pîrghie. 


buie puţin înclinate (aproximativ 12°). Prin aceasta, la- 
turile posterioare ale diavizoarelor se ating reciproc, spo- 
rind în acest fel stabilitatea stereoscopului improvizat. 



Fig. 99. Model de stereoscop construit cu 
mijloace simple. 

Unele persoane după o anumită practică, pot să pri- 
vească o stereogramă în mod direct fără nici un dis- 
pozitiv optic, şi să obţină totuşi contopirea lor, într-o 
percepere în relief. Astfel cele două imagini sînt aşe- 

zate una lingă alia, avînd axele lor de fotografiere 
separate între ele cu distanţa pupilară. Sînt două metode : 

— se privesc imaginile de la o distanţă de circa 25 cm, 
fiecare ochi văzînd doar o imagine (pentru început, o 
bucată de carton negru, ţinut între imagini permite să 
prevenim devierea ochilor). în acest mod, axele de pri- 
vire ale ochilor nu trebuie să fie convergente, deşi aco- 
modarea ochilor este pentru aproape (de fapt în aceasta 
constă deprinderea acestor persoane !) sau 

— cele două imagini sînt schimbate din stingă în 
dreapta şi invers, iar privitorul trebuie să le vadă pe 
fiecare cu ochiul din partea opusă (cea din dreptul ochiu- 
lui formîndu-şi imaginea în dreptul petei oarbe din ochi). 
Dacă imaginile sînt destul de îndepărtate, convergenţa 
ochilor este în limite obişnuite, iar efortul vederii nu 
este atît de mare ca in cazul precedent. 

Cu toate eforturile depuse, totuşi unele persoane nu 
sînt apte pentru o asemenea vedere stereoscopică, da- 
torită oboselii mari a ochiului cu acest exerciţiu. 

2 . Aparate dc proiecţii stereoscopice 

Pentru proiecţia stereoscopică sini destinate cuplele 
de imagini stereoscopice proiectate prin intermediul unor 
filtre polarizoare sau prin sistemul anaglif, imaginile fiind 
privite cu ajutorul unor ochelari potriviţi. Proiecţiile se 
pot realiza fie cu aparate speciale de proiecţie, fie cu 
adaptoare stereo-optice. Pentru proiecţia stereoscopică cu 
filtre polarizoare trebuie ca ecranul de proiecţie să nu 
schimbe planul de polarizare a luminii reflectate, adică 
tocmai a luminii vizibile pe ecran. Este necesar un ecran 
special metalic sau metalizat, care are cea mai mică 
putere de polarizare a luminii. Dezavantajul principal al 
unui astfel de ecran este slaba putere reflectantă, ceea 
ce de fapt are ca efect o imagine puţin luminoasă chiar în 
cazul unui aparat de proiecţie foarte luminos. Realizarea 
ecranului metalizat nu este o operaţie prea grea, puţind 
fi obţinut astfel : pe o foaie de carton gros sau placaj 
de mărime potrivită, se aplică mai multe straturi de 

vopsea de argint sau aluminiu, din cele care se găsesc 
în comerţ. Cu cit suprafaţa este mai bine şlefuită, cu 
atît calitatea ecranului este mai bună. Aplicarea mai 
multor straturi subţiri de vopsea este preferabilă unui 
număr mic de straturi groase. Fiecare strat trebuie să 
se usuce, înainte de a se aplica stratul următor. Ecranul 
va da un efect stereoscopic mai bun dacă va avea o ramă 
mai lată, vopsită în negru mat. Un alt dezavantaj al 
acestui tip de ecran este efectul său direcţional, astfel că 
strălucirea maximă este percepută numai de privitorii 
situaţi în apropierea axelor de proiecţie. 

Principiul proiecţiei 
stereoscopice cu metoda 
anaglifului sau metoda po- 
larizoare este arătat în 
fig. 100. 

Aşa cum aparatul fo- 
tografic stereoscopic constă 
de fapt din două aparate 
fotografice, normale, dar 
cuplate într-o singură car- 
casă, tot aşa şi la aparatul 
de proiecţie stereoscopică 
sînt cuplate în realitate 
două aparate de proiecţie 
de diapozitive. 

Aparatul de proiecţie 
stereoscopică „Z eiss“ (fig. 

101) are o putere de 750 W 
(2 lămpi a 375 W) fiind 
echipate cu obiective Pro- 
kinar cu distanţă focală de 
120 mm şi luminozitatea 
1 : 1,6, asigurînd o bună 
proiecţie pînă la o dis- 
tanţă de 10 m, mărimea 
imaginii stereogramei fiind de maximum 3,00 X 3,00 m. 
Aparatul este acţionat manual şi utilizează stereograme 
montate în rame standard. Alimentarea electrică făcîn- 
du-se la diferite tensiuni prin intermediul unui reostat. 



0 o 

Fig. 100. Principiul proiecţiei ste- 
reoscopice folosind metoda ana- 
glif sau polarizării. 

Aparatul «le proiecţie stereoscopică „Lux" (fig. 102), 
folosit pentru trei formate şi anume 41 X 101 mm, 
45 X 107 mm şi 2 rame de 50 X 50 mm, are 2 lămpi 
de 300 W fieeare/220 V, răcirea fiind asigurată de un 
ventilator puternic. Optica de proiecţie compusă din 2 



Fig. 101. Aparatul de proiecţie stereoscopică „Jena 750 W“. 

Fig. 102. Aparatul de proiecţie stereoscopică 
„Lux“ 600 W. 



obiective „Astru* cu 4 lentile avind distanţa locală de 
103 mm şi luminozitatea de 1 : 2,8, permite o reglare a 
mărimii bazei de proiecţie. Este un aparat cu acţionare 
manuală. 

Aparatul de proiecţie stereoscopică „Diamant Vero- 
nese“ (fig. 103) unul dintre cele mai perfecţionate, este 
complet automat. Aparatul se prezintă sub forma unui 
ansamblu omogen, într-o valiză, cuprinzînd două corpuri 
de proiecţie gemene complet independente, alimentate de 
la acelaşi transformator, care poate fi alimentat la diferite 
tensiuni între 110 — 220 V. 

Lămpile au o putere de 150 W/24 V fiind halogene. 
Toate organele metalice, electrice şi electronice, dimen- 
sionate cu un larg coeficient de siguranţă permit proiecţii 
continue pînă la 10 ore. Ca exemplificare se arată că 
toate microcontactelc electrice ale funcţionării automate 



Fig. 103. Aparatul de proiecţie stereoscopică ,,Diamant-Veronese“ 

automat. 

sînt garantate pentru 3 milioane de acţionări. Toate co- 
menzile sînt grupate pe un pupitru de comandă în spatele 
aparatului, conţinînd priza de alimentare, priza de stin- 
gere a luminii în sală, cînd se pune în funcţiune aparatul 


137 


du proiecţie, priza de telecomandă a proiectorului, divi- 
zorul de tensiune, 7 clape de acţionare a diverselor or- 
gane ale aparatului, butonul de reglaj mierometric şi 
paralactic al convergentei optice, voltmetru de control şi 
diferite semnale luminoase de control. Ventilaţia este 
asigurată de un turbo-ventilator cu un debit de 28 litri 
pe secundă, în ferestrele de proiecţie temperatura neri- 
dicîndu-se peste 35°C. 

Optica «le proiecţie, de bună calitate, este interschim- 
babilă cu distanţa focală între 50 şi 210 mm, asigură o 
luminozitate uniformă pe ecran de circa 1360 luxi pe 
metru pătrat. Filtre polarizoare se montează convenabil 
pe obiective, întrucît aparatul poate fi utilizat şi pentru 
proiecţii obişnuite. Magazinele aparatului au o capacitate 
de 2 X 70 de diapozitive format 50 X 50 mm avînd gro- 
simea cartonului de 1,1 mm putîndu-se însă utiliza orice 
fel de rame. Nu are nevoie de încărcătoare, diapozitivele 
fiind aşezate în vrac. Diferite organe de comandă, acţio- 
nare şi control asigură manevrarea automată a circulaţiei 
diapozitivelor spre şi de la ferestrele de proiecţie. 

Aparatul permite şi o funcţionare sincronizată prin 
intermediul unui magnetofon, astfel că formează un reuşit 
complex audiovizual ; de asemenea, un releu de timp 
asigură funcţionarea proiectorului automat la intervalele 
dorite. De altfel proiectorul poate fi utilizat şi pentru 
proiecţii nestereoscopice în sistemul „imagini înlănţuite 11 . 

Aparatul de proiecţie de diapozitive „Nikfi“ (fig. 104) 
este destinat stereogramelor cu imagini de 24 X 30 mm, 
fiind echipat cu obiective „Industar 22“ avînd luminozi- 
tatea de 1 : 4,5. Aparatul este cu acţionare manuală. 

Aparatul dc proiecţie de diapozitive stereoscopice 
„View-Master-Stereomatic 500“ (fig. 105) este destinat 
stereogramelor de format mic dc 10"' X 11“ mm montate 
în cadre rotunde dc carton. Este un aparat semiautomat, 
avînd o manevrare foarte uşoară. Sistemul de iluminare 
este dotat cu o singură lampă de 500 W alimentată la 
110 V sau 220 V; optica de proiecţie dc bună calitate 
asigură o mărime maximă a imaginilor de 1,30 X 1,30 m. 

O alta mudaiilalc de realizare a unur proiecţii ste- 
reoscopice de format mai mare de 24 X 30 cm este şi 
aceea a utilizării a două aparate de proiecţie obişnuite 
însă identice (ca intensitate luminoasă, ca optică şi ca 



Fig. 104. Aparatul de proiecţie stereo- 
scopică „Nikfi“. 



Fig. 105. Aparatul de proiecţie stereo- 
scopic ..View-Master“. 

dimensiuni de cadre de imagini). Sînt necesare minimum 
două perechi de filtre polarizatoare, una pentru aparate 
şi alta pentru privit (ochelari). 

In aparatele de proiecţie filtrele polarizoare vor fi 
aşezate pe cit posibil între condensor şi diapozitiv, de- 
oarece în această poziţie ele nu pot contribui la formarea 
unor lumini parazitare, chiar dacă au unele sgîrîieturi. O 
precauţie suplimentară, filtrele polarizoare nu trebuie să 
se încălzească, fiindcă îşi pierd proprietatea lor. Planu- 
rile de polarizare ale filtrelor se vor determina (prin ro- 
tirea lor în locaşul din aparate) astfel îneît privind re- 
flexiile date de pe o suprafaţă nemetalică, să fie cît mai 
puţin luminoase ; în acest fel planurile de polarizare sînt 
perpendiculare. 

Perechea de filtre polarizoare pentru privit trebuie să 
fie fiecare cu planurile de polarizare perpendiculare unul 
pe altul. Potrivirea poziţiei se face succesiv pentru fie- 
care ochi în parte, folosindu-se un filtru colorat pe unul 
clin aparatele de proiecţie. Dacă totul este bine potrivit, 
cele două imagini se vor contopi într-un singur relief. 
Dacă relieful obţinut este inversat, adică obiectele înde- 
părtate par apropiate şi invers, atunci filtrele de privit 
se vor schimba între ele fără a fi însă rotite. Cînd cele 
două imagini de pe ecran nu se găsesc riguros la acelaşi 
nivel sau sînt puţin rotite, efectul stereoscopic provoacă 
o oboseală a vederii. Mărimea formatului imaginilor ste- 
reogramei depinde de mărimea ramelor acceptate de apa- 
ratele de proiecţie. 

O altă posibilitate de a realiza proiecţii stereoscopice 
este şi aceea a utilizării unor adaptoare stereo-optice ase- 
mănătoare cu acelea care au fost utilizate pentru luarea 
fotografiilor, adăugîndu-se filtre polarizoare pentru cele 
care nu le au înglobate în montura lor. Cu aceste adap- 
toare nu se pot proiecta decît cuple stereoscopice care 
sînt cu imaginile alăturate şi ca mărime pe jumătate din 
formatul 24 X 36 mm. In fig. 106 sînt prezentate cîteva 
asemenea adaptoare. 

Un alt sistem de proiecţie stereoscopică, însă mult mai 
puţin răspîndit şi mai costisitor este acela al utilizării 
unor ecrane speciale — ecrane „raster" fără ca privitorii 

să folosească ochelari sau alte mijloace optice. Ecranul 
raster constă dintr-un aranjament de fâşii verticale in- 
terpuse între ecran şi privitor, care permit ca un ochi să 
vadă o imagine, iar celălalt ochi cealaltă imagine, şi prin 
sinteză relieful. Diferite forme de ecrane au fost experi- 
mentate, dar imaginea în relief nu apărea decît numai 
dintr-o mică parte a sălii de proiecţie. De asemenea, 
aparatura de proiecţie este complicată şi costisitoare. 

Alte sisteme mai noi, încă în curs de perfecţionare, ca 
filmele în care sînt incluse polarizoarele sau utilizarea 
unei lentile mari convexe sau oglinzi concave în locul 
ecranului, sigur că în viitor vor răspîndi şi mai mult 
proiecţia în relief. 

In afara acestor dispozitive pentru privit imaginile în 
relief (imagini virtuale sau reale) s-au realizat şi o serie 
de aparate mai mult sau mai puţin complexe, pentru 
studierea şi executarea unor măsurări pe cuplele stereo- 
scopice în special pentru fotogrametrie. 


3. Aparate speciale stereoscopice tle măsură şi interpretare 

Stereoscopici cu oglinzi, realizat în diferite variante, 
este un instrument destinat examinării stereoscopice, in- 
terpretării, determinării diferenţelor de altitudine ca şi 
restituţiei 11 grafice, planimetrice şi altimetrice, după cuple 
stereoscopice de formate mari (18 X 18 cm etc.). Este uti- 
lizabil pentru toate domeniile de aplicabilitate ale foto- 
grametriei terestre şi aerofotogrametriei, ca şi pentru ra- 
diografii stereoscopice (fig. 107). 

Stereopantometrul (fig. 108) este un instru- 
ment mai perfecţionat, permiţînd realizarea aceloraşi lu- 
crări ca şi stereoscopul cu oglinzi, numai că desenarea se 
face cu mai mare precizie datorită deplasării corespunză- 
toare a pantografului cuplat cu stereostrasorul. Se pot 
exploata cuple stereoscopice mai mari (pînă la 30 X 30 cm 
fiecare). 

4 ) Restituţia este operaţia prin care imaginea fotografică a 
unui cuplu stereoscopic este desenată în proiecţie ortogonală pe 
un plan de referinţă, sprijinindu-se pe unele puncte de coordo- 
nate cunoscute. 

Stcreocomparatorul (fig. 109) este un instrument pen- 
tru măsurarea precisă a coordonatelor rectangulare foto- 
grafice, şi diferenţele lor, pe cuple stereoscopice fotogra- 
metrice (terestre sau aeriene). 




Fig. 108. Stereopantometre Zeiss. 

AeroproiectoTul Multiplex (fig. 110), aparat ele proiecţii 
multiple pentru cuple stereoscopice anaglife, are utilizări 
multiple, realizînd simultan modele plastice ale unei 
bande de fotograme succesive şi hărţi topografice la scări 
mici. In prezent nu mai are o folosire prea frecventă. 

Stereoaulograful (fig. 111), aparat de restituţia cuple- 
lor stereogramei, funcţionează numai pe principiul proiec- 
ţiei mecanice, descompunînd razele perspective din spaţiu, 
după două plane de proiecţie perpendiculare (principiul 
OREL). 

Stereoplanigrajul (fig. 112) este aparatul universal de 
restituţie, cel mai perfecţionat şi de cea mai mare pre- 
cizie, funcţionînd exclusiv după principiul proiecţiei op- 
tice, realizînd deopotrivă complet automat planuri gra- 
fice cit şi restituţii numerice, prin transcrierea mecanică 
a coordonatelor punctelor din plan. 

Este de la sine înţeles că folosirea şi manevrarea 
acestor aparate speciale solicită o temeinică pregătire 
profesională asa încît prezenta lucrare se limitează numai 



Fig. 109. Stereocomparator Jena lRlii. 



Fig. 110. Stereoproiectorul 
..Multiplex" Jena. 


la simpla enumerare a lor pentru a se putea aprecia totuşi 
în general tehnicitatea foarte ridicată a aparatelor stereo- 
scopice folosite în preocupările oamenilor de ştiinţă şi 
tehnică. 


1 4 f) 


]0 — Fotografia în relief 





Capitolul 



Aplicaţiile stereogramelor 


Cuplele stereoscopice, realizate în mod obişnuit cu 
aparate sau dispozitive curente sînt în măsură să dea 
autorilor cît şi privitorilor satisfacţii de ordin estetic, în 
timp ce stereogramele, realizate în condiţii speciale şi cu 
aparataj adecvat, exploatate apoi cu diferite aparate de 
măsură, au contribuit şi vor contribui efectiv şi în viitor 
la dezvoltarea ştiinţei şi tehnicii din toate timpurile. 

Fotogrametria ca şi metodele fotogrametrice repre- 
zintă cea mai mare ramură interpretativă a fotografiei 
stereoscopice. 

Ea arată cum interpretarea fotografică este un instru- 
ment de cunoaştere şi chiar, prin ea însăşi, un nou 
mijloc de acţiune. Aplicaţiile fotogrametriei în reprezen- 
tarea suprafeţei pămîntului s-au extins asupra cadastru- 
lui, geniului rural, silviculturii etc. 

Una din cele mai interesante aplicaţii este acum tra- 
sarea autostrăzilor cu ajutorul ordinatorului electronic : 
cu ajutorul fotogrametriei, al calculului electronic şi al 
desenului automat, se obţine proiecţia continuă, sub forma 
unui film, a viitoarei autostrăzi, aceea pe care o va vedea 
viitorul automobilist, incit se poate prevedea semnalizarea 
în funcţie de vitezele de mers, suprimarea defectelor de 
vizibilitate etc. 

Toate aplicaţiile speciale nclopografice sau nccartogra- 
fice ale fotogrametriei se dezvoltă şi ele în aceeaşi mă- 
sură : fotogrametria în arhitectură, controlul deformării 
lucrărilor de artă inginerească, studii pe machete şi mo- 
dele, studii de agricultură, studii dc urbanism, verificarea 


148 


construcţiilor sau a instalaţiilor, studii de propagare a Un- 
delor intr-un canal, curenţii maritimi (hidrodinamica), 
observarea curenţilor aerieni la mari înălţimi (aeronomia), 
măsurarea vitezei gheţarilor, geodezia spaţială cu sa- 
teliţi etc. 

în domeniul propriu al emulsiilor fotosensibile, infra- 
ro.şul este folosit sistematic pentru a dubla fotografierea 
obişnuită (emulsie paneromatică) în special pentru studiul 
solului şi al vegetaţiilor. Extinderea acestui dublaj de 
fotografiere, are ca exponent aparatul fotogrametric aerian 
,.multiband“ care cu cele 9 obiective ale sale fotografiază 
(cu 9 feluri de emulsie) în tot domeniul spectrului, de la 
ultraviolet la infraroşu, ceea ce permite studierea incen- 
diilor de păduri, a poluărilor, a solurilor etc. Spectro- 
fotometria, corelată cu fo.togrametria, permite descope- 
rirea vaporilor sau a urmelor de ulei pe suprafaţa apei 
mărilor şi oceanelor, datorită spectrului absorbit în ultra- 
violet şi făcut vizibil în infraroşu. 

în prezent fotogrametria de tip tradiţional dispare 
pentru a face loc înregistrărilor numerice, dar imaginile 
vor servi totuşi pentru a vizualiza aceste înregistrări. 

în perspectivele interdisciplinare de exemplu în do- 
meniul statistic, informaţiile ordinatorului electronic pc 
baza fotogrametriei, permit planificarea pe scară mondială 
cu mare urgenţă a luptei contra foametei în ţările slab 
dezvoltate. 

în acest sens două probleme sînt de mare actualitate : 
studiul poluării aerului şi apei în ansamblul biogeografic 
de conservare a naturii şi inventarul cultural al patri- 
moniului arheologic şi istoric, în cadrul protejării pei- 
sajului. 

Dar, fără îndoială, cucerirea cosmosului constituie do- 
meniul cel mai interesant pentru viitorul apropiat. Foto- 
grafia aeriană din sateliţi constituie un extraordinar in- 
strument de cunoaştere şi acţiune. Hărţile lunare la toate 
scările (pînă la 1/600) sînt rezultatele cele mai spectacu- 
lare ale fotogrametriei, dacă ne gîndim că nici o parte 
a globului pămîntesc nu dispune de asemenea precizie 
şi detalii de hărţi. 

Metodele fotogrametriee sînt utilizate şi în alte do- 
menii ale preocupărilor omeneşti, în medicină, în sectorul 

industrial, în microscopie etc., dind naştere unor alte 
ramuri ale fotografiei stereoscopice : stereomicrofotografia 
şi stereoradiografia. 

Nu mai încape nici o îndoială că holografiei, sterco- 
televiziunii r) cu lumină coerentă — laser — ca şi foto- 
grafiei stereoscopice le sînt deschise un promiţător viitor 
Se pare că tehnica electronică cu marile ei posibilităţi 
de comunicare audio-vizuală este pe cale de a beneficia 
din plin de toate acestea. Nu se poate spune cu adevărat 
că fotografia stereoscopică este din nou la modă aşa cum 
este stereofonia, iar prezenta lucrare nu urmăreşte să 
convertească fotografii amatori sau profesionişti să re- 
nunţe la fotografia obişnuită, care oferă atîtea satisfacţii. 
Abia după ce vor găsi din propria lor experienţă drumul 
spre imaginea în relief, vor putea înţelege mai uşor 
progresul care s-a realizat cu holografia şi consecinţele 
viitoare ale acesteia. 


4 ) La expoziţia mondială de la Osaka, 1970 s-a prezentat pen- 
tru prima dată televiziunea în culori şi relief. 



Anexă 


Pentru privirea imaginilor stereoscopice în sistemul anaglif 
sînt necesari ochelari anaglif care se pot confecţiona astfel : 

1. Din cartonul anexat se decupează forma ramei conform 
liniilor imprimate în afară de linia punctată, care este axa de 
simetrie şi pe linia căreia se va îndoi cartonul. In acest fel, rama 
ochelarului va fi dublă şi aptă pentru a primi între ele filtrele 
colorate. 

2. Filtrele colorate se obţin dintr-un film 6 X 9 cm obişnuit, 
care, fără să fie expus la lumină, nici măcar la lumina inactinică 
a laboratorului fotografic, se introduce într-o soluţie de fixare 
obişnuită. In acest fel, după fixare, filmul cu gelatină va fi 
complet transparent, iar gelatina potrivită să fie colorată. La 
3 — 4 minute de la introducerea filmului în soluţia de fixare se va 
putea aprinde lumina obişnuită, dar filmul va rămîne în soluţie 
timp egal cu dublul celui pînă la dispariţia completă a stratului 
antihalo. Urmează în continuare o spălare energică cu apă timp 
de 10 minute. Filmul se taie apoi din 4.5 în 4.5 cm. rezultînd 
12 suprafeţe rectangulare aproximativ de 6.2 X 4.5 cm, deci pentru 
6 perechi de ochelari. 

Colorarea filtrelor se face cu coloranţi de anilină-vopsele 
Gallus — şi anume amestec de vişiniu 40 cu carmin 23 şi amestec 
de bleu-vert 3 cu verde-smarald 72, după un procedeu al dr. Lu-pşa 
Miron. 

Fiecare pachet de colorant se dizolvă în circa 10 cm de apă, 
obţinîndu-se soluţii concentrate de roşu-carmin şi verde-albăstrui. 
Porţiunile de film fixat se introduc în băile respective de colorant, 
agitîndu-se continuu astfel îneît colorantul să se îmbibe cit mai 
bine şi uniform în stratul de gelatină. Saturaţia culorii se obţine 
prin control vizual la lumină, comparativ cu probele de culoare 
imprimate pe cartonul ramei de ochelari. Se procedează cu deo- 
sebită grija pentru a nu se zgîria gelatina (mai ales în stare 
umedă) deoarece porţiunile zgîriate rămîn incolore. După obţi- 
nerea tonului corespunzător (în verde-albastru şi roşu-carmin) 
filtrele se vor spăla rapid şi apoi se vor usca la un loc ferit 
de praf. După uscare, filtrele sînt bune de utilizare. 

3. Avind gata rama tăiată ca şi cele două filtre colorate, 

urmează montarea lor. Considerind că ochelarul se fine cu mina 

dreaptă de partea sa alungită, se va monta filtrul roşu-carmin 

în cadrul ochiului sting, iar filtrul verde-albăstrui in cadrul 

ochiului drept. Detaliul acesta de montaj este important deoarece 
corespunde modului de imprimare a imaginilor în sistemul 
anaglif. Filtrele, după ce se taie la mărime convenabilă, se 
fixează prin punctare cu soluţie de lipit „Lipinol" în interiorul 
ramei, iar apoi pe întreaga suprafaţă interioară a ramei se pensu- 
lează cu soluţie albă de lipit ,. Pescăruş" (nu în exces) !. se 
presează şi se usucă complet, după care ochelarul este gata de 
utilizare. 

